
Coperta revistei « Logos » Nr. 1 


PRODROMOS ȘI UN CAPAT DE DRUM 
fr. A. Scrima 


Pentru cel care (precum autorul acestor rânduri) 


Prodromos — un cuvânt, o sumă de cuvinte — a 
trezit deasemenea și atenția deobiceiu cuvenită cerce- 
tărilor menite — de ce nu ? 


— să transgreseze conven- 
ţii și îngrădiri, întrebări nasc inevitabil pe drumul 
parcurs până aici. La început, se poate spune, apariția 
Prodromosului nu a fost « închipuită » ci împlinită : 
fără « model » prealabil în domeniul publicaţiilor în- 
rudite și respingând ispita de a deveni un model la 
rându-i, Prodromos sar fi vrut itineranță, chemare. 
Desluşire de semne (primul număr nu vorbea el oare 
de « semnele vremii » ?) mai curând decât desbateri 
ştiute în jurul peripeţiilor prea literare sau prea actuale. 
De altfel, unde se mai înscriu azi cu adevărat duhul 
şi formele creatoare de cultură dacă nu în semnele 
ce ard și apoi se retrag, lăsând după aceea meseriei 
scriitoricești şi politicei grija de a plăsmui simulacre 
de viață culturală sau de istorie ? Cehoslovacia anilor 
1968-1969 ne-a dovedit-o cum nu se poate mai lim- 
pede, și Alexandru Soljeniţin putea scrie acum câteva 
luni responsabililor culturii oficiale din URSS (dar şi 
insensibilității intelectuale de pretutindenea); « Voi 
nici nu bănuiţi că afară se face ziuă ». Pentru cei în- 
chiși « înlăuntrul » condiționărilor, capitulării sau 
desnădejdii, acest afară — nicidecum geografie sau 
ideologic : e vorba tocmai de orizontul semnelor ce 
rostesc nemincinos libertatea, adevărul şi, încă, onoarea 
imprescriptibilă a omului — un fel de instanță de apel 
în fața minciunii și a înşelăciunii sistematice pe care 
încearcă mereu să se întemeieze voința de stăpânire 
sau, mai banal, conformismul. 


Ori, printre metodele înșelăciunii figurează azi, (jal- 
nic și vulgar, dar cu insistență) în spațiul românesc, în 
primul rând alibiul unui sentimentalism național desti- 
nat să amestece ceea ce e «înăuntru» cu ceea ce dăinuie 
« în afară », să altereze insidios ceea ce vine la ființă, 
să ascundă mai cu seamă viclenia ieftină a acordării 
tuturor « libertăţilor » în schimbul tăgăduirii /iberzății 
însăși. De aceea, foarte simplu spus, dacă Prodromos 
(adică cei asociaţi cu numele lui) ar pierde din vedere, 
pe cale, această evidență nemărturisită, cuvintele sale 
ar înceta să mai comunice semnele ce singure l-au 
îndreptăţit până acum și-l pot îndreptăți și de acum 
înainte. 


DREPT RASPUNS... 
loan Cușa 


Prodromos n'a mai apărut de aproape doi ani. Cir- 
cumstanțe diverse și nefavorabile au fost singura cauză 
a acestei tăceri. Semnele ce ne-au venit de peste tot 
ca 0 chemare, ne măgulesc dar ne şi obligă. Vorba 
noastră, peste tot ce s'a spus — uneori calomnii și 
aberaţii — peste tot ce se va mai spune, ne angajează 
desigur pe noi cei ce-i diriguim apariţia şi pe cei ce-și 
semnează spusele în cadrul coloanelor noastre. Atât. 
Celor ce, cu grije şi onestitate, şi-au manifestat unele 
neliniști cu privire la ținuta noastră le mărturisim aici 
și acum: Prodromos nu s'a înstrăinat niciodată spu- 
selor lui deîntâi ! Reamintim : 


« .„.Ori, nu vom tăcea faptul că la capătul 
năzuinței noastre, pe noi ne întâmpină chiar 
din prima clipă, un vid, o absenţă. Nu-i în- 
tâlnim și, încă mai dureros, ştim că nici nu-i 
putem ajunge pe cei cărora totuși ne adresăm 
în virtutea legii adânci a cuvântului aspirând, 
precum spuneam, la împărtăşire liberă, la 
răspuns, la rodirea în bucurie și în dragoste. 
Nu depărtarea materială zideşte de data 
acesta piedici ci îngrădirile ridicate în calea 
sufletului : silnicia, minciuna, încercarea de 
a întinde uitare peste cei care, prin faptul 
simplu de a fi om, ar trebui să ne fie prezenţi 
şi care, până în ziua de astăzi şi de câtăva 
vreme mai cumplit, sunt ținuți în închisori, 
în lagăre de concentrare, forțați la tăcere sau 
trecuți prin moarte. » (Prodromos Nr 1, p. 1) 


Textul-editorial de mai sus era însoţit heraldic parcă 
de un poem inedit al doctorului V. Voiculescu, recuperat 
de atunci de cei ce-i luaseră odată cu libertatea fizică 
şi dreptul la cuvânt. De la acel prim și modest număr 
foaia noastră şi-a continuat firesc drumul, cuprizând 
cu timpul şi pe unii din cei cărora, peste îngrădiri, în- 
cerca să se adreseze atunci. 

Numere speciale închinate fie lui Mircea Vulcă- 
nescu, fie lui Dan Botta și numărul de față, celui care 
a fost profesorul lor şi al unei întregi generații, Nae 
Ionescu, mărturisesc pentru noi, filiațiunea noastră. 

Orice altă interpretare a spuselor noastre de oriun- 
de va fi venind relevă de domeniul fanteziei dacă nu 
din motive, cel puţin, dubioase. 

MIRCEA ELIADE 


PROFESORUL NAE IONESCU 


30 de ani de la moarte 


Cu cât trec anii, cu atât apare mai misterioasă 
« legenda » Profesorului Nae Ionescu în ochii celor 
care nu l-au cunoscut și nu i-au ascultat lecţiile de Lo- 
gică, Teoria Cunoașterii şi Metafizică dela Facultatea 
de Litere din Bucureşti. Cum să explice admirația aproa- 
pe frenetică, devotamentul, iubirea cu care a fost în- 
conjurat, în primul rând de studenți, dat nu numai de 
ei, începând din 1925 și până la moarte? Cine era 
acest om ?, am tot auzit întrebându-se. Ce-a făcut ? 


Ce-a scris ? 


Nae Ionescu n'a apucat să scrie « cărți ». Pentru- 
cărțile unui filozof pregătesc și prezintă 
> lui personal de gândire ; dar filozoful nu- 
și formulează « sistemul » decât în clipa când a înţeles 
că viața nu-l mai poate învăța nimic. Orice sistem de 
filozofie, repeta adesea Nae lonescu, este piatra de 
mormânt a filozofului. 


Ist€ 


E drept au fost tipărite câteva volume — dar trei 
din ele (Istoria Logicei, 1941 ; Metajizica, I-II, 1942- 
45) au apărut postum şi cuprind cursuri editate de câţi- 
va din foştii lui elevi. Câr priveşte colecția de arti- 
cole de critică dramatică, teologie şi filozofia culturii 
publicate sub titlul Roza Vâreurilor (1935), cartea a 
fost alcătuită la sugestia Profesorului Al. Rosetti, 
Directorul Editurei « Cultura Naţională ». Dar nu cred 
că lectura acestor volume, la care s'ar putea adăoga şi 
teza de doctorat dela Miinchen, Die Logistik als Ver- 
such einer neuen Begriindung der Mathematik (1919), 
existentă doar în câteva exemplare dactilografiate, ar 
putea explica, sau justifica, « legenda » Profesorului 
Nae Ionescu. Poate numai cineva căruia i-ar fi accesi- 
bile multele sute de articole publicate, sub semnătură 
şi pseudonime, în Cuvântul, Predania şi alte câteva pu- 
blicații periodice, poate numai un asemenea cititor noro- 
cos ar putea înțelege în ce a constat fenomenul cultural 
Nae Ionescu. 


Ar descoperi, în primul rând, cât de surprinzător 
a anticipat Profesorul filozofiile ajunse la modă după 
1945, el care îşi învăţa studenţii să filozofeze plecând 
dela « imediat », dela întâmplări personale, şi le amin- 
tea că un gânditor îşi poate îngădui orice libertate 
în speculațiile lui înafară de libertatea de a nu ţine 
seama de Viaţă. Chiar felul lui de a-și organiza confe- 
rințele și lecţiile universitare și de a-și scrie articolele 
evocă mai degrabă stilul anilor 1950-60 decât epoca 
1925-1940. Riguros fără să fie dogmatic, fascinat de 
stringența și transparența angelică a proceselor logice, 
dar pasionat de ireverența compactă a concretului, de 


inepuizabila creiativitate a « sistemelor vii », dela mor- 
fologia vegetală la instituţiile culturale — Nae Ionescu 
cerea studenților, la seminar, să descifreze și să justi- 
fice chiar cele mai secrete aluzii în Regule ad directio- 
nem ingenii, dar ţinea lecţii de deschidere despre 
« Dragostea ca instrument de cunoaştere », « Moda 
în Filozofie », « Faust și problema mântuirii », « Mi- 
grenele lui Nietzsche ». 


Deasemenea, interesul lui față de problemele reli- 
gioase şi teologice, deși reflecta în parte, momentul isto- 
ric 1920-1930 — voga neo-tomismului, începuturile teo- 
logiei dialectice, popularitatea crescândă a lui Martin 
Buber, descoperirea lui Kierkegaard — se încadrează 
mai curând în problematica religioasă specifică epocii 
1945-1960 (bunăoară, pasiunea Profesorului pentru 
Origen și apocatastază, pentru Kabală şi misticii renani, 
pentru liturgiile « populare », simbolismul religios, 
etc.). 


In ce priveşte felul de a scrie al lui Nae Ionescu, 
el a însemnat o ruptură față de tradiția academică româ- 
nească, și într'o anumită măsură chiar față de cea 
europeană. Mai întâi, faptul de a « filozofa » în arti- 
cole (scurte 7) de ziar, aşa cum nu făcuse până atunci 
decât Unamuno şi Ortega y Gasset, Dar mai ales 
emanciparea față de jargonul academic (« eu scriu ca 
un băcan », mărturisea) și ignorarea ceremonialelor 
retorice tradiționale, care au dus, fatal, la « compromi- 
terea » lui Nae Ionescu în ochii multora din colegii 
lui. « Nu e serios », se spunea; «nu e ştiinţific » — 
« știința » însemnând, în acest caz, note erudite, 
bibliografie și citate în mai multe limbi. Şi tot atât de 
compromițătoare apăreau, în ochii « știinţificilor », me- 
ditaţiile şi comentariile lui în legătură cu « teme trivia- 
le », adică întâmplări de toate zilele. 


Dar dela al doilea război mondial încoace, gândi- 
torii, criticii, scriitorii cam asta fac : meditează asupra 
întâmplărilor de toate zilele, comentează « teme trivia- 
le ». Și nu şovăiesc să colaboreze la ziarele de mare 
tiraj, să participe la campanii politice, să intervină în 
orice fel de manifestaţie publică. Filozofi de prestigiu, 
credincioşi sau agnostici — Heidegger, Jaspers, Ga- 
briel Marcel, Riceeur, etc. — dezbat probleme. reli- 
gioase întrun fel care nu aminteşte pe Sf. Toma sau 
Bergson, nici măcar pe Schleiermacher sau Rudolf Otto, 
ci mai degrabă pe Nae Ionescu. Intr'adevăr, mai puțin 
de un an înainte de moarte, Profesorul se hotărâse să 
serie două cărți; un Comentariu la Epistolele Sfân- 
tului Pavel şi Căderea în Cosmos, aceasta din urmă 
alcătuită dintr'o serie de scrisori, majoritatea către o 


prietenă. (Nae Ionescu socotea pe Sfântul Pavel cel 
mai important gânditor creștin — nu pentrucă ar fi 
avut mai mult geniu filozofic decât, bunăoară, Sfântul 
Augustin, Origen sau Sfântul Toma, ci pentrucă ară- 
tase în ce sens se putea gândi filozofic, în chip creiator, 
după Întrupare). Dacă ar fi apucat să încheie aceste 
cărți, câți filozofi, și chiar profesori de filozofie, nu 
l-ar individia, astăzi, pentru noutatea și mrodernitatea 
« stilistică » a operei ? 

Dar, evident, atâta timp cât textele rămân inacce- 
sibile, « legenda » lui Nae Ionescu va continua să 
nedumirească, sau să irite, pe toți cei care nu l-au 
cunoscut. Deocamdată, nu e nimic de făcut; și noi, 
care l-am cunoscut, și ceilalți, va trebui să mai aștep- 
tăm. Dar un lucru este sigur : au trecut 30 de ani dela 


moartea lui Nae Ionescu, și în loc ca scrisul și gândirea 
lui să înceapă a reintegra tot mai vizibil « aerul de 
epocă » al producţiei anilor 1925-1940, îşi precizează, 
dimpotrivă, noutatea, originalitatea și bogăţia. Nu se 
spune că « purgatoriu » oricărui autor se prelungeşte 
30 de ani după moartea lui ? Că deabia atunci, după 
30 de ani, se va vedea dacă opera poate prezenta vreun 
interes noilor generaţii de cititori, dacă are sau nu 
șanse să « reziste » timpului ? În acest timp, câţi dintre 
gânditorii şi scriitorii europeni, atât de populari astăzi, 
îndrăznesc să spere că, 30 de ani după moartea lor, 
vor fi atât de actuali pe cât este, în zilele noastre, filo- 
zoful Nae Ionescu ? 


Mircea Eliade 


NAE IONESCU 


A înviat Christos ! 


it ani de când întoarcerea prăznuirii acestei 
cutremurătoare fapte ridică în mine aceeași tristeţe : 
iarăși voiu ceti aceleași comentarii și voiu auzi aceleași 
iri, Proastă literatură protestantă, anemic 
ctort de « cugetători » pozitivişti în nevoia slăbănoagă 
de a împăca domeniul raţiunii cu cel al harului. Ca şi 
cum cine a intrat odată în împărăția harului se mai 
necăjeşte cu neputința rațiunii ! 


Ce zadarnică bâiguială — științifică, dragă doamne! 
— în jurul unui FAPT simplu și evident ! « Renaşte- 
rea naturii », « mitul solar » şi atâtea alte neputințe, 
pentru a escamota faptul năucitor, dar FAPT, al în- 
vierii după trup a lui Christos. Căci a înviat, aşa cum 
o hotără mai dinainte, de altfel, scriptura ; şi a fost, 
după trup, în mijlocul alor Săi, în acelaşi fel precis 
și real în care este în mijlocul nostru — trup și sânge 
—și va stărui să fie până la sfârşitul veacului. 

A înviat, cum vom învia și noi, atunci când vor 
suna trâmbițele judecății din urmă, se vor rupe pecețile 
cărții și vor cădea zidurile carcerii vremii; adică la 
sfârșitul veacului. 

Aci e doară toată « taina » ; care nu e, de fapt, 
nici o taină, ci numai o neînțelegere. Noi vom învia 
din morţi la judecata de apoi. Adică atunci când se 
va sfârși istoria, şi vor cădea încercuirile timpului și 
spațiului. Ne-am născut în timp ; am murit în timp; 
vom învia însă dincolo de veac. Întocmai ca Christos ; 
devenit om și jertfit în veac; dar înviat în afară de 
acesta, și rămas în mijlocul nostru după natura lui 
de înviat în afara veacului. 


Cum se lămuresc toate! Și învierea, și prezența 
lui deapururea în mijlocul nostru ! În sfânta împărtă- 
șanie este prezent Christos nu « în formă de » pâine 
și vin, ci existând în chip real ca trup şi sânge. Nu e 
deci vorba de un simbol, de o prefiguraţie, ci de un 
fapt real. Și totuși... noi nu vedem acolo decât pâine 
și vin, de și este trup și sânge. 


INVIERE 


Chicago, 28 Februarie 1970 


Ce însemnează asta ? Însemnează că sunt mai multe 
planuri de existenţă ; și că pentru fiecare din aceste 
domenii noi trebue să avem mijloace speciale de inves- 
tigaie. Că nu putem să înțelegem prin rațiunea noastră 
decât ceea ce cade înlăuntrul veacului ; și că pentru 
ceeace este în afara lui avem nevoe de un alt instru- 
ment, în speță — al credinței. 

Din această lume de dincolo de veac face parte 
învierea după trup a lui Christos ; care înviere, ca și 
înălţarea la cer, ca şi prezența în mijlocul nostru, nu 
sunt minuni, decât în ordinea veacului şi a rațiunii ; 
dar sunt realităţi și existențe firești în ordinea care 
ține de domeniul credinței. 


Simbol ? Nu. Ci FAPT. Simbolic poate fi cel mult 
limbajul nostru. Faptele însă nu pot fi simbolice, ci 


numai fapte, pur și simplu. A înviat Christos. Nu 
Christos-Dumnezeu, ci Christos-Omul, anticipând în- 
vierea noastră la sfârșitul veacului. Anricipând-o, dar 
nu schimbându-i natura. Învierea Lui e la fel cu învierea 
noastră, și după cum noi vom învia la sfârşitul veacu- 
lui, deci după încetarea acestuia, așa a înviat şi El: în 
afară de veac. 

Afirmând prin aceasta existenţa mai multor lumi, de 
grade de realitate deosebite, sau mai exact comportân- 
du-se în chip deosebit față de Absolut. 


Și astfel învierea nu este actul prin care noi am 
fost mântuiţi ; ci numai anunțarea şi definirea lumii 
în care vom trăi după judecata de apoi. 


« Christos a înviat din morți, cu moartea pre 
moarte călcând... » Moartea lui, — deci jertfa lui este 
faptul hotăritor al mânturii noastre. Învierea este doar 
semn pentru viața veacului ce va să vie; deci nu a 
veacului care, pentru noi, este în acest moment. 

Să lăsăm deci interpretările şi încercările de a în- 
ţelege, și să mărturisim smeriți credința noastră 
nestrămutată : 

« Și a înviat a treia zi după scripturi ». 


20 Aprilie 1930 


LECŢIA NETERMINATĂ 


Trecerea lui Ionescu prin societatea românească 
învestește această societate cu atributele ateniene. Și 
mai precis: România devine, prin existența lui Nae 
Ionescu, un fel de poLis valahă. 


Noul Socrate nu mimează destinul modelului, îl re- 
inventează și-l retrăeşte autentic. Situaţia, contingențele 
sunt dealtfel altele. Altele, valorile de sprijin existen- 
țial. Alţii, contemporanii, tiranii și sofiștii. În mijlocul 
lor, şi împotriva lor, Nae Ionescu inaugurează neo- 
pedagogia riscului. Riscul de a fi inteligent într'o urbe 
de « deştepţi » riscul de a suferi adevăruri într'un peisa- 
giu în care adevărurile se poartă, nu se suferă, riscul 
de a cultiva paradoxul pe pielea neaoșă a proverbului. 
Dar, mai ales, riscul-cel-mare de a încerca să impui ro- 
înismul printre Români, într'o vreme în care aceştia, 
de-abia făcând ochi în istorie, privesc — lacomi de 
cultură şi de lumină — în afara hotarelor țării. Româ- 

ismul lui Nae Ionescu e un fel de opoziție îndărătnică 

față de acest import de lumină, De aici, tăria și trăinicia 
lui de isvor. Lângă românism ca spaţiu de întrebare 
sufletească, — vatră necontenit dogorită de propriul 
ei foc, Nae Ionescu așează alt orizont şi alt apel : orto- 
doxia ca limbaj autohton al credinței. 


În această dublă armură, a românismului şi a orto- 
doxiei, urzită din zalele în veci necănite ale omeniei, 
cavalerul acesta sceptic, dar vizionar, purcede la asaltul 
dificil al faptelor. La Universitate, predă logica şi în- 
doiala, examinează certitudinea, învață virtutea. Prime- 
nitor de sisteme, el transformă cursurile în oracole. 
Catedra, ceva între alee și altar. Pentru prima oară 
universitatea devine academie și atelier. În ea, cuvân- 
tul dobândeşte ceva din puterile lui originare. Cuvân- 
tul e din nou la început. În presă — Nae Ionescu este 


ca şi Eminescu, Hașdeu, Iorga, şi ziarist — ia în 
răspăr rutina, se războeşte cu edilii învârtelii — în- 
vârteala ca instituție — pledează pentru metamorfoza 


politicianismului în politic, a demagogiei în noimă, a 
ideologiei în idee, a personagiilor în persoane. Prin el 
gazeta trece din senzațional în necesar. Editorialul de- 
vine învățătură, faptul divers parabolă, cronica eveni- 
ment, istoricitate aprinsă. 


În « forum », Nae lonescu se mișcă insolit, con- 
tradictoriu. Aristocrat al distanţei, el irită pe « demo- 
crații » improvizaţi ; plebeu subtil, el își îndepărtează 
pe boerii get-beget care confundă pe «a fi» cu «a avea»; 
mare singuratec, el trimete « masselor » ochiade de in- 
diferență activă ; elegant ca un concept, refuză pitores- 
cul de baştină. Totdeauna în centrul esenţelor, Nae 


A LUI NAE IONESCU 


Ionescu exasperează accidentalul și pe slujitorii lui, 
Poate deaceea viața lui e serios accidentală. 1 se 
dispută, necontenit, locul şi rangul, vocaţia, casa şi 
masa. 


Nu însă și posteritatea. Niciunul dintre dascălii uni- 
versității românești n'a avut discipoli atât de vrednici 
de statura spirituală a maestrului. Care dintre univer- 
sitarii noştrii se poate mândri cu o pleiadă de urmași 
ca cea care strânge loalaltă pe Mircea Vulcănescu cu 
Constantin Noica, pe Mircea Eliade cu George Raco- 
veanu și Emil Cioran ? Iorga a fost o vijelie a cugetului 
care și-a măturat întâi și întâi discipolii. Vasile Pârvan 
s'a înfășurat în singurătatea lui tragică și orice moște- 
nire, ar fi luat forma unei sfidări. Singur Maiorescu 
şi-a aşezat, oarecum, catedra peste timp. Paradoxal însă, 
spiritul maiorescian a dăinuit mai mult prin discipolul 
său, indirect, E. Lovinescu, decât prin urmaşii lui di- 
recți, P.P. Negulescu, Ion Petrovici, $. Mehedinți. 


Alta e însă posteritatea lui Nae Ionescu. Elevii au 
învăţat dela profesor mult mai mult decât o tehnică a 
cunoașterii : o voință de a fi și rămâne oameni pe 
senin și în furtună, printre semeni și sub istorie. Nu e 
o întâmplare că rezistența românească de azi împotriva 
puhoiului rușinii se confundă cu moartea întru sfin- 
ţenie și eroism a lui Mircea Vulcănescu și cu îngroparea 
de viu, în suferință și onoare, a lui Constantin Noica. 


Lecţia Învăţătorului a rodit peste încercare. Lecţie 
neterminată istoric. 


(1) Din Cuvântul în exil Februarie-Martie 1965. 


D.C. AMZĂR 


Nae lonescu 
Cum l-am cunoscut 


Când, în 1941, m'a vizitat la Berlin, pentru prima 
dată, Ghiţă Racoveanu, fugit de curând din țară, am 
vorbit despre moartea neașteptată a Profesorului, cum 
i se spunea curent în cercul elevilor şi colaboratorilor 
lui, propunându-i să aștearnă cât mai repede pe hârtie 
tot ce-a auzit mai de seamă dela el în decursul anilor, 
cât i-a fost colaborator la « Cuvântul ». N'a fost nevoe 
de prea multă pledoarie : Ghiţă a acceptat propunerea 
mea și, plecând la Miinchen, s'a așezat pe lucru, După 
câteva luni mi-a trimis un manuscris însoţit de o pre- 
faţă, în care se referea la sugestia mea. Între timp — 
şi anume după război — Racoveanu a publicat câteva 
din aceste « Fapte și cuvinte », cum le numise el, în 
diferitele foi apărute sub direcția lui. 

În cele ce urmează, voiu încerca să adaug și eu 
câteva « fapte şi cuvinte » la conturarea unei imagini 
cât mai apropiate de realitate a celui care a fost, gene- 
rații de-a rândul : îndrumător şi generator de gând și 
faptă românească și umană. Se înțelege că, în puţinul 
timp ce-mi stă la dispoziţie, nu voiu putea atinge, de 
data aceasta, decât aspecte mai mult sau mai puţin 
periferice ale personalității excepționale a marelui 
nostru maestru, dela a cărui naștere se împlinesc anul 
acesta, la 16 Iunie, 80 de ani, iar dela moarte, la 

15 Martie, 30. 


1. Nae Ionescu și universitatea. 


Când am ajuns la universitate, în 1926, facultatea 
de litere și filosofie era și a rămas închisă, din cauza 
grevelor studențești, până la începutul anului următor. 
În toamnă am ascultat o serie de prelegeri dela facultatea 
de drept și economie politică, spre a trece apoi, pentru 
restul anului școlar, la cursurile de latină, filologie 
romanică și comparată, filosofie şi sociologie. Începând 
cu anul următor m'am fixat definitiv la filosofie, atras 
în primul rând de cursurile extrem de vii și surprinză- 
tor de personale ale lui Nae Ionescu. Spre deosebire 
de toți colegii lui, mai în vârstă sau mai tineri, Nae 
Ionescu nu se mulțumea să expună — mai mult sau 
mai puțin personal — ce-au spus alții, ci discuta el 
însuși problemele, amintind firește ici și colo de poziția 
cutărui sau cutărui filosof, cu care făcea impresia a fi 
per tu, dar fără a se lăsa copleșit de mărimea și autori- 
tatea vreunuia din ei. 


Fără să rezolve întotdeauna problema în discuție, 
Nae Ionescu deschidea ochii și mintea studenților 
asupra soluțiilor posibile și indica drumuri de gândire. 
Uneori oferea el însuși soluția, când o avea, dar nu 
dispunea totdeauna de soluţii gata făcute. Deobicei le 
căuta — sau se făcea că le caută — în fața noastră, 
și în aceasta consta în primul rând măestria lui de peda- 
gog înnăscut. 


Pe gândirea proprie punea el preț și la examene, 
şi aici intervine prima mea amintire personală despre 
neuitatul meu dascăl. Nu mai țin minte ce m'a întrebat 
și nici ce i-am răspuns. Ştiu numai că nu i-am dat 
un răspuns « din carte » și nici din cursul lui, ci « dela 
mine », cum m'am priceput în acel moment. Profesorul 
s'a tras puţin înapoi și după ce m'a privit o clipă cu 
oarecare surprindere, mi-a spus : 

— Bine, Domnule Amzăr, dar de unde ai D-ta 
acest răspuns ? 

L-am privit și eu o secundă nedumerit și apoi am 
săltat ușor din umeri ca semn că « n'aș putea spune 
de unde»! 

— Să-ţi spun eu : l-ai gândit acum, aici, pe loc ! 
Mulţumesc ! 

Acesta mi-a fost tot examenul ! 


La început nu mi-am dat seama, dacă « trecusem » 
sau « căzusem ». M'am retras deci cu gândul să pără- 
sesc sala, cum se obișnuia, dar ajuns la ușa seminarului, 
m'am răsgândit și am rămas în picioare, așteptând să 
văd cum procedează cu cel care venea după mine. Eu 
fusesem primul și am crezut că studenţii sunt chemați 
la examen în ordine alfabetică. Spre surpriza mea, 
Profesorul n'a continuat să cheme după alfabet, ci după 
mine a venit la rând un coleg, mai în vârstă decât 
mine, al cărui nume începea cu litera P. La întrebarea 
lui Nae Ionescu — pe care deasemenea n'o mai ţin 
minte — colegul P. a răspuns foarte doct, citând filo- 
sofi și oameni de știință, pe care-i ştia pe dinafară. 
Profesorul I-a ascultat atent un timp oarecare, apoi l-a 
întrerupt, întrebându-l : 


— Și D-ta ce crezi ? — întrebare la care P. n'a 
putut sau n'a vrut să răspundă. 


— Domnule P., a continuat Profesorul, D-ra ești 
«tobă de carte », dar lucrurile-astea le Ştiam şi eu, 
deaceea pe mine m'ar [i interesat mai mult ce gândești 
D-ta. Ai văzut pe cel dinaintea D-tale : eu sunt sigur 
că nu știe cât știi D-ta, dar gândeşte personal, și asta 
e prima condiție pentru cine vrea să facă filosofie ! 
Și cu asta s'a terminat examenul şi pentru P., care 
de-atunci n'a mai dat pe la cursurile lui Nae Ionescu. 
În schimb eu n'am pierdut nicio oră de curs şi niciuna 
de seminar ; nicio conferință nu mi-a scăpat neascultată, 
niciun articol necitit, 


Ani de zile am adunat articolele din « Cuvântul » 
cu gândul de a le avea la îndemână şi a propune, cândva 
mai târziu, Profesorului să le publice în volum. Acelaș 
gând l-a avut, se vede, şi Mircea Eliade, din inițiativa 
și sub îngrijirea căruia a apărut apoi volumul « Roza 
vânturilor ». Din colecția mea, care se va fi pierdut în 


țară, am salvat întâmplător câteva articole, dintre care 
unele au intrat în compoziţia volumașului « Îndreptar 
ortodox », realizat abia în refugiu, 


O altă problemă care mi s'a pus destul de repede, 
a fost aceea a îngrijirii cursurilor Profesorului. Acestea 
erau editate de mai mulți ani de un stenograf dela Senat, 
care reproducea prelegerile cuvânt cu cuvânt, aşa cum 
vorbia Profesorul. Ceeace m'a deranjat din primul mo- 
ment, a fost punctuația complect arbitrară, pe care o 
introdusese stenograful. I-am atras atenția Profesorului 
asupra acestui aspect al cursurilor, ştiind că și el era 
sensibil în această privință (îi citisem articolul celebru 
despre «Virgulă !»), propunându-i să mă îngrijesc eu de 
acest lucru, ceeace Profesorul a acceptat imediat, cu 
vădită satisfacţie. L-am întrebat fireşte, dacă vrea să 
vadă prelegerile, după ce le voiu fi pus eu « la punct >. 
Mi-a răspuns că nu e nevoe, 


Stenograful îmi preda deci dela oră la oră textul 
fiecărei prelegeri, pe care eu i-l restituiam « corectat » 
în ora următoare, Zic « corectat », pentru că odată por- 
nit la lucru, am constatat că anumite întorsături de 
frază, de mare efect în vorbire, deveneau supărătoare 
în scris. Am luat atunci mai multe texte publicate de 
el şi am văzut că în scrisul propriu zis al Profesorului 
lipseau întorsăturile de efect din prelegeri. M'am hotă- 
rit deci să le elimin și din cursuri, evident : în măsura 
în care stilul vorbit o permitea, adică fără a schimba 
esențial caracterul. prelegerii vorbite liber. 


O altă inovaţie a fost introducerea paragrafelor 
numerotate în text și a subtitlurilor corespunzătoare 
din fruntea fiecărei prelegeri, precum și a unui titlu 
general pentru întreaga prelegere, cu scopul de a înlesni 
studenților înțelegerea materiei respective. 


După ce-a văzut prima fascicolă litografiată, l-am 
întrebat dacă are vreo observație sau vreo dorință. 
Nu ; e bine cum ai procedat D-ta ! A doua şi ultima 
dată, când a mai fost vorba de felul cum îngrijesc eu 
apariția cursurilor, Profesorul s'a referit la subtitlul 
« Panlogismul hegelian » din « Istoria Metafizicii », 
întrebându-mă deodată : ce înțeleg prin « panlogism >. 
La răspunsul meu a dat ușor din cap în semn de apro- 
bare. Acesta a fost al doilea examen sui generis al meu 
la Nae Ionescu, înainte de examenul de licență cu 
lucrarea, propusă de el: Presupozițiile metafizice ale 
judecății de predicaţie. 


După moartea lui în 1940, un grup de prieteni și 
elevi au constituit, la București, un comitet de editare 
a operelor lui Nae Ionescu. Primele volume, dintre care 
numai pe unul l-am văzut, dacă nu mă înșel, la Ghiţă 
Racoveanu, au fost câteva — cel puțin două — din 
cursurile îngrijite de mine. După cum am aflat dela 
C.N., cu ocazia unei vizite la Berlin, Comitetul, în 
frunte cu regretatul Mircea Vulcănescu, a renunțat la 
paragrafele și subtitlurile introduse de mine. Unul din 
aceste volume se închee cu o postfață a mea, pe care 


mi-a cerut-o C.N,, la dorința Comitetului editorial, În 
ea am dat câteva lămuriri tehnice în legătură cu edita- 
rea cursurilor și, dacă mi-aduc bine aminte, mai ales 
cu privire la punctuaţia lor. 


Când am plecat în străinătate, în Ianuarie 1931, 
i-am făcut o vizită de rămas bun acasă. La despărțire 
mi-a oferit o sumă de lei, destul de importantă pentru 
buzunarul meu studențesc, rugându-mă so accept ca 
un mic ajutor pentru primele nevoi în Germania, pen- 
tru că ea reprezintă echivalentul ie; de lei pe care o 
primise el dela fostul lui profesorul P.P. Negulescu, 
atunci când a plecat la studii, tot în Germania (1913), 
— Mia accea a fost cu noroc; am mai dat-o şi altora 
în amintirea generosului gest al lui P.P. Negulescu, ţi-o 
dau și D-tale şi-ţi urez drum bun și succes la studii ! 


* 


În August 1933 m'am întors în țară, pentru a mă 
îngriji de publicarea « Criticii raţiunii practice », pe 
care o tradusesem între timp împreună cu fostul coleg 
de studii Raoul Vișan, el făcând traducerea brută, iar 
eu confruntând-o din nou cu originalul şi dându-i forma 
definitivă (pe care, în treacăt fie zis, astăzi n'o mai 
consider definitivă !). După cum se ştie, în fruntea vo- 
lumului respectiv, se află o introducere a lui Nae 
Ionescu în etica lui Kant și o notiță biografică a lui 
C. Rădulescu-Motru despre marele filosof german. 
Volumul a apărut în colecția de etică și politică a 
lustitutului Social Român, condus de Dimitrie Gusti. 


Cum am ajuns eu la acest /eamwork, cum s'ar spune 
astăzi, între aceşti trei profesori, care dela un timp 
nu se mai înțelegeau și nu mai colaborau. Raporturile 
încordate dintre ei erau cunoscute studenților și mulți 
regretau acestă situație, dar nimeni n'o putea schimba. 
Având « Critica rațiunii practice » gata de tipar, mi-am 
propus să cer fiecăruia o contribuţie la apariția cărții, 
fără să știe unul de altul. Felul contribuţiei l-am fixat 
tot eu, fără să mă consult în prealabil cu vreunul din 
ei. Lui Gusti, cu toate că era profesor de etică, i-am 
cerut să plătească tiparul, pentru că în procurarea de 
fonduri se pricepea mai bine decât în ştiinţă ; intro- 
ducerea în morala Rantiană am cerut-o lui Nae Ionescu 
care, cu toate că nici lui nu-i lipsia abilitatea de a orga- 
niza subvenții, era un gânditor autentic ; lui Rădulescu- 
Motru, la care ţineam nu numai pentru ştiinţa lui 
onestă și fără pompă, dar și datorită omeniei lui, i-a 
rămas, în planul meu, să scrie despre omul Kant. 


Mare le-a fost surpriza când, la apariția cărții, s'au 
văzut alături, fără voea lor ! Cearta dintre ei, în special 
dintre Nae Ionescu şi Rădulescu-Motru, își atinsese apo- 
geul în afirmația acestuia că Nae Ionescu s'a întors 
din Germania fără doctorat, că examenul de docență 
depus la Bucureşti s'a întemeiat deci pe o presupoziție 
falsă şi că, prin urmare, nici numirea la universitate nu 
mai poate fi considerată juridic valabilă. În consecință 

se impunea reexaminarea cazului de către o comisie 
specială a Facultăţii. Decanul era pe atunci Dimitrie 
Gusti, care împărtășea reproșul curent ce se. făcea lui 
Nae Ionescu că nu publicase nicio lucrare « științifică » 
propriu zisă | 


În această situaţie Nae Ionescu a recurs la o mică 
stratagemă. Într'o zi, înainte de a intra la curs, văd 
că scoate din geantă o coală mare de hârtie rulată, 
pe care începe s'o întindă pe biroul din cancelarie, 
intrebându-mă : — Ai văzut vreodată o diplomă de 
Joctorat ? — Nul — Atunci vezi și D-ta cum arată 
o diplomă de doctorat din Germania ! Am privit-o în- 
delung, citind-o de sus până jos : diploma de doctorat 
obținută de el la Miinchen ! 


NAE IONESCU : 


STRUCTURILE 


Chestiunea principală, în jurul căreea se învârtește 
discuția asupra posibilității cunoștinței metafizice, este 
mai ales aceea a caracterului de necesitate al acestei 
cunoștințe. Pentru a se funda necesitatea acestei cuno- 
ştințe, logica a fost silită să apeleze la așa numitele 
concepte, care sunt în primul rând în discuţie. Numai 
că, tocmai împotriva acestor concepte, împotriva imo- 
bilității lor, împotriva caracterului lor ceva cam țeapăn, 
aș zice, împotriva posibilității lor de a se mula pe o 
realitate, care pare a fi în continuă devenire, în curgere, 
— Împotriva acestor concepte se îndreptează argumen- 
tele dușmanilor metafizicei. Din lagărul nominalist sau 
pozitivist, argumentul fundamental era caracterul 
schimbător al realității sensibile față de caracterul 
neschimbător al conceptului, și poziția pozitivistă nomi- 
nalistă tindea tocmai a stabili că realitatea sensibilă 
este, din anumite motive, singura realitate, Confuzia 
am încercat să v'o fac sensibilă, atunci când am arătat 
că, a spune că realitatea sensibilă este singura realitate, 
nu însemnează propriu zis o realitate ontologică, ci 
singura realitate care ne stă la dispoziţia noastră, sin- 
gura realitate pe care putem să o cunoaștem, Cu această 
obiecție a mea, însă, poziția pozitivistă nu este, încă, 
complet și definitiv răsturnată, Opoziția dintre schim- 
barea necontenită a realității sensibile și dintre fixitatea 
conceptului are la bază o discuție ceva mai adâncă, 
În discuția aceasta intră însăși existența principiului 
identității, 


Sensualismul, nominalismul, pozitivismul, nu nea- 
gă existența principiului identităţii, nici valabilitatea 
lui, neagă însă că acest principiu al identităţii ar avea 
și o valoare ontologică, 


Este evident că, pentru a ne putea descurca, întrun 
anumit fel, de curgerea realității sensibile, trebue să 
ajungem la anumite forme de echilibru, care fiind fixe, 
ne servesc nouă de puncte de reper în această curgere ; 


pa n 


Se înţelege că la prima ocazie, când l-am văzut 


Gusti, i-am povestit cât de impresionat am fost, văzând 


pentru prima dată o diplomă de doctorat din seră: 


tate, — De unde, a cui? — A colegului Dy, NE 
Ionescu ! — Cum, și-a dat întradevăr doctoratul î 


— Altfel cum i-ar fi eliberat universitatea di 


Miinchen diploma 2 — Ai citit-o 2 — Dal — In ce 


limbă ? — Latină ! — Atunci Motru a lost Breșit in. 


format ! — Nu mai încape nicio îndoială ! Cu acest 
episod s'a încheiat conflictul, din fericire — nu pentru 


Nae Ionescu, care n'ar fi avut de ce să se teamă în “A 


faţa unei comisii, ci pentru fostul lui profesor 
Rădulescu-Motru, care, om de totală bună credință, să 
lăsase indus în eroare de vreun adversar intrigant al 
lui Nae Ionescu. 


CA ESENȚĂ A REALITĂȚII 


dar aceasta nu însemnează că acestor puncte de reper, 
de natură logică, trebue să le corespundă în adevăr 
ceva şi în realitate. Filosoful Bergson a pus problema 
într'o altă formă și zice : realitate sensibilă este mișcare, 
devenire, logică este încadrare a acestei deveniri, 
Întotdeauna mișcarea depășeste, ca realitate, conceptul; 
este mai multă realitate în mișcare decât în conceptul 
mișcării. Și exemplul pe care îl dă el este acesta : este 
ceva mai mult în mișcare, pentrucă o mișcare nu se 
reduce numai la poziţiile succesive ale unui mobil aflat 
în mișcare : aceste diferite poziții, puse una după alta, 
indiferent cât de multe ar fi, nu dau încă mișcarea. 
Prin urmare, vedeţi, zice el, că analiza legii mișcării 
este depășită de mișcarea însăși. 


Chiar așa de nou nu este acest argument. Această 
obiecție este cunoscută din vremea veche ; este poziţia 
eleaţilor și poziția heracliteienilor, în formă opusă. 


Ce însemnează propriu zis această obiecţie ? Este 
evident că suma poziţiilor unui mobil aflat în mișcare 
nu dă mişcarea însăși ; dar eu mă întreb dacă aceasta 
însemnează conceptul de mișcare, adecă argumen- 
tul acesta răstoarnă în adevăr ceva din valoarea 
conceptului mișcării. A transcrie o mişcare prin diferi- 
tele poziții pe care le ocupă mobilul nu însemnează a 
avea deaface cu mişcarea însăși, ci însemnează a avea 
un fel de transpunere grafică, întrun anumit fel, a 
acestei mișcări. Argumentul ar vrea să depășească pro- 
blema și numai așa capătă el o valoare metafizică oare- 
care ; și iată cum vrea să o depăşească. 


Argumentul zice; de îndată ce nu există decât 
mișcare, însemnează că conceptul, care nu este mișcare, 
cl care este o formă fixă, nu prinde realitatea însăși, 


Exactitatea argumentului, așa cum vi-l înfățișez eu, 
vă rog să credeți că este cercetată de mine personal 
cu de-a-mănuntul, Argumentul acesta, însă, nu spune 
absolut nimic, şi iată de ce, 


ni 


rima di 


Conceptul de mişcare, care este identic cu el însuși 
întotdeauna, este o realitate în planul logic ; mişcarea 
însăși, care este un fapt, este o altă realitate, în planul 
realității sensibile, în cazul de față. Ce vrea să stabi- 
lească, prin acel argument, sensualismul ? Că realitatea 
logică nu se mulează pe realitatea sensibilă, sau că 
realității logice nu-i corespunde o realitate sensibilă. 
Evident, conceptul este ceva fix, şi evident, mișcarea 
este un fapt care se petrece. Întrebarea este ; această 
mişcare are sau nu are o identitate ? Poate sau nu 
poate această mişcare să fie privită ca un tot? Însuși 
irgumentul bergsonian, care zice că în mișcare este mai 
mult decât în diferitele poziţii ale mobilului, îndeamnă 
să credem că sensualiştii sunt de părere că mişcarea se 
poate înțelege ca unitate, care depășește diferitele 
poziții ale mișcării. 


ident noi percepem — să întrebuințăm acest 
ermen — o realitate sensibilă, un eveniment ; este 
adevărat că evenimentul nu se poate repeta : nu există 
în realitatea sensibilă repetare a unui eveniment, nu 
adică identitate de evenimente în realitatea sen- 
Cum spuneam și altă dată, cel puţin o coordonată 
enimentului trebue să fie deosebită : timpul, Între- 
ea este însă: în momentul în care s'a produs un 
eveniment, cu trecerea timpului sau cu continuarea 
mișcării — cum zic sensualiștii, — se schimbă eveni- 
mentul care s'a produs ? Avem noi dreptul să-l fi în- 
registrat în conștiința noastră ? Evident că da. Avem 
noi dreptul ca imaginea evenimentului, odată produs 
şi înregistrat în conștiința noastră, să rămână identică 
cu ea însăși ? De sigur că da. 


Vedeţi, prin urmare, conceptul este fără îndoială 
ceva fix ; realitatea sensibilă se prezintă în formă de 
devenire ; nu este mai puțin adevărat, însă, că orice 
eveniment întâmplat sub egida devenirii, în această rea- 
litate sensibilă, are deci identitatea lui. Prin urmare 
principiul logic al identității nu mai este pur și simplu 
o formă a conștiinței noastre, a facultății noastre de 
cunoaștere, ci ceva fundat în chiar realitate. Dar schim- 
barea, mișcarea, devenirea, faptul că totul se schimbă 
în realitatea sensibilă și că — cum spunea bătrânul 
Heraclit — nu ne scăldăm niciodată în aceleași unde 
ale unui râu, faptul acesta ca în adevăr toată realitatea 
sensibilă să pornească într'o dislocare, să facă oare ca 
nicio posibilitate de orientare să nu existe în această 
realitate? Nu, există mai mult decât posibilitate de 
orientare : nu logica şi nu conştiinţa noastră constru- 
eşte unități în această realitate sensibilă, ci evenipzen- 
tele înşile se groupează și se organizează în unități. 


Mi se pare că, înaintea d-voastră, stabileam că tră- 
im o epocă de staticizare a vieții. După Renaștere, adică 
după epoca individualităţii puternice, a urmat, în toată 
viața economică europeană, așa numitul sistem al libe- 
rei concurenţe, lupta între diferite iniţiative şi între di- 
ferite țeluri de ajungere, şi evident succesul era al 
celui bine înzestrat. Concurența aceasta este pe cale să 
dispară, pentrucă interesele producției economice au 
dus la necesitatea organizării producţiei și, în loc ca 
producătorii să se lupte unul împotriva celuilalt, s'a 


ajuns la încheierea că este mai bine ca producătorii 
să coopereze și să se încadreze în niște unități superi- 
oare lor, care sunt trusturile, Ei bine, trustul, care este 
tocmai încadrarea diferitelor forțe producătoare și care 
este o formă fixă, este cam ceea ce este conceptul în 
logică : înlăuntrul trustului se întâmplă o mulțime de 
Ineruri, ceea ce însă nu schimbă cadrul general, nu 
atacă natura acestei unități superioare care este trustul, 
Un alt exemplu. Știți că înlăuntrul unei molecule de 
gaz, de exemplu, particulele ei se mișcă cu o repezici- 
une uimitoare, după anumite drumuri de mișcare, care 
sunt necunoscute, Molecula însăși este o formulă medie 
a tuturor mișcărilor neregulate ale acelor particule 
dintr'o moleculă. Dar, veţi zice că, de îndată ce sunt 
mișcări neregulate, însemnează că molecula nu există. 
Ei bine, mișcările acelea sunt neregulate, dar ele nu 
constituesc o moleculă decât atunci când se întâmplă 
în anumite condiții; și aceasta mă interesează pe mine, 
că se întâmplă totuși în anumite condiții. Prin urmare, 
față de mișcările dinlăuntrul moleculei, molecula. se 
comportă oarecum statornic ; este o formă fixă, față 
de infinitatea de mișcări neregulate, care se întâmplă 
înlăuntrul ei, în acelaşi fel în care trustul era, în exem- 
plul de adineaori, o formă fixă, înlăuntrul căreia se în- 
tâmplă diferite procese de producție. 


Și atunci, principiul identităţii din logică nu este 
un principiu care nu se sprijină pe nimic, ci îi cores- 
pund în adevăr, « realiter », în realitatea sensibilă, 
anumite forme fixe. 


Pentru ca să înțelegem lucrul acesta, trebue să ne 
desbărăm de mentalitatea aritmetică și să căpătăm men- 
talitatea organică a realității. Este foarte uşor sensualis- 
mului bergsonian să răstoarne logica, atunci când el 
vrea să întrebuințeze împotriva logicei această menta- 
litate aritmetică. Nu-i mai este de loc ușor să răstoarne 
logica, atunci când își schimbă punctul de vedere. Este 
evident că o mișcare nu este egală cu suma poziţiilor 
unui mobil ; dar cine a pretins aceasta ? Este evident 
că în realitate se întâmplă o mulțime de mișcări, că 
realitatea este o continuă mişcare ; întrebarea este dacă 
aceste nesfârșite mișcări n se integrează întrun tot 
organic, stabil, fix. 


Corpul omenesc este o sumă de procese chimice, 
dar nimeni dintre noi nu va fi în stare să nege existența 
corpului omenesc prin faptul că de ieri până astăzi s'au 
întâmplat o mulțime de procese și s'au schimbat anu- 
mite lucruri. Oricâte lucruri se vor schimba, însă, eu 
am rămas același, adică eu sunt aceeași formulă de 
raporturi, aceeaşi formulă de organizare a unui anumit 
material. Corpul omenesc nu este o anumită canti- 
tate de carne, ci este o formulă de organizare a unor 
anumite forțe, în același fel în care o moleculă este 
o formulă de organizare a unor anumite mișcări. 


Vasăzică formele fixe există în realitate, dar nu 
există ca realităţi sensibile, ci ca formule de organizare 
a unui grup de evenimente din realitatea sensibilă ; 
cu alte cuvinte, formele fixe din realitatea sensibilă 
nu sunt de natură materială, ci de natură structurală. 

Ei bine, o asemenea formă de natură structurală 
este și conceptul. Principiul identității respectat în lo- 
gică, cu prilejul constatării existenţei conceptului, 
poate să fie, trebue să fie respectat şi în realitatea pro- 
priu zisă, numai că nu în componentele acestei realități, 
ci în organele constituite ale ei. Aceasta este o con- 
cluzie destul de interesantă, care vă schimbă puțin 
ideea asupra realității sensibile și vă pune în contact 
cu așa numita problemă a esenţelor. În definitiv aceasta 
este esența realității, formula de organizare a unor anu- 
mite materiale. A cunoaşte realitatea, nu însemnează 
a fi în contact în fiecare moment cu tot ceea ce se în- 
tâmplă în realitate, ci a cunoaște legile şi formele în 
care această realitate se organizează. Aceasta însem- 
nează cunoașterea metajizică a realității : cunoaşterea 
dinlăuntru în afară. 


Bergson, ca în general pozitivismul și sensualismul 
contimporan și cel vechiu, avea o altă metodă şi zicea : 
de îndată ce totul este o devenire, cel mai bun lucru 
este că să ne confundăm noi înşine în această devenire 
şi să devenim și noi, să ne destrămăm și noi în această 
devenire. Este o perspectivă care pe mine nu mă în- 
cântă. 

Când îmi pun probleme de metafizică, am anumite 
puncte de reper : eu știu că îmi pun probleme de meta- 
fizică şi, întru atât întru cât îmi pun probleme de meta- 
fizică, eu și exist, ca eu, nu ca altceva. Metoda pe care 
ne-o propune sensualismul este a recunoaște că noi nu 
existăm. Este un lucru dificil, pentrucă, dacă nu exis- 
tăm, cine își mai pune problemele de metafizică ? 


Zice așa dar sensualismul să ne cufundăm în reali- 
tate, să devenim noi înșine această realitate în curgere, 
în devenire continuă, adică să ne destrămăm noi înșine 
în aceste impresii, care n'au nicio legătură între ele, 
pentrucă — acesta este punctul de vedere sensualist 
— logica organizează, prin concepte care nu aparțin 
realității sensibile, care sunt în afară de realitatea sensi- 
bilă, logica organizează curgerea aceasta a impresiilor. 
Bine, dar a renunța la logică însemnează a nu mai 
organiza ? 


Să presupunem că logica organizează prin concepte 
această devenire ; dar conceptul acesta, că eu am con- 
ştiinţa mea, este tot o organizare a logicei ? Conştiința 
de mine însumi este un fapt, pe care eu îl trăesc, nu 
pe care îl gândesc. Ei bine, tot logica creiază și acest 
fapt de viață ? Evident că nu. 


Dar ce avantaj îmi prezintă mie concepția sen- 
sualistă ? Să renunţ la conștiința de mine, aș putea să 
fac și aceasta ; întrebarea este însă ce am câştigat, 
pentrucă, a renunța la conștiința de tine însuţi, în- 
semnează a exclude ceva din realitate. Care este metoda 
sensualistă ? Să sărăcim realitatea, să distrugem ceva 
din realitate. Eu cred că a cerceta metafizic realitatea, 
însemnează a potența realitatea, a o potența prin cu- 
noașterea, prin precizarea, prin înţelegerea ei, nu a 
o sărăci, 

Vedeţi dar, sensualimul nu vrea să cunoască, în 
această ordine de idei, punctul de vedere organic ; el 

desface realitatea în elementele ei constitutive, cade 
adică în păcatul pe care vrea să-l arunce pe seama logi- 
cei. Mișcarea este ceva mai mult decât suma tuturor 
poziţiilor unui mobil în mișcare, de acord ; dar atunci 
vă rog să generalizaţi acest punct de vedere și să spu- 
neți : formula de organizare a unui material este mai 
mult decât acel material pus grămadă, pentrucă, dacă 
în corpul omenesc sunt șapte kg de sânge, 40 de carne, 
13 de oase, toate acestea puse la un loc nu vor da 
niciodată un om.Vasăzică să fim consecvenți până la 
sfârşit — şi formula că mișcarea conține mai mult 
decât poziţiile succesive ale mobilului în mişcare, să 
o aplicăm peste tot, și atunci ajungem tot la formula 
noastră de adineori, că există în realitate forme fixe, 
identice cu ele înşile. Această identitate nu se referă 
însă la materialul realității sensibile, ci la formele de 
organizare ale acestui material, forme care nu sunt 
propriu zis ale minţii noastre, ci sunt ale realității în- 
săși. 

Iată, prin urmare, ce însemnează această cale a criti- 
cei pozitivismului și sensualismului modern, iată prin 
urmare ce însemnează esența realităţii. Esenţa realității 
nu este ceva material, este un principiu structural, un 
principiu de natură spirituală. 


Vreţi să plasați lucrurile, pe care vi le-am spus până 
acum, în istoria filosofiei, — vă voiu da un punct de 
reper. Este mai mult însă o aproximaţie decât o iden- 
titate ; este forma aristotelică, cu oarecare aproxima- 
ție, ceea ce spun eu acum, numai că Aristotel vorbea 
altă limbă, eu vorbesc o limbă dela 1929 ; aceasta este 
deosebirea. Dar deosebirea mai este și alta, că, pentru 
mine, nu este de loc necesar ca această formulă de 
organizare să închidă în ea un element dinamic, pe care 
îl închide formula aristotelică. Eu nu spun că formula 
mea exclude acest element dinamic. Prin urmare for- 
mula, deocamdată, are avantaj față de principiul formu- 
lei aristotelice, că nici nu închide, nici nu exclude un 
element dinamic. Cu forma aceasta structurală, cu 
esența așa cum o definesc eu, nu este nevoie să alune- 
căm în dinamism ; poate să alunecăm, dar nu este ne- 
voie să alunecăm în dinamism. Cu alte cuvinte, cu acest 
principiu fundamental, pe care am încercat să-l încer- 
cuesc înaintea d-voastră, noi putem ajunge şi la o valo- 
rificare statică a universului, ceea ce nu era cazul cu 
aristotelismul. 


Prin urmare, unitățile după care se organizează rea- 
litatea nu sunt funcțiuni ale conștiinței noastre, ci 
unități rezultând din calitatea lor specială ; nu sunt 
construcții, ci sunt realități. Nu sunt realități materi- 
ale, dar nu sunt mai puţin realități. 


Există prin urmare esențe ale realității, care nu 
sunt nici materie, care nu sunt pe de altă parte funcţi- 
uni ale conștiinței noastre ; există esențe care nu numai 
că justifică, dar care cer stăruitor aplicarea principiului 
logic al identității, ce duce la constituirea, pe de o 
parte, și care justifică, pe de altă parte, existența con- 
ceptului. Acestui principiu logic îi corespund în 
realitate esenţele. 


VASILE BĂNCILĂ 


NAE IONESCU 


15 Martie 1940, a murit profesorul Nae 
„ înainte de a fi împlinit vârsta de cincizeci de 


Moartea lui, neașteptată și neverosimilă, pune încă 
odată problema dacă noi, Românii, avem îndeajuns 
parte de oamenii excepțional dotați, pe care ni-i dărue- 

;ația noastră E] vine să se adaoge la acea serie de 
junși în plină putere de creație, dar dispăruți 
şi fi împlinit opera: Lambrior, Bogrea, 
ri Vâlsan, Matei Nicolau... pentru a nu vorbi 
încă și mai lungă a poeților, romancierilor, 
secerați în pragul vieții creatoare sau în 

al 
româneşti. Căci regretatul profesor şi ziarist, profesor 
de vocație şi ziarist de rasă, a avut sentimentul marei 
aventuri şi resursele de toate felurile pentru a o servi 
întrun chip impresionant. Intro societate, în care cei 
mai mulți trăiesc cvasivegetativ, pe linii mai mult etno- 
grafice și mai mult biologice, sau în care se trăieşte mica 
şi banala aventură exasperată a arivismului de toate 
nuanțele sau mai de grabă fără nuanțe, Nae Ionescu 
aducea setea interioară şi nobilă a aventurii dramatice, 
organice, cu implicații metafizice, cu strălucire artis- 
tică și cu coerență religioasă. Poate numai un Panait 
Istrati, brăileanul cu care are și alte note comune dar 
mai multe diferențiale, a mai adus în peisagiul vieţii 
noastre spirituale, această tulburătoare pasiune de aven- 
tură majoră, pe deasupra conformismelor, pe deasup- 
ra oboselilor, pe deasupra misticei caftanului. Născut 
într'o societate care păstrează încă, în parte şi în adânc, 
structura patriarhală, după care omul nu-și construeşte 
singur viața, Nae Ionescu a dat conaţionalilor săi exem- 
plul unei vieți de mare îndrăzneală și de stil personal. 
Iar celor cari îl înlocuesc pe Dumnezeu, morala, familia, 
prietenia și chiar neamul, cu rangul social, le-a dat un 
exemplu de cerbicie dusă până la martiraj, pe care din 
nefericire aceştia nici nu-l pot pricepe. 


De altfel, un astfel de om este greu de înţeles și, 
pentru cei ce nu l-au cunoscut foarte de aproape, trebue 
să aștepte să-l cunoască foarte de departe, pentru a în- 
țelege ceva din autenticitatea şi semnificația lui. Când 
timpul, care este cel mai bun silogism, va aduce sporul 
lui de înțelegere, se va lămuri mai ușor figura spirituală 
a unui astfel de singular trecător prin strania și sacra 
scenă a vieţii. Până atunci, noi trebue să ne mulțumim 
cu mult mai puțin. 


Această greutate de a-l înţelege, vine mai cu seamă 
din varietatea resurselor. lui spirituale şi de viaţă. 
Având o inteligență ce constituia o permanentă sur- 
priză și care în viaţă a fost însușirea, care i s'a apreciat 
cel mai mult, fiind ridicată la nivelul de « faculte 
maitresse » ; având un puternic sentiment al eului pro- 
priu, a cărui tărie era însă interiorizată până la maxi- 
mum şi cele mai adesea învăluită chiar în fluidități 
domoale și într'o surdină sau transfigurare, care uneori 
mergea până la umilință creştină ; având dacă nu un 
optimism net, dar — o mare credință în posibilitățile 
viitorului, credință care ținea de temperamentul lui, — 
era firesc, era fatal, să aibă o carieră spirituală și să 
deseneze o traiectorie ca acelea pe care le-a reprezentat 
timp de două decenii. 


Dar resursele și înclinațiile lui nu se opresc aici. 
Ca la toți oamenii de excepție, ele se afirmă şi se 
diversifică întrun complex de antinomii, al căror joc 
tainic şi număr covârșitor au constituit potențialul său 
de viață. Putere logică, dialectică, și totuși un anume 
lirism de fond ; filiații şi vizări metafizice, şi totuși 
apreciind viața de societate; un oarecare dogmatism 
de ultime rezerve, de mari certitudini, şi totuși un 
relativism de o rară capacitate de mlădiere ; tenacitate 
şi subtilitate sau intrasigență şi abilitate tactică ; în- 
drăzneală neobișnuită şi modestie dusă uneori până 
la un tulburător anonimat ; păgânism și ascetism, ceva 
de om de Renaștere şi totuși ceva de cruciat ; om de 
societate, uneori chiar de viață mondenă, şi totuși 
simțind o singurătate ultimă, pe care credem că a 
încercat-o la răstimpuri ; optimism şi totuși o bună 
dispoziție care câteodată se hrănea din melancolii ; 
preocupat de viitor şi totuşi istoricist în chip organic 
şi deliberat ; universal ca om, fiind interesant şi suge- 
rând adesea simpatii chiar în taberile cele mai adverse, 
şi totuși autohtonizant ; ceva nefixat, de « neglijență » 
care e a vieţii însăși și de formulă veșnic deschisă, şi 
totuşi posedând anume stele polare ; degajare dacă 
nu dispreț pentru erudiție, și totuşi având o informație 
pătrunzătoare mai în toate domeniile ; simțul momen- 
tului, dar nu « impresionist » ; liric dar contra oricărui 
melodramatism şi schwărmerei » ; istoricist dar nu 
evoluționist ; iubitor al preciziei, al faptului conturat 
şi just depistat, și totuși antipozitivist ; om de teorie, 
artist, şi totuşi având bucuria şi aptitudinea organizării, 
a gospodăriei... iată numai o parte din aspectele, 
coardele și ecourile acestei personalități. De sigur, 
unele din aceste antinomii se pot reduce la unitate, 
altele îşi condiționează reciproc termenii și toate s'ar 

putea ierarhiza până la un punct. Dar enigma rămâne şi 
acesta era Nae Ionescu. Atâtea forțe diferite, unele 
cantradictorii, nu formau o unitate existenţială atât de 
organică şi de strâns structurată dar în același timp 
suplă și degajată, decât prin arta de viaţă a purtătorului 
lor. Sunt oameni complicaţi, adeseori supărători de 
complicați, dar fără a fi de loc complexi. Și oricât ar 
părea de ciudat, sunt uneori chiar oameni complexi, 
fără a fi complicați. Nae Ionescu era însă și una şi alta. 
Şi aici e una din pricinile aerului și haloului de mister 
şi de excelare ca exemplar uman, care au caracterizat 
iția şi istoria lui, S'a abuzat de o vorbă celebră, 
punându-se despre prea mulți că și-au pus talentul în 
operă şi geniul în viață. Afirmația aceasta e însă foarte 
potrivită pentru Nae lonescu. Ce e mai însemnat 
într'un suflet, se arată, la unii oameni, în opera lor ; 
la alții, în viaţa lor — nu e la toți la fel. Și mai sunt 
oameni, la cari opera însăși face parte din viaţa lor 
cu același titlu ca alte manifestări ale acesteia. Pentru 
profesorul nostru, un prieten, o discuție cu oarecine, 
» luptă, un articol, o prelegere, erau la fel de însemnate. 
Ceea ce-l interesa era viața integrală, ca supremă aven- 
tură adusă ofrandă creşterii vieții generale, şi nu se 
selecționa pe el însuși, ceea ce implică întotdeauna 
oarecare. artificialitate, pentru a se manifesta întrun 
anume fel, cum nu era în ansamblu. A primi un cunos- 
cut, a așeza cărțile în rafturile unei biblioteci, a face 
ordine la un « oficiu de librărie », a cerceta registrele 
şi ruajul unei mari instituţii financiare, erau pentru 
Nae Ionescu fapte tot atât de importante ca și a 
cunoaște o carte de filozofie ori a stabili jaloanele unui 
studiu. Totul avea preț pentru el doar prin echivalența 
de viață de spirit, şi în această privință viața sa a avut 
un fel de egalitate, fără a fi fost niciodată egală cu 
aceea a oamenilor obișnuiți. Peste complexitatea lui 
alcătuită din atâtea antinomii constituționale, era deci 
şi un fel de curioasă omogeneitate, care imprima vrajă 
și dinamism de viață în manifestări. De aceea oricât 
ar încerca spiritele analitice să pună ordine definitivă 
şi să găsească sensuri complecte în această țesătură 
sufletească dominată de același suflu al vieţii și de un 
acelaşi înțeles al valorii în toate gesturile pe care le 
făcea, credem că destinul lui Nae Ionescu s'ar vădi 
cel mai apropiat nu într'o expunere pur abstractă, ci 
într'o « viață », întrun roman, într'o istorie. N'ar avea 
nevoie de nicio romanţare și de niciun element adăogat 
această « viață ». Ar fi destul să arate adecuat ceea ce 
a fost. 


Dar până atunci și dacă se va ivi vreodată scriitorul, 
care să aibă dreptul să se apropie de viața lui Nae 
Ionescu, rămânem tot la procedeul mai modest, deși 
nepotrivit, al desprinderii de sensuri. In această direc- 
ţie, fiecare va vedea altceva — și va vedea parțial, uni- 
lateral. Documentul de viață în chestiune e atât de 
variat, încât vor exista note pentru preferințele fiecă- 
ruia. Unii vor vedea în acest om un închinător al vieții 
nefalsificate, mereu inedite, fatale, sancte chiar și în 
păgânitățile ei și în fond nemuritoare. Alţii vor vorbi 
de omul, care-și crea obstacole grele pentru a le în- 
vinge, ori pentru a lupta. Unii vor aminti de efortul 

de a se depăşi mereu pe sine în înţelesul de a trece la 
altceva, care să nu oprească viaţa pe loc ori să nu tole- 
reze pauze funebre, alţii vor insista asupra rigorismului 
său logic, Unii se vor opri asupra « scepticului », alții 
asupra « fanaticului ». Unii vor vorbi de inovatorul, de 
iniţiatorul, de revoluţionarul spiritual, alții despre pă- 
zitorul legii. Tot așa se va putea vorbi rând pe rând de 
« dialectica » lui, de « ironia » sa specifică, de felul 
atât de interesant de « disponibilitate » pe care l-a 
construit, de prietenul, de atitudinea faţă de problema 
morţii și a vieţii, de sinceritatea lui, de profesorul, 
pedagogul și agitatorul spiritual predestinat cari erau 
în el... şi de o sumă de alte lucruri. 


Intru cât ne priveşte, subliniem, din tot ce am 
arătat sau sugerat în treacăt, două trăsături, 


Intâi, ceea ce am numi viitorismul lui. Pe Nae 
Ionescu îl interesa întotdeauna întrun mod superlativ 
felul cum poate să arate obrazul vii:orului. Era la el 
o voluptate intelectuală de o rară acuitate în a adulmeca 
semnificaţiile vieţii, care are să vină pentru omenire și 
pentru neam. Și când prevedea ceva, când anticipa ceva, 
se transforma dela sine în iniţiator și luptător pentru 
noua structură istorică ce va veni şi care începuse chiar 
să se arate, indirect şi discret, în lucruri, aşa cum soa- 
rele îşi trimite lumina cu mult înainte de a apare el 
însuși la orizont, Acestui viitor i se dăruia Nae Ionescu 
atât în viața generală cât şi în cea personală, care de 
altfel la el erau strâns unite formând adesea un singur 
act. Pentru a înțelege și a sluji mai direct şi mai auten- 
tic viitorului, el spunea câteodată : « eu rup punțile 
cu trecutul ». Și o făcea în adevăr, până la o limită pe 
care o vom vedea. Nu-și tolera nimic din ce ar fi putut 
să-i oprească avântul sau să-i falsifice trăirea în funcție 
de timp. E aici o cauză pentru care nu s'a grăbit să 
scrie cărţi, pentru care cartea îi apărea oarecum ca un 
ferpar de înmormântare, pentru care nu făcea rezu- 
mate, nu lua note, nu oprea timpul și nu se fixa funebru 
cu ajutorul alfabetului ori al invenţiei lui Gutenberg. 
Mergea chiar până acolo, încât uneori recitea ceea ce 
în ajun scrisese numai cu scopul de a se împrieteni 
mai mult cu o idee, de a-i prinde toată configurația, și 
apoi distrugea totul. Dar acest « viitorism » al lui Nae 
Ionescu avea un « pendant >, după cum am spus: 
legătura organică, subconştientă în primul rând, însă 
şi doctrinară, cu trecutul. Nae Ionescu era doar un tra- 
diţionalist ! Și încă unul dintre cei mai deciși, mai cri- 
tici şi mai lucizi, făcând parte din categoria gânditorilor 
şi militanților pentru tradiție, din istoria contemporană 
a societății româneşti. Şi tocmai de aceea viitorismul 
său era atât de substanțial şi de integrat în lucruri, 
întrun destin în fond de ordin comunitar. De aceea a 
dat un tip de revoluționar fără elemente spectaculoase 
şi romantice, dar căruia în esență greu i se poate găsi 
pereche. In epoca modernă există un fel de revoluţio- 
narism epidemic. EL este însă mai mult personalist şi 
nu se interesează de trecut. E un sport orgolios sau 
prezumţios în vid istoric, care alteori îşi aliază bucuria 
distrugerii pentru distrugere. Nu aşa era la profesorul 
nostru. « Tradiţia » şi « revoluția » nu erau opuse la 


el, deși modernii și chiar mulți sociologi le opun. Ci 
ele se confundau în elanul istoric. Na fost la noi om 
care să fie mai obsedat de viitor, dar n'a fost altul care 
să blameze mai incisiv « pașoptismul » de atitudine, 
nu atât paşoptismul care a fost, ci acela care este. Și 
toate acestea fiindcă Nae Ionescu era făcut să servească 
devenirea istorică adevărată. A fost un servitor al 
istoriei. 


Al doilea, subliniem o trăsătură care e pe deasupra 
istoriei. Am văzut că Nae Ionescu nu poate fi înțeles 
în afară de timp, de istorie. E la el o filosofie a timpului 
și a istoriei, care a intrat în însăși viața lui și i-a deter- 
minat-o. Această filosofie ar fi interesant de stabilit 
și în jurul ei s'ar putea reface în mare parte viața și 
înțelege noima existenţei acestui om. Ceea ce îl deter- 
sina în chip obișnuit, dându-i dinamismul patetic de 
aventură în stare pură, precum și implicații şi reper- 
suprapersonale, era acest istoricism revoluțio- 
nar al său, Cu toate acestea, era în sufletul acestui 
semen al nostru, atât de puțin asemenea cu cei mai 
și dintre noi, un strat sau o rațiune mai adâncă ori 
mai înaltă, zu prund ultim și tainic. Aceasta îl ridica 
deasupra tuturor relativităților şi, în cele din urmă, 
îl izbăvea chiar de marea lui obsesie; istoria. Poate 
că înainte de a închide ochii, la aceasta s'a gândit. Și 
poate că o parte din liniștea, pe care de atâtea ori a 
avut-o în mijlocul furtunilor, se datorează acestui ultim 
fond al lui, acestei viziuni de cea mai pură metafizică 
și de acolo unde metafizica se unește cu religia... Nae 
lonescu era un metafizician şi un credincios. Vedea 
vicața desvoltându-se cu sete în timp. Ştia că timpul, 
şi anume timpul organic, e condiția realizării vieții şi 
că tot în timp e dată ecuaţia și drama luptei de mântuire 
a omului. Dar mai știa că, dincolo de aceasta, e o per- 
fecțiune atemporală, care are esențele şi voințele ei, 
care, fiind pe deasupra condiţiilor timpului, e întrun 
fel statică şi veșnică, în aceeaşi măsură în care e și vie. 
Ceva din Platon, ceva din Parmenide, cu multă culoare 
creştină şi cu multă precizare creştin-ortodoxă, ne-ar 
ajuta să înțelegem această intuiție de ultim temeiu a lui 
Nae Ionescu, ce era la el idee dar şi substanță voca- 
țională de cel mai mare reazem şi de cea mai mare dis- 
creție. Dacă pateticul vieții lui e în legătură cu istoria, 
dacă pentru aceasta s'a născut și tot pentru ea a murit, 
dar cea mai tăinuită a lui mângâiere şi retragerea lui 
din urmă erau pe acest liman, pe această viziune a 
esențelor și desăvârşirilor fără naștere şi fără moarte, 
deci fără istorie... Până la un punct foarte înaintat, 
totul era pentru el devenire continuă, istorie, panta 
hei. Insă dincolo de aceasta, era up vad de ultime în- 
țelesuri şi un Jel de albie fixă, la care se rapoartă toată 
istoria noastră. In lumea noastră, fixitatea e artificia- 

lizare, e moarte, şi nimeni n'a simțit aceasta mai pu- 
ternic decât Nae Ionescu. Dar în lumea cealaltă, /4mea 
ultimelor coordonate, fixitatea e vieaţă. In lumea 
noastră, perfecțiunea nu există şi ce se apropie de per- 
fecţiune se apropie de moarte, fiindcă iese astfel din 
această lume. Dar dincolo, în lumea cea mai reală și 
cea mai ideală, totodată, perfecțiunea e maximul de 


trăire, e actul suprem. Acolo totul stă și totuși totul 
viază, acolo sunt esenţele și luminile, față de care lu- 
mina din lumea noastră e ca noaptea față de ziuă. 


Cum de va fi ajuns Nae Ionescu la această ancorare 
metafizică, nu știm și nici nu e nevoie să ştim toate. 
Dar cele două respiraţii ale lui, istoricismul și metafi- 
zicismul atemporal, îi complectează în oarecare măsură 
fizionomia lăuntrică. Ele sunt ca două branhii spirituale 
şi nu odată se vor fi susținut reciproc şi îl vor fi ajutat 
să-și ducă, luptând, vicața până la capăt. In contempla- 
ţia metafizică, găsea o supapă pentru amărăciunile din 
lumea noastră, pentru salvarea optimismului lui spiri- 
tualizat ; iar în contemplația istorică, vedea semnele 
esențelor ultime, transcendentale, divine, care se mani- 
festă gradat și fragmentar în timp. Așa că, istoricism 
puternic, inspirat, pe un anume fond de eleatism, 
Heraclit unit cu Parmenide — luând însă aceşti termeni 
întrun înțeles foarte general, mai mult ca sugestie 
pentru ce vrem să spunem — sintetizează o formulă de 
ideație și de vieață, de care n'a fost străin profesorul 
Nae Ionescu. Dacă în primul caz și pentru ochii noştri 
mai mult empirici, a fost un servitor al istoriei, în al 
doilea caz și pentru intuiţiile şi presentimentele noastre 
mai adânci, a fost un servitor al metafizicei. 


Iar în istorie, a văzut mai ales comunitatea etnică, 
neamul. 


Și în metafizică, mai ales pe Dumnezeu. 


Deci, în ceea ce a avut mai bun, profesorul Nae 
onescu a fost un servitor al naţiei lui şi al divinității. 
Poate fi un scop de vieață mai înalt ? 


E adevărat, în felul acesta, s'a servit şi pe el. Am 
văzut ce puternic sentiment al eului propriu avea Nae 
Ionescu. Cu inteligența lui extraordinară, dacă în sufle- 
tul lui n'ar fi fost în contact hotăritor decât acest eu 
şi această inteligență, purtătorul lor ar fi fost un om 
poate pierdut şi poate demonic. Dar spiritele mari 
găsesc în însăși complexitatea lor elemente de salvare 
şi mai ales ele cunosc și aplică în chip instinctiv o lege 
a compensației. Scot în evidență și instalează ca ideal 
acele elemente spirituale din sufletul lor şi din cultura 
omenirii, care le pot da o armonie, o economie crea- 
toare şi o utilitate vitală și istorică miximă, Mergând 
pe calea aceasta, eul puternic al lui Nae Ionescu s'a 
aplicat în servirea din ce în ce mai intensă a unor 
realități obiective ; vieața generală și mai ales comu- 
nitatea etnică, și vieața transcendentului şi mai ales 
comunitatea bisericii. S'a salvat pe el salvând pe alții, 
și invers. 


Ce au folosit societatea și cultura noastră din 
această jertfă, din această ardere şi din această chimie 
de transfigurare personală, e ceea ce va avea de stabi- 
lit în primul rând istoria noastră viitoare. Lăsăm cu 
încredere să spună aceasta istoricul ce va veni, căci 
istoria e un sacerdoţiu şi e adevărata magistratură. Noi 
cei de azi nu putem fi decât cronicari. Și ca modeşti 
cronicari, cari am luat parte la fapte, trebue să spunem 
măcar atât : 

Societatea românească a avut întâia renaștere odată 
cu sfârșitul secolului al 18-lea și începutul celui urmă- 
tor, Această renaștere a continuat și s'a consolidat până 
pe la sfârșitul războiului mondial. Ea a avut un caracter 
cultural, politic și juridic. A doua renaștere românească, 
a doua mare întorsătură a istoriei noastre, a început 
acum aproximativ douăzeci de ani. Ea e mult mai 
adâncă și se va urma multă vreme. Caracterul ei este 
în primul rând spiritual şi metafizic, E vorba acum să 
fim noi înşine, să venim cu absolutul structurii etnice 
felul de organizare a fenomenului vieții. S'a mai 
întâmplat, ceea ce a fost o coincidență fericită, că para- 
lel cu această maturizare a noastră ca popor, cu trece- 
rea dela emanciparea politică şi general culturală la 
emanciparea pur spirituală, să se afirme în cultura 
europeană o întoarcere la spiritualitate înaltă, a e/ni- 
cism specițic, la religie și la metafizică. In această con- 


junctură a spiritului curopean, era mai ușoară intrarea 
în noi înşine. 


Dar despre aceste două aspecte, despre renașterea 
românească adâncă și despre primenirea spiritului cul- 
turii europene, ceea ce a format la noi conceptul de 
nouă spiritualitate despre care s'a discutat atât, au 
vorbit în primul rând pâtru oameni : Vasile Pârvan 
şi Nae Ionescu, dintre cei plecați. Lucian Blaga şi Nichi- 
for Crainic, dintre cei în vieață. Mai ales lor li se 
datorează esenţialul în noua orientare a spiritului cul- 
turii române. Inainte ca Lucian Blaga să-și fi lansat 
fastuoasele lui trilogii, Nae Ionescu a lucrat direct, 
printr'un învățământ oral, asupra conștiinței folosofice 
a tineretului nostru, producând o elită gânditoare care 
avea să se manifeste curând în publicistică și în crearea 
de opere. Cercul lui de activitate a fost restrâns ca 
suprafață, dar ecoul a fost cu atât mai mare. Astăzi 
chiar, e ușor de identificat la mulți tineri gânditori și 
autori un anume fel de a pune problemele și anume 
întorsături de frază, care sunt ale fostului lor profesor. 
Activitatea la catedră a lui Nae Ionescu a produs chiar, 
întrun rând, un fenomen, un curent, asemănător cu 
cel al lui Maiorescu sau al lui Pârvan. Despre el se 
poate spune că a fost cel mai viu învățământ filosofic 
de după războiu în ţara noastră. Nimeni n'a informat 
despre ceea ce e în adevăr nou, despre virtualitățile 
gândirii filosofice actuale şi nimeni nu a sugerat mai 
mult şi mai pasionat decât el. Intre altele, l-au ajutat 
pe Nae Ionescu două calități pentru a îndeplini acest 
oficiu : o mare generozitate şi o permanentă tinerețe 
de spirit. Acest om a dat, prin prelegeri, conferințe 
articole sau discuţii particulare, nenumărate motive şi 
îndemnuri, care s'au transformat adesea în lucrări sau 
în ambiţii susținute de ascendență spirituală. Ii era 
tot una dacă era citat sau nu. Ştia că nu el este sfârșitul, 
după cum nu el este începutul și că spiritul e pretutin- 
deni şi n'are nevoie de certificatul de botez. Cele mai 
însemnate și mai personale gânduri și descoperiri ale 
lui, şi le-a spus adesea nu numai fără nicio disimulare, 
dar cu bucurie. Ce deosebire de cei cari îşi au parcă 
ideile numărate, cari își păstrează documentele în safe- 
uri și cari, când intri în camera lor de lucru, dau fuga 

să-și acopere fişele ! Iar tinerețea lui Nae Ionescu a 
constituit un adevărat miracol. Indrăzneala ingenuă a 
gândului a păstrat-o până la urmă. S'a bucurat tot tim- 
pul de exerciţiul ideii cu o încântare de adolescent, Na 
făcut niciodată caz de « generație », dar a vorbit cu 
proprietate în numele unei alte generaţii a spiritului, 
izbutind să rămână înaintea chiar a celor cari se născu- 
seră după el. De sigur, n'au lipsit cârtitorii. Aceia — 
mai ales dintre universitari — cari spuneau că la Nae 
Ionescu « nu se învaţă carte », cum au spus şi despre 
Pârvan și cum ar fi putut spune de atâtea ori despre 
Iorga. La profesorul în chestiune nu se învățau în 
adevăr anume manuale și niciun manual, dar se făcea 
ceva mai mult şi mult mai mult : se desvolta pasiunea 
pentru probleme, se însuşea o metodă, se nășteau 
oameni vii pentru vieața duhului și uneori se ajungea 
chiar la formarea unei confrerii spirituale. Pentru 
aceasta din urmă, profesorul aducea un suflet de prie- 
ten devotat și de tovarăș « A tout €preuve ». Studenții 
simțeau că profesorul joacă în fond un rol greu, deși 
cu multă îndemânare și voie bună, simțeau că li se 
dărueşte şi că nu jonglează cu ideile, cum îşi închipuiau 
nerozii, ci că ele sunt totul pentru el, bucurie de vieață, 
astăzi, putință de tragedie, mâine. 


Profesorul Nae Ionescu a murit primăvara. Orizon- 
tul se limpezea, mugurii se deschideau, păsările cerului 
începeau să cânte imnuri. In același timp, în casa jumă- 
tate boierească, jumătate mânăstirească, dela Băneasa, 
se istovea un om, care n'a fost ca ceilalți, dar care a 
realizat atât de mult drama umană ! A fost un contrast 
dureros. 


Dar poate că această moarte în primăvară a fost 
şi un simbol. Moartea e o nouă naştere. Una metafizică, 
dar şi una istorică. Ideile profesorului, dinamismele lui 
elevii lui, suferința lui, vor fructifica. Odată cu cobo- 
rirea lui în pământ, nu s'a coborit numai un trup neîn- 
suflețit, ci un germene de vieaţă a fost pus de un destin 
aspru, în solul culturii noastre. 


Şi totuşi, ceea ce putea face el însuși în chip direct 
nu 0 va mai putea face nimeni. Ajuns în partea din 
urmă a vieţii, se gândea la datoria de a-şi consemna în 
chip definitiv ideile. Ceea ce până atunci nu-i apăruse 
ca ceva justificat, acum, în fața inevitabilului, putea 
fi luat în considerație. Intocmise planul cărților. lui, 
începuse tratatul de logică. Fără să mai vorbim de ce 
ar fi putut face în alte domenii. Posibilităţi pierdute. 
Nu e oare istoria românilor în bună parte cimitirul 
posibilităților pierdute ? Revolta n'are niciun sens în 
fața morții, fiindcă moartea e ceva metafizic şi meta- 
fizicește toate sunt bune. Dar totul nu e metafizic în 
noi, chiar dacă este esențialul. Avem dreptul măcar să 
ne doară. De aceea la această despărțire, un fost elev 
nu poate face altceva decât să localizeze propriile cu- 
vinte, pe care el însuși le-a spus la moartea lui Vasile 
Pârvan : să-i fie țărâna uşoară, atât de ușoară, pe cât 
ne e nouă de mare durerea. 


Aprilie 1940 


MONICA LOVINESCU 


O ISIORIE A LOGICII 

Niciodată nu se va sublinia destul că dacă, în epoca 
stalinistă — epoca marelui întunerec — toate științele, 
dar mai ales artele, au avut de suferit de pe urma unei 
ideologii, pe cât de sumare, pe atât de necruțătoare, 
filosofia a fost, de bună seamă, cea mai surghiunită. 
Și e firesc: cum totalitarismul comunist şi-a făurit și 
o bază așa zis teoretică, ideologii și dogmaticii de ser- 
viciu au monopolizat și « filosofia », în deosebi filo- 
reducând-o la catechismul marxism-leninismului 
la materialismul când istoric, când dialectic, dia- 

evenind cuvântul-fetiș, în numele căruia totul 
fost eu putință : impostura și teroarea intelectuală, 
ficiența și inchiziția, ceremonia — mereu netermi- 
— a mediocrității. Intr'o vreme în care filosofia 
1 fost cu totul exilată din preocupările cultu- 
şi aici paradoxul a devenit uluitor — s'a vorbit 
tot timpul de... filosofie. E drept că singurii gânditori 
erau Stalin, Lenin, Marx şi Engels, în ordinea de impor- 
tanță în care i-am citat. 

Odată cu începutul « desghețului », care în filo- 
sofie continuă să fie cel mai puțin important, au început 
să apară și în România, timid, cărți, studii, articole 
care pot, în sfârșit, să fie catalogate la rubrica preocu- 
părilor filosofice. Ne gândim, în primul rând la studiile 
lui C. Noica, la tipărirea primului volum din « Scrierile 
inedite » ale lui P.P. Negulescu, la o culegere de studii 
de Mircea Florian, la studiul despre « omenie » al pro- 
fesorului NN. Mărgineanu, la lucrarea lui Imre Toth, 
« Ahile, paradoxele eleate în fenomenologia spiritului » 
și la câteva retipăriri în frunte cu « Trilogia culturii » 
de Lucian Blaga, ajustată ce e drept de o prefață 
scorțoasă şi inutilă a unui Ghişe oarecare. Fără a 
uita, bine înțeles, traducerile esențiale din Hegel, de 
D.D. Roşca și Virgil Bogdan și din Kant de N. 
Bagdasar. 


ŞI iată că lista operelor de valoare se îmbogățește 
acum cu o monumentală « Istorie a Logicei » (peste 
o mie de pagini) de Anton Dumitriu. E drept că în- 
că de prin 1965, Anton Dumitriu a mai publicat câteva 
studii în acest domeniu, în care e un specialist nedes- 
mințit, dar acestea și-au găsit un ecou mult mai mare 
peste hotare decât acasă. Explicații se găsesc, și noi 
ne îngăduim să le punem pe seama unui imperialism 
al prestigiului logicii în România monopolizat de un 
cercetător emerit, dar și un mai emerit om de partid, 
care este profesorul Athanase Joja. 


Aceasta este însă o problemă — mai bine zis o 
tară — mai veche a regimului comunist dela Bucureşti, 
așa că va trebui s'o punem — numai deocamdată — 


ROMÂNEȘTI FARĂ 


IONESCU? 


în paranteză, pentru a saluta « Istoria Logicii » de 
Anton Dumitriu. O lucrare cu adevărat concepută 
pentru a descrie cu minuţie și competență această isto- 
rie — aparte — a filosofiei. Spunem aparte, fiindcă 
logica, oricât s'ar vrea ea o ştiinţă, este strâns legată 
de istoria filosofiei ; și a face istoria filosofiei, înseamnă 
altceva decât a expune fapte, sisteme, idei, înseamnă 
a filosofa (înlăuntrul desfășurării istorice a faptelor, 
sistemelor și ideilor). Și aici, meritul lui Anton 
Dumitriu este de netăgăduit. EL n'a expus numai toate 
aspectele istoricizante ale logicei, dela logica Chinei 
antice, logica indiană, dela începuturile logicei grecești 
până la Husserl — oferind, prin aceasta, un instrument 
de lucru excepțional cercetătorilor în special şi oame- 
nilor de cultură din România, în general, dar — de 
fiecare dată — după expunerea unui sistem logic, a 
venit cu o parte critică, sporind în felul acesta prin 
contribuția lui personală un proect filosofic care — 
cum spuneam — nu poate rămâne în cadrele tradițio- 
nale ale unei istorii pure. În concluzie ; istoricul filoso- 
fiei și-a făcut datoria — aceea de a îmbogăți expunerea 
obiectivă prin aportul său de meditație personală, Şi 
cum Anton Dumitriu este un logician mai competent 
decât îşi închipue colegii săi de disciplină dela Bucu- 
rești, « Istoria logicii » pe care ne-o prezintă este cu 
adevărat o lucrare temeinică, pentru cine vrea să urmă- 
rească desfășurarea în timp a aventurilor de cunoaştere 
ale logicii, pe toate meridianele gândirii din szrăinăzate. 


Subliniem, din străinătate. Pentrucă ceea ce este 
uluitor, când e vorba de « istoria logicii » din România, 
Anton Dumitriu se află întrun impas. Intr'un impas 
care ridică probleme și pune pe gânduri. Insă, numai 
până la un punct. Am apreciat, de pildă, locul pe care-l 
acordă lui C. Rădulescu-Motru, lui Ion Petrovici, lui 
Dan Bădărău. Dar — şi exista un DAR pe care-l majus- 
culizăm nedumeriți —, cum se face că din această 
« istorie a logicei » lipseşte singurul care — în cultura 
română — a publicat, înaintea lui Anton Dumitriu, o 
« istorie a logicei » și care este, printre altele, și unul 
dintre mari logicieni români : e vorba de Nae Ionescu. 


Să reamintim aici lucrările lui Nae Ionescu, numai 
din domeniul logicei. (Ca să se ştie) : 


— Comentarii la un caz de intransienţă a concep- 
telor matematice, publicate în « Gazeta Matematică », 
anul 1922. 


— Notă asupra unei clase de judecăți, publicată în 
« Revista de Filosofie », Vol. IX, nr. 2, pag. 98, Lunie- 
Septembrie 1923. 

— Istoria Logicei, 1924-1925 (curs litografiat) 
— Logica generală, 1927-1928 (curs litografiat) 


— Filosofia gramaticei, considerată ca introducere 
în Logică, 1923-1924 (însemnări după curs), 


— Istoria Logicei, 1929-1930 (curs litografiat), 
publicat dealtfel în 1943, la Bucureşti (Tipografia Socie- 
tății Cooperative « Oficiul de Librărie »), cu o substan- 
țială introducere a lui Vasile Băncilă. 


— Logica colectivelor, 1934-1935 (stenograma câ- 
torva prelegeri), 


— Logica generală, 1934-1935 (curs litografiat), 
publicat și acesta, la Bucuresști în 1943, 


— Logica colectivelor, 1935-1936 (stenograma câ- 
torva prelegeri). 


— Manual de logică, 1940 (fragmente, în manus- 
cris). 


Mai mult, teza de doctorat a lui Nae Ionescu ; Die 
Logistik, Versuch einer neuen Begriindung der Matema- 
fik, susținută la Universitatea din Miinchen în 1919, 
era o teză de logică matematică, adică principala ra- 
mură a logicei în care e specializat Anton Dumitriu, ȘI 
mai mult : catedra dela Universitatea din București a 


lui Nae Ionescu era o catedră de « Istoria Logicei și 
Metafizică ». 


Dacă ar mai fi existat lacune grave în monumentala 
« Istorie a Logicei » tipărită de Anton Dumitriu, am 
fi gata să trecem cu vederea omiterea lui Nae Ionescu, 

deși oricui i-ar fi greu să facă acest lucru când « isto- 
ria logicei » a fost promovată de Nae Ionescu, dela sin. 
gura catedră a acestei discipline a celei dintâi Universi. 
tăți a țării. Anton Dumitriu se vrea însă exaustiv, În 
lucrarea sa nu vom găsi descrisă numai logica lui Mo- 
Tse şi a lui Kung-Sun Lung din străvechea Chină, dar 
vor fi pomeniţi până şi cei mai neinsemnaţi autori din 
România de azi. Nu-i vom reproşa lui Anton Dumitriu 
că a consacrat un capitol lui Athanase Joja. Dar când 
se găsește loc până și pentru nişte articolașe ale Crizan- 
temei Joja, sau când — și mai grav — Anton Dumitriu 
pomenește de un « logician » ca Pavel Apostol care n'a 
învăţat logică nici dela Aristotel, nici dela Hegel, ci dela 
Lenin, când, în sfârșit, nu-l omite nici pe C. Ionescu- 
Gulian, această pacoste oficială a stalinismului acade. 
mic, care a ucis pur și simplu dimensiunea capitală a 
oricărei preocupări filosofice care este Libertatea, ne 
întrebăm : nu era loc și pentru Nae Ionescu ? 


Ne place să sperăm că Anton Dumitriu na luat 
singur inițiativa acestei absolut nejustificate lacune 
că a fost silit să renunțe la integrarea cuvenită lui Nae 
Ionescu din cauza unor presiuni extra-științifice. Am 
mai vrea să nu ni se răspundă că Nae Ionescu a făcut 
politică. Intr'o vreme ce extremiști de dreapta ca Traian 
Herseni sunt liberi să scrie (e drept despre minunățiile 
adânc filosofice ale comunismului), când Costin Mur- 
gescu se află la Academia Română, sau Mircea Popescu 
dă directive artelor plastice, asemenea argumente din 
partea puterii nu mai au curs. 


Păcat pentru istoria — obiectivă — a logicei româ- 
nești și pentru « Istoria logicei » de Anton Dumitriu ! 


MIRCEA ELIADE 
GEORGE RACOVEANU 


PREFAŢĂ LA CULEGEREA DE TEXTE «CONVORBIRI» 1951 


Aceşti unsprezece ani care s'au scurs dela trecerea 
Profesorului Nae Ionescu din viața aceasta, se numără 
printre cei mai cumpliți ani ai neamului nostru. Nu e 
de mirare deci că apele încă nu s'au limpezit şi încă 
nu Sa putut scrie adevărata « istorie» a gândirii. și 
faptei lui Nae Ionescu. Dar va veni o zi când patimile 
vor amuți și greșelile se vor ierta ; va veni o zi când 

cata istoriei se va mărturisi dela sine, firesc, aproa- 
imțite. Noi, elevii și colaboratorii lui Nae 
„cei care am mai rămas în viaţă, aşteptăm fără 

amă ziua aceea, chiar dacă ca va veni târziu de tot, 
când nu vom mai fi pe aici ca s'o cunoaștem. 


atunci, Însă, vom continua să mărturisim 
penir olesarul Nae Ionescu. Să spunem, adecă, ce- 
: dela el, și cum ne-a învățat. Opera scrisă a 
lui, ce-a tost mai preţios, mai viu şi mai rodnic din 
rofesorului, a trecut în « viață » — adecă în 
> şi seminarele dela Facultatea de Litere, în con- 
] rietenii şi elevii, în unele scrisori din 
i ini ani. Ştim cât de mult i s'a reproşat această 
de « seriozitate » ; că, adecă, n'a scris cărți, ci 
țumit să le gândească, și mai ales să înveţe pe 
alții cum să gândească și cum să scrie cărți. Dar vreo 
sută de volume au ieşit în ultimii douăzeci de ani 
din « atelierul » lui Nae Ionescu, şi toate poartă, 
întrun fel sau altul, pecetea geniului sau învățăturii 
lui. lar dacă e adevărat că lui Nae Ionescu nu i-a fost 
îngăduit să-și scrie « cartea » — singura care ar fi fost 
cu totul și cu totul a lui, fiind totodată și piatra lui de 
mormânt — nu e mai puțin adevărat că din cursurile, 
conferințele. prefețele şi articolele lui se vor putea 
alcătui într'o zi cărți destule, Munca aceasta de culgere 
și tipărire a textelor Profesorului începuse în ţară. 
Trei volume de filosofie au apărut înainte de ocupația 
rusă, şi alte cinci erau gata de tipar. Dumnezeu singur 
ştie când va putea fi reluată munca aceasta de difuzare 
a textelor lui Nae Ionescu. Deocamdată se cuvine ca 
măcar o parte din ele să redevină accesibile Românilor 
care se găsesc astăzi dincolo de graniţele ţării. Pentru a 
împlini această zevoe a fost tipărită broşura de față. 


7. 
N 
ui 


s'a mi 


Multe am fi avut de spus cetitorului, despre felul 
cum înțelegea Nae Ionescu filosofia și metoda prin care 
socotea el că putea învăța pe cei tineri să filosofeze ; 
despre problemele centrale ale gândirii lui ; despre 
importanța pe care o acorda el dragostei, vieţii reli- 
gioase și istoriei, și despre atâtea altele. Dar am preferat 
să-i lăsăm lui cât mai multe din paginile acestei cărțulii. 
Celor care m'au avut însă norocul să-l asculte, celor 
tineri mai ales, tot trebue să le spunem ceva din ce-a 


însemnat Profesorul pentru cei care, între 1922 şi 
1938, i-au fost elevi, 


Nae Ionescu ne-a învățat să gândim. Geniul lui era, 
în primul rând, de structură socratică ; ne ajuta să 
căutăm și să scoatem singuri la iveală adevărul. Nu ni-l 
dădea de-a-pata ; nu ni-l impunea. Ne oblipa să jude- 
căm, noi, cu mijloacele noastre, să tragem singuri con- 
cluzia propriilor noastre eforturi, Începea întâi cu pra- 
matica și cu lexicul — căci avea oroare de termenii 
improprii şi de beţia de cuvinte ; de limbajul aproxi- 
mativ, Ne învăța cum să citim un text filosofic, și ne 
îndemna să mergem întotdeauna la izvoare : ne inter- 
zicea cărțile despre un filosof sau despre un sistem de 
filosofie. Nae Ionescu a fost cel dintâi profesor care, 
într'o vreme când pozitivismul și agnosticismul dom- 
neau încă în Universitățile românești, a arătat validi- 
tatea metafizicei şi a vorbit cu înțelegere despre mis- 
tică, și despre experiența religioasă. Se poate chiar 
spune că, datorită în primul rând eforturilor lui, filo- 
sofia românească a depășit complexele de inferioritate 
care, dela Titu Maiorescu încoace, o păstrau într'o 
dependență completă de şcolile filosofice apusene. 
Înainte ca interesul pentru experiența religioasă să se 
facă simțit în cultura apuseană, Nae Ionescu a ţinut 
cursuri de filosofia religiei, după cum tot el a familia- 
rizat auditoriul universitar cu problemele existențialis- 
mului, într'un timp când acest curent era aproape igno- 
rat în Occident, 


În filosofie, Nae Ionescu a fost un realist : pentru 
el, creațiile şi valorile spiritului erau, înainte de toate, 
reale. De aici interesul lui pentru realităţile de tot felul 
şi în primul rând pentru realităţile istorice. De aici 
pasiunea cu care a exaltat « ortodoxia » ca formă de 
viață istorică a Răsăritului și, deci, şi a neamului ro- 
mânesc. De aici critica pătrunzătoare la care a supus 
felurite specii de « modernism » cultural, politic, sau 
religios. A demascat « știențismul » ca fiind unul din 
complexele de inferioritate ale teologiei ortodoxe ro- 
mâneşti ; a atras atenția asupra incapacității teologiei 
oficiale de a gândi şi expune problemele teologice « în 
termeni actuali » ; din care pricină circularea valorilor 
vieții religioase — singurele în măsură să dea culturii 
noastre adâncimi şi valoare universală — este împiede- 
cată, 


Se interesa în primul rând de ceeace e viu şi creator 
în viața istorică a neamului românesc, spre deosebire 
de cei care, pornind dela programe abstracte, le-ar fi 
vrut cu orice preț aplicate, şi cât mai repede, în orga- 

nizarea vieţii româneşti. Istoricismul lui Nae lonescu 
l-a condus la împăcarea cu destinul istoric al neamului 
românesc. Omul, singur, spunea el, nu poate interve- 
ni în istorie; nu poate decât « grădinări » ceeace a 
prins sămânță şi viață dela Dumnezeu. Deaceea, faţă 
de elevii şi studenții lui, marea lui grijă era să ghicească 
şi să încurajeze înclinările lor personale, ajutându-i în 
primul rând să se desbare de « ticurile » învățate din 
cărți. 


Cu cât trecea timpul, cu atât Nae lonescu își preci- 
a mai ferm adevăratul lui rol în cultura românească : 
acela de învățător şi de arbitru. Era înzestrat cu un 
dar unic de a creşte şi învăța oamenii și avea ca nimeni 
altul simțul judecătorului și al arbitrului : ştia să vadă 
clar datele esențiale ale problemei, știa să cumpănească 
și ne învăța cum să înțelegem « și celălalt punct de 


ei. Dacă ar fi avut timp şi de i-ar fi plăcut s'o facă, Nae 


Ionescu ar fi putut scrie cea mai obiectivă istorie a 
civilizaţiei româneşti moderne, căci adeziunea lui or- 
ganică la un anumit stil de viață spirituală, nu-i micșora 
întru nimic posibilitățile de înțelegere a tuturor celor- 
lalte forme reale ; nu era necruţător decât cu pseudo- 
morfozele şi cu hibrizii. Acest ortodox a vorbit cu sim- 
patie şi înțelegere nu numai despre catolicism, protes- 
tantism și judaism, dar și despre islamism şi buddhism, 
și era unul din cei mai adânci cunoscători, pe care i-am 
avut, ai Kabalei și ai misticei judaice. 


„... Dacă s'ar fi născut și ar fi trăit într'un sat, cu 
un veac, două în urmă, Nae Ionescu ar fi rămas toată 
viața un plugar ; ar fi iubit stelele și cântecele ; și-ar 
fi crescut feciorii în credință, şi şi-ar fi sfârşit zilele, 
senin, ca sfetnic și judecător, între « oamenii buni și 
bătrâni ». 


Iunie 1951 

NAE IONESCU 


ȘTIINȚIFICII SI TEOLOGIA 


Am pomenit eu odată de un teolog rumân care 

ținea foarte mult să-și sprijine părerile pe... Ernst 
Haeckel. Asta nu e o poveste — prea e « bună », ca 
să poată fi inventată ! — ci o întâmplare adevărată ; 
asupra căreea e cu atât mai de nevoe să ne ostenim 
puțin, cu cât ea nu e un caz izolat. 
Știențismul e unul din complexele de inferioritate 
ale teologiei rumâneşti. Aţi băgat, poate, de seamă că 
e în viața omului o vârstă la care fiecare din noi « ştim 
tot ». E vârsta clasei a VI de liceu ; când fiind în con- 
tact mai strâns cu știința positivă, ne închipuim că tot 
se poate înțelege și explica cu ajutorul instrumentului 
așa de ispititor în simplitatea lui lineară pe care această 
stiință câtă poate intra în capul nostru la vârsta 
aceea — ni-l pune la îndemână ; și că tot ce nu cuprin- 
de în cadrele științei e basm, superstiție sau naivitate. 
stă însă şi în istoria spiritului omenesc o ase- 
arstă. Cronologic ea se aşează, cu maximul ei 
de intensitate, cam pela 1870. Și este, în ignoranța 
ei îndrăsneață și stupidă — cuvântul nu e prea tare 
pentru o epocă dominată spiritual de Vogt, Moleschott, 
Biichner, Wagner, David Friedr. Strauss, sau Haeckel 
— una din epocile cele mai coborâte ale culturii umane. 
Este adevărat că stăpânirea aceasta nu a durat prea 
mult. Criza raționalismului, ale cărei prime simptome 
par a fi apariția impresionismului francez în pictură şi 
invazia literaturii ruseşti în Europa, trebuia să ducă 
repede înspre declin şi positivismul știențist care nu 
oferea nevoilor metafizice ale omenirii decât pseudo- 
evidențe simpliste și mărginite. Dar dacă oamenii de 
știință, dându-și seama de limitele exacte ale eforturilor 
lor, au renunțat să mai transforme în generalizări me- 
tafizice rezultatele, desigur nu precare, dar cu o semni- 
ficație unilaterală, ale cercetărilor lor, a rămas totuși, 
în mintea unei întregi categorii de oameni, pasibilă de 
intimidare pentru că lipsită de siguranță personală, un 
fel de teamă nelămurită în fața prestigioaselor construc- 
ţii ştiinţifice ; teamă care este cu atât mai adâncă cu cât 
contactul omului cu ştiinţa e mai îndepărtat şi care se 
precisează în sentimentul că lipsa de atingere cu această 
ştiinţă echivalează cu o ignoranță care descalifică. Sen- 
timent fără îndoială primar, dar care ia libertatea de 
acțiune și de gândire multor « doctori » ai teologiei 
rumâneşti. 


Atitudinea aceasta care  desonorează teologia, 
pentru că o atinge în demnitatea ei de știință de sine 
stătătoare, cel puțin tot atât de curată ca toate celelalte 
științe, şi care înfăţişează pe ostenitorii respectivi nu 
numai ca neștiutori dar şi ca neconvinși ai teologiei, 
este fundamental falsă. 

Să observăm că în mintea acestor oameni se con- 
fundă știința cu știința positivă ; se reduce adică știința 
la știința positivă, și mai grav, nu se conferă caracter 
științific decât afirmațiilor de tonalitate positivă ; ceea 


ce constitue încă o restrângere, chiar înlăuntrul știin- 
țelor positive. Felul acesta de a gândi nu e numai fals. 
EI e şi inferior ; şi dovedeşte o totală lipsă de cunoaş- 
tere a mecanismului științei positive. Eu ştiu că a 
existat și a avut chiar succes odată părerea că atât 
adevăr e într'o afirmație, câtă matematică este cuprinsă 
în ea. Dar convingerile acestea au trecut. Astăzi se ştie, 
chiar de silabisitori în ale științei, că fiecare domeniu 
de cercetare omenească îşi are incertitudinile lui ; că 
înaintea fiecărei ştiinţe se deschide la un moment dat 
un câmp al presupunerilor ; și că chiar în matematici 
anumite teorii şi anumite înțelegeri sunt în funcție de 
temperamentul și subiectivitatea cercetătorului, unele 
probleme neîngăduind decât asemenea soluțiuni. Exact, 
vai ! ca în metafizică, de pildă, unde adevărul e în 
funcție de timp și loc. 

În fond nu există o știință și o știință positivă. 
Specificarea aceasta nu se mai poate face astăzi ; când 
toată lumea a înțeles, însfârşit, că cercetarea științifică 
se face de fapt nu asupra obiectelor, ci asupra obiecte- 
lor logice, care toate la un loc sunt tot atât de obiecte, 
şi, din acest punct de vedere, tot atât de reale. Cred că 
multă vreme de aci înainte lumea se va veseli pe seama 
închinătorilor ştiinţelor « positive », care au conside- 
tat întotdeauna un număr imaginar drept ceva positiv, 
dar au refuzat acest caracter unei națiuni sau unei 
biserici. Pentru ca să fie ştiinţifică se cere unei afirma- 
țiuni : să se supună rigorilor logicei şi să reziste unei 
confruntări cu realitatea la care se raportă. O afirmaţie 
nu e însă științifică în ca însăși. Ea e ştiinţifică în mă- 
sura în care se poate încadra întrun sistem de afirma- 
țiuni legate într'un tot unitar având anumite metode 
şi raportându-se la un anumit domeniu ; cu alte cuvin- 
te, întrucât se poate încadra într'o ştiinţă ; care, aceasta 
din urmă, nu se defineşte printr'un anumit obiect — 
unul mai... positiv decât altul — cât, mai degrabă, 
printr'o anumită perspectivă asupra realității şi mai ales 
prin putinţa de a face sistem. Asta e știința. 

Dar atunci teologia nu are nimic de invidiat altei 
ştiinţe, și cu atât mai puţin se poate rușina în faţa 
unora din ele. Căci cineva poate să se ţină numai de 
întâmplările care îi cad imediat subt simțuri și să nu 
facă știință, iar altul să cate numai spre lucrurile din 
cer, şi totuși să facă. 

lar dacă e vorba de ierarhizare, apoi parcă tot mai 
sus stă teologia, ale cărei temeiuri stau în cuvântul re- 
velat al lui Dumnezeu, decât ori care altă știință al 
cărei obiect e numai făptură a lui Dumnezeu, lăsată la 
dispoziția bietei noastre putințe de a înţelege. 

Să lăsăm, deci, în pace știința positivă. Ea nu con- 
feră nici un fel de demnitate specială. Cel puţin teolo- 
gilor, nu. E drept însă, adevăraților teologi. 


Octomvrie 1937 

MIRCEA ELIADE 


UN CUVÂNT 


Acum, la sfârşitul acestei cărți bogate — a cărei 
tipărire a insemnat una din cele mai neașteptate bucurii 
din câte mi-a dăruit tinerețea — îmi este foarte greu să 
scriu așa cum se cuvine despre gândirea și fapta învă- 
țătorului meu, profesorul Nae Ionescu, despre inter- 
venția sa hotărâtoare în cultura şi viața civilă a Româ- 
niei de după războiu. Nădăjduiesc s'o fac într'o zi — 
cât de curând — și pe îndelete. Prezenţa lui Nae 
Ionescu a fost, și continuă să fie, atât de copleșitoare, 
încât numele său s'a întins dealungul țării transfigurat 
de mit sau însângerat de veninul magnific al urii. Pre- 
tutindeni unde se vorbește de Nae Ionescu, e prezentă 
legenda sau ura ; şi una şi alta mărturisind, cu aceeaşi 
prisosință, tăria de poveste a acestui om care de cin- 
cisprezece ani preface și clădeşte o țară. Puţini bărbați 
se pot mândri că au fost cinstiți cu atâta ură, câtă a 
adunat gândul și fapta profesorului Nae Ionescu. Dar, 
deasemenea, nici un cărturar — dela Nicolae Iorga 
încoace — n'a mai întâlnit aderenţa masselor şi a 
intelectualilor deopotrivă, în măsura în care ea sa 
dovedit a fi avută de Nae Ionescu. 


Noi, care trăim astăzi în preajma lui Nae Ionescu, 
anevoie ne putem da seama de statura spirituală şi de 
măreţia destinului acestui îndrumător frățesc al tine- 
retului. Opera sa scrisă, ca şi gândirea și fapta sa, 
Sau topit atât de firesc în plămada istoriei vii a tim- 
pului nostru — încât cercetătorul de mai târziu va fi 
nevoit să le judece laolaltă. Rareori o epocă a împru- 
mutat cu mai multă bucurie, şi mai firesc, idei, suges- 
tii, formule și lozinci — dela un singur om, care 
măcar nici nu s'a ostenit să țină socoteală de ele. Ar 
fi un admirabil exercițiu de critică istorică, pentru 
cineva care s'ar hotări să noteze — nu influențele exer- 
citate de Nae Ionescu în spiritualitatea și politica ro- 
mânească din ultimii cinsprezece ani, ci împrumuturile, 
niciodată mărturisite, de metodă, de idei și soluții izo- 
late sau chiar de terminologie. Niciodată nu s'a vorbit 
atât de mult în presa și viața politică românească de 
« realități », de « revoluţie », de « linia destinului isto- 
ric al neamului nostru » — ca în ultimii ani. Şi dacă 
stă undeva scris ca neamul românesc să mai îndure un 
al doilea paşoptism apoi dela această pripită împrumu- 
tare de termeni va porni el. Căci, după cum pașoptiştii 
veacului trecut se grăbeau să introducă fraze, idei şi 
gesturi împrumutate luminilor din Apus — tot așa 
întârziații de astăzi, ca să fie în pasul vremii, vor împru- 
muta formulele « destinului istoric ». Cu acelaș rezul- 
tat ; căci nu cuvintele și preocupările exterioare, împru- 
mutate peste noapte, consumă faptul revoluționar și 
deschid drumul destinului. 

AL EDITORULUI 


Într'un timp când minţile româneşti se răsucesc 
încă pe trunchiuri streine — e firesc ca o mare inteli- 
gență, care încearcă să judece deadreptul realităţile şi 
să le înțeleagă cu puterile sale, să pară « stranie », « pa- 
radoxală » şi « singuratecă ». Mulţi oameni nu înțeleg 
nici astăzi de ce Nae Ionescu « vrea să se singularizeze ». 
Fără să bage de seamă un amănunt esențial : că Nae 
Ionescu se « singularizează » într'o ceată care judecă 
după tipic sau care refuză să judece — şi că dimpotrivă 
« ideile » lui aproape că nu mai sunt « ale lui », într'atât 
sunt de impersonale, de obiective. Aici stă lămurirea 
sentimentului de neconfortabilă mirare, pe care îl do- 
vedesc anumiţi oameni cetind articolele lui Nae Iones- 
cu ; articole atât de contrarii « opiniei curente », atât 
de « paradoxale » şi scrise totuşi cu liniştea unui om 
care observă un lucru evident, cu siguranța modestă şi 
sfioasă a cuiva care își dă seama că nu spune decât 
lucruri la mintea omului. Adevărul este că niciodată 
Nae Ionescu n'a avut timp să fie paradoxal. De când 
scrie, a întâmpinat atâta uluită stupoare — e drept, 
răscumpărată de bucuria comuniunii cu un întreg tine- 
ret — încât va mai trece multă vreme până să depă- 
şească stadiul « adevărurilor simple, elementare ». Ma- 
rea revoluție adusă de Nae Ionescu în scrisul cotidian 
românesc — a fost tocmai această familiaritate cu ade- 
vărurile elementare, cu faptele simple, această excesivă 
modestie a lui de a nu vorbi decât despre lucrurile la 
mintea oricărui om sănătos ; modestie care i-a creiat, 
într'o cultură «complicată » ca a noastră, celebritatea 
« gazetarului paradoxal ». Este drept că pentru mulți 
oameni vioi celebritatea aceasta le-a oferit o agreabilă 
clasificare : Nae Ionescu este un « filozof » în gazetă- 
rie — şi un « gazetar » în filozofie. Într'adevăr, jude- 
cată mai de aproape, clasificarea această lămureşte o 
sumă de lucruri încurcate. Lămurește mai întâi « singu- 
larizarea » lui Nae Ionescu în toată activitatea sa pu- 
blică. În al doilea rând, explică « simplitatea » aproape 
indiscretă a lecţiilor sale universitare... 


Aparține poate destinului lui Nae Ionescu această 
permanentă obligație a lui de a învăța pe oameni lucru- 
rile simple şi metodele elementare. Acest mare învăță- 
tor al neamului său își merită cu drept cuvânt titlul ; 
căci este într'adevăr un « învățător », care îţi aminteşte 
necontenit că ai deprins anapoda alfabetul, că nu ştii 
tabla înmulțirii și că priveşti prost o hartă. Nimic mai 
surprinzător pentru un om cult — cum este deobiceiu 
românul — să fie întrerupt într'o erudită discuție geo- 
grafică și politică, amintindu-i-se — de către para- 
doxalul Nae Ionescu, fireşte | — că nu știe cum curg 
apele într'o țară și cum se'ntinde o graniță. Acest 


bărbat care a străbătut atâtea culturi şi s'a luptat cu 
atâtea filozotii, n'a găsit încă timpul să ne întrețină 
asupra lor — ocupat fiind şi-acum să îndrepte greșelile 
de tabla înmulțirii cu care voiau să pornească la drum 
şi la discuție academică unii dintre contemporanii săi. 


Firește, lucrând cu metode simple, cu adevăruri 
elementare, cu realități — Nae lonescu a fost continuu 
acuzat de « sofisme ». Pentru structura lui socratică, 
acesta este încă un titlu de glorie. Cineva ar putea stu- 
dia într'o zi cu ce tragică precizie s'au împlinit, spre 
pedeapsa noastră, toate « sofismele » lui Nae Ionescu. 
Lista tuturor dezastrelor prevăzute şi împlinite nu i-ar 
face, în nici un caz, plăcere ; ea ne-ar putea folosi nu- 
mai nouă — şi unora dintre contimporanii lui. Dar 
cercetarea întregei opere scrise a lui Nae Ionescu — 
din care noi nam publicat, între copertele cărții de 
față, decât o infimă parte — ar putea folosi oricărui 
tânăr doritor de a cunoaște temeinic metoda de gândire 
şi de lucru a profesorului. Vorbesc, fireşte, de acei 
dintre tineri care n'au urmărit cursurile universitare 
ale lui Nae Ionescu. De aceia care 724 luat contact cu 
gândirea lui Nae Ionescu decât prin articole — admira- 
bile, așa cum nu s'au mai scris în presa românească 
dela Hasdeu și Eminescu — dar totuși numai frag- 
mente din vasta operă de gând şi faptă spirituală a 
profesorului. E. ciudat că influența lui Nae Ionescu s'a 
exercitat în medii diferite, mai ales prin coloanele ziaru- 
lui Cuvântul, dar că adevărata sa « învățătură » a rodit 
mai repede și mai bogat la Universitate. Deși Nae Io- 
nescu este unul dintre foarte rarii gânditori pe care 
scrisul — chiar scrisul de gazetă — nu-i trădează, 
opera sa a crescut totuşi în fața celor câteva mii de stu- 
denți care i-au audiat cursurile în ultimii cinsprezece 
ani. Aici « învățătorul » a fost întotdeauna ascultat... 


... Începând din anul 1922, studențimea bucureș- 
teană trăiește sub influența spirituală a profesorului 
Nae Ionescu. Influență care se exercită şi dincolo de 
zidurile Facultăţii de Litere — la început prin cursurile 
la care participau foarte mulți studenți dela Teologie 
și Ştiinţe, apoi prin A.S.C.R., mai târziu prin articolele 
din ziarul Cuvântul, iar acum în urmă prin cursul de 
logica colectivelor. Nu avem a ne ocupa aici de răsu- 
netul pe care l-a avut și de rezistențele pe care le-a 
întâmpinat gândirea și acțiunea profesorului Nae Io- 
nescu, în viața civilă a României moderne. Paginile de 
față sunt închinate numai profesorului, omului care 
a condus de pe catedră, timp de cincisprezece ani, orien- 
tarea spirituală a tineretului. Este însă ușor de ghicit 
— şi tot așa de ușor de verificat — cât de mult dato- 
rește profilul actual al României, prezenței profesoru- 
lui Nae Ionescu. Critica anumitor forme economice și 
politice româneşti intrate în descompunere — critică 
exercitată de profesorul Nae Ionescu zece ani în urmă, 
este astăzi verificată de o serie întreagă de fapte, și 
acceptată de un număr impresionant de tehnicieni și 


oameni politici. Formele noi, de viață economică și 
civilă, pentru care militează profesorul Nae Ionescu 
— încep a fi presimţite și dorite de masse compacte, 
dinamice, româneşti. Fără a fi popular, Nae lonescu a 
câştigat întotdeauna de partea sa elementele dinamice, 
creiatoare, eroice. Structura influenței sale se recunoaș- 


te în toate planurile în care s'a exercitat, oricât ar fi ele 
de diverse. 


În viața universitară, profesorul Nae lonescu se 
situiază dela început ca un urmaș direct a lui Nicolae 
lorga, și se recunoaşte ca unul din elevii săi cei 
mai «puri»; crescuți adică în realismul istoric, fe- 
nomen românesc dinamizat de N. Iorga. Cronologic, 
Nae Ionescu apare totuși ca un « moștenitor » al lui 
Vasile Pârvan. Căci, dela 1926 încoace el are în fața 
sa o massă de studenți care crescuseră sub mapia lui 
Pârvan şi care nu-și mai găseau acum nici un sprijin 
viu, nici un maestru spiritual. O generaţie de studenți 
nu se apropie întotdeauna de profesorul cel mai erudit 
sau de pedagogul cel mai eficace. Studenţii nu caută la 
Universitate numai o bună și precisă învățătură. Caută, 
mai ales, o metodă de viață și de gândire ; un maestru 
spiritual, adică un om destul de sincer ca să nu șovăie 
lămurindu-le zădărnicia științelor omenești, și destul 
de viu ca să nu piară el însu-și, copleșit de conștiința 
acestei zădărnicii. Nu este deloc întâmplător că cei trei 
profesori care au condus generaţiile de studenți dela 
1900 încoace — Nicolae Iorga, Vasile Pârvan, Nae 
lonescu — au mărturisit toți trei o conștiință tragică 
a existenței, și au găsit totuși un sens eroic acestei 
existenţe, care trebuie acceptată și rodită. Nu este în- 
tâmplător că tocmai în jurul acestor trei dascăli s'au 
aduna tinerii. Fiecare din ei au mărturisit un aspect 
al conștiinței tragice. Nicolae Iorga, el, muncitorul — 
a vorbit despre blestemul muncii, despre durerea nes- 
fârșită a omului, silit să lucreze neîncetat, ca să ţină 
lumea vie şi rodnică. Vasile Pârvan, el, solitarul — a 
vorbit despre blestemul singurătăţii. Nae Ionescu n'a 
tăinuit ascultătorilor, nici unul dintre paradoxele, bles- 
temele și dramele condiției umane. Și cu toate acestea, 
în lecţiile și conferințele acestor trei mari învățători 
ai neamului nostru — au aflat generații întregi de stu- 
denți adevărata lor hrană spirituală, și fundamentarea 
teoretică a unei vicți autentice şi creiatoare. Este una 
din caracteristicile culturii românești moderne această 
conștiință tragică a existenții (Eminescu, Hajdeu—Ior- 
ga—Pârvan—Nae Ionescu), conștiință care nu se neagă 
pe sine, totuși, în desperare sau scepticism. Toţi aceşti 
creiatori de valori românești au acceptat condiția uma- 
nă, au muncit, şi au intervenit în istoria neamului ro- 
mânesc, aducând prin scrisul şi vorba lor o extraordina- 
ră capacitate de nădejde. Nimeni n'a văzut mai glorioasă 
soarta neamului românesc decât aceşti « tragici ». 


Situarea lui Nae Ionescu, în viața Universităţii bu- 
cureştene, ca elev al lui Nicolae Iorga și ca moștenitor 
spiritual al lui Vasile Pârvan — nu e lipsită de o anu- 
mită semnificație istorică. După momentul profetic şi 
dionisiac al lui Nicolaie Iorga, şi după momentul meta- 
fizic şi apolinic al lui Vasile Pârvan — funcțiunea so- 

cratică pe care o exercită profesorul Nae Ionescu încă 
din primele sale cursuri, își capătă o valoare foarte pre- 
cisă în evoluţia culturii românești. Într'adevăr, Nae Io- 
nescu se mărturiseşte dela început ca un tip socratic ; 
împotriva oratoriei, împotriva profetismului, împotriva 
unei metafizici exterioare. El readuce metafizica la 
punctul ei iniţial : cunoașterea de sine. Dela prima sa 
lecţie de metafizică — problema ființei va rămâne cen- 
trul de preocupări teoretice al profesorului Nae lones- 
cu. Structură anti-oratorică, el introduce în Universita- 
te tehnica socratică — a lecţiilor familiare, calde, dra- 
matice, Creiază repede un stil, pe care îl imită studenții : 
vorbire directă, fraze scurte, exemple frivole. Elev al 
lui N. Iorga și continuator al lui Pârvan — profesorul 
Nae Ionescu se deosebește totuşi hotărit de acești doi 
mari învățători. Ironic în loc să fie profetic, familiar în 
loc să fie solemn — Nae Ionescu nu domină ca un 
oracol, nici nu emoționează ca o Pythie. Vorba lui 
Cucerește — și gândirea lui turbură, 


Cea dintâi etapă, și cea mai fascinantă, din influen- 
ţa pe care profesorul Nae Ionescu a exercitat-o asupra 
studențimii — a fost această tehnică a neliniștirii. Unii 
au şi văzut în ca o mare « primejdie teoretică ». Serii 
întregi de studenți au fost învățați sistematic cum să nu 
creadă în cărți, în teorii generale, în dogme. Dimpotri- 
vă, paradoxul şi aventura era încurajată ; deznădejdea 
şi exasperarea erau privite cu simpatie ; sinceritatea era 
promovată pretutindeni. La Universitate, pe stradă, în 
redacția « Cuvântului » — profesorul Nae Ionescu păs- 
tra totdeauna ochiul viu asupra tânărului care se apro- 
pia de el, nelămurit, neliniștit, desperat. Nu respingea 
decât două categorii de tineri — pe cei nesinceri, și 
pe cei înţelepţi. A manifestat întotdeauna panică sau 
prudență față de tinerii care își aveau sistemul lor de 
filozofie la 19 ani. O vorbă pe care a spunea adesea, era 
aceasta : « Ca să poți nădăjdui că vei înțelege ceva în 
Viaţă, trebuie să-ți dai seama 7 ani că nu înţelegi nimic ». 


Momentul spiritual — pe care l-a formulat, dacă nu 
Chiar l-a creiat Nae Tonescu — cerea o ieşire din for- 
mule, din cărți, din lucruri învățate. Războiul pusese 
din nou problema omului — a libertății și mântuirii lui, 
În România întregită, această problemă se încadra în 
acea gravă şi surdă luptă de regăsire a sufletului româ- 
nesc, autentic. Nicolaie Iorga luminase, cel dintâi, aceas- 
tă intuiție fundamentală a unor virtuți românești, prin 
care există istoria neamului nostru, și fără de care crea- 
ţia e mincinoasă şi viața zădărnicie. Vasile Pârvan cău- 
tase mai departe, în protoistoria thracă, izvorul unor 
virtuți mai eroice și mai universale. Momentul spiritual 
pe care îl alimentează necontenit lecţiile și articolele 
profesorului Nae Ionescu — aparține unui alt ciclu. 
Se cere, înainte de toate, o totală sinceritate față de 
sine și față de ai tăi. Nu știi decât ceiace trăieşti tu ; 
nu rodeşti decât în măsura în care te descoperi pe tine. 
Orice drum e bun, dacă duce în inima ființei tale, dar 
mai ales drumurile subterane, marile experiențe orga- 
nice, riscurile, aventura. Un singur lucru e esențial : 
să rămâi tu, să fii autentic, să nu-ți trădezi ființa spi- 
rituală. 

Socratismul profesorului Nae Ionescu se intear j 
astfel, de minune momentului spiritual 1922-1930 = | 
ce a dezbătut « generația tânără » în acea vrea ot 
« experiența », « aventura », « ortodoxia Doi autenți. 
citatea », « trăirea » — îşi găseşte rădăcinile în : ti 
profesorului Nae Ionescu. Sufletul române 
tea găsi pe sine fără drame, fără eşuări, făr 
țe ». Nu te puteai întâlni cu tine Prin cărți, prin moetodi 
prin ideile altuia. Ca să poți ajunge undeva, oră 
trebuie înainte de toate să fii tu însuți, să fij auteni le, 
În această dramatică și necesară luptă pentru aie 
citate — fără de care nimic nu se poate creia: = Rat 
fesorul Nae Ionescu a jucat rolul de frunte, în (i 
ce alți cărtuari și scriitori se grăbeau să « sistemati 
el își continua conversațiile, lecțiile, fragmentele, 


Sc nu se pu. 
ă « experica. 


» 


Pe Nae Ionescu nu-l interesa decât un singur lucru . 
să fii tu însu-ți. Problema sufletului românesc este o pro. 
blemă ontologică înainte de a fi una istorică, = 
în lecţiile pe care le-a făcut studențimii — profesorul 
Nae Ionescu a stăruit 12 ani asupra problemei fin 
ca să poată trece, deabia în ultimul timp, la problema 
ființei româneşti. Nu putem vorbi despre ceiace nu 
suntem încă. Nu putem desbate realitățile românești 
— până ce nu întâlnim realul. Drumul către real — 
a fost ţinta tuturor cursurilor profesorului Nae Iones- 
cu. Și pentrucă ținta aceasta fusese atacată profetic și 
« mistic » de către N. Iorga şi Pârvan — Nae Ionescu 
şi-a ales o altă metodă, metoda personală, socratică, 


Nae Ionescu a refuzat multă vreme să publice cărţi 
de filozofie, şi e foarte probabil că va refuza Şi de aici 
înainte. S'au adus felurite și istețe explicaţii acestor 
ciudate singularizări. S'a spus bunăoară, că lecțiile pro- 
fesorului Nae Ionescu nu sunt « originale » şi ca atare 
nu îndrăznește să le dea la tipar. Într'o cultură filozo- 
fică atât de « originală » ca a noastră, unde oricine poate 
face o carte de filozofie cu alte zece cărți înainte — 
refuzul acesta de a publica pare într'adevăr ciudat. Cur- 
surile profesorului Nae Ionescu sunt totuși litografiate 
în 16 mari volume, şi nimeni nu e împiedicat să caute 
« influențe » şi « lipsă de originalitate » în această rod. 
nică activitate universitară. După câte ştim, nimeni n'a 
făcut totuși până acum un asemenea examen. Profeso- 
rul Nae Ionescu a răspuns anticipat oricăror bănueli, 
publicând stenograma cursurilor sale. Dar continuă să 
refuze publicarea lor în volum. 


Este oare atât de greu de înțeles de ce ? Tip socra- 
tic, Nae Ionescu nu crede într'o filozofie făcută de de. 
parte, prin cărți. Cursurile sale sunt litografiate numai 
pentru folosul acelora care. l-au auzit, care au stat de 
vorbă cu el: sunt scheme mnemonice, pentru orien- 
tarea într'o lungă conversație avută acum un an, sau 
acum cinci ani. Studenţii care îi urmăresc lecțiile alcă- 
tuiesc laolaltă o mare comunitate de dragoste şi gân- 
dire, și numai pentru această comunitate folosesc la 
ceva cursurile. Nae Ionescu, prin tot ce este şi ce gân- 
dește el, nu poate invita lumea să dezbată problemele 
ființei și ale gândirii, departe de el; și-ar trăda, alt- 
minteri, însă-și structura sa socratică. Departe de el, 


departe adică de « gândirea care se naște », cetitorul e 
în primejdia să creadă prea repede, să accepte prea 
repede, să devină dogmatic, primind un adevăr din 
afară, întorcându-se, deci, la « pre-socratici » ... 


Dacă influența lui Nae Ionescu este atât de fertilă, 
dacă în loc de a face « elevi » el şi-a făcut prieteni. și 
colaboratori de toate vârstele — miracolul se datoreşte 
tocmai acestei tehnice socratice, care nu influențează 
automat, din afară, prin cuvânt scris, prin maieutică, 
De aceia se și explică de ce foștii « elevi » ai lui Nae 
Ionescu sunt atât de personali, atât de rotunjiți sufle- 
tește, chiar atât de deosebiți între ei. Toţi au câteva 
note comune : realişti, anti-oratorici, anti-democratici. 
Dar ce deosebire între un Mircea Vulcănescu, bunăoară, 
și un Emil Cioran — între un G. Racoveanu și Mihail 
Sebastian !... 


pă 


istoria culturii românești moderne, o singură 
mare personalitate a avut o influență asemănătoare 
asupra contemporanilor mai tineri. A fost Mihai Emi- 
nescu. În timp ce, însă, Eminescu a creiat un curent 
de simţire şi gândire eminesciană prin opera sa scrisă 
— Nae lonescu exercită o influență socratică, de la 
om la om, dela suflet la suflet. Deaceia, nu se mai 
repetă rigiditatea şi idolatria vulgară a eminescienilor 
şi eminescolzilor. Influența prin operă, prin cărți, are 
marile ei primejdii — mai ales într'o cultură tânără, 
ca a noastră, lipsită de influențe paralele. Cartea, cât 
ar fi ea de bună, e numai o gândire moartă ; ea exprimă 
un lucru care a fost viu întrun anumit ceas, faţă de 
anumite probleme, alături de anumiţi oameni. O influen- 
ță exercitată prin cărți riscă să creeze tipuri în serie ; 
riscă mai ales, să se exercite la întâmplare. Poţi înțelege 
cum vrei tu cartea unui om ; dar dacă omul acela este 
permanent alături de tine, corectarea se face necontenit 
și nesimțit, Nae Ionescu este un autor foarte ciudat 
pentru țara românească : opera lui e vie, e alături de 
el, star putea spune chiar că nu e încă desprinsă de el. 
Destinul său socratic îi domină și justifică toate ges- 
turile ; venit să învețe pe tineri drumul către ei 
înșiși, să-i înveţe dragostea pentru trăirea interioa- 
ră — Nae Ionescu nu se putea contrazice « publi- 
când » cărți de filozofie, texte moarte pe care ei să 
gândească și pe care să şi le însușească. 


Nu se putea contrazice — adică nu acceptă să moa- 
ră. Într'o celebră lecție de deschidere a sa, Nae Ionescu 
a vorbit despre « sistemul » filozofic ca despre piatra 
de mormânt a filozofului. Omul care a înțeles și a justi- 
ficat tot, care a izbutit să se împace cu lumea şi cu 
Dumnezeu — nu mai are nimic de învățat de la viață. 
Viața nu-i mai poate aduce nici o surpriză, nici un risc ; 
nu mai e nici dramă, nici îndoială. El a intrat în moarte, 
fiind încă în viață. Căci viața este continuă rodire, con- 
tinuă prefacere, Nu e vorba de o « evoluție » nesfâr- 
şită, și nici de bergsoniana curgere în lume. Prefacerea 
și ordinea în viață înseamnă înainte de toate, certitu- 
dinea suferinţii. Trăiesc, deci sufăr ; sufăr, deci nădăj- 
duiesc în mântuire, în odihna cerească. Drama omului 
are un rost: mântuirea lui, Şi experiența suferinții în- 
găduie omului să nădăjduiască în mântuire, Numai 

moartea are dreptul să oprească pe loc necontenita cur- 
gere a durerii, experiența umană. Numai murind omul 
işi găsește liniştea, Dar e o liniște plină de nădejdi, 
această trecere dincolo. Liniştea de aici, împăcarea cu 
totul și cu Dumnezeu fiind încă în viață — împăcarea 
aceia supremă pe care o aduce sistemul de filozofie 
— poate fi primejdioasă. Poate fi o ispitire a lui Dum- 
nezeu. Pentrucă omul nu are dreptul, atât timp cât 
rămâne în condiția lui umană, să se liniștească pe 
deplin, să ajungă asemenea lui Dumnezeu. 


Verweile doch ! « Oprește-te ! » — aceasta este cea 
mai statornică poruncă, pe care Mephistopheles o adre- 
sează de mai multe ori lui Faust. Liniștirea filozofică, 
împăcarea cu lumea, este o ispită împotriva lui Dum- 
nezeu. Oprirea pe loc, este o ispită împotriva vieții, 
Atât timp cât ești încă în viață, cât ești viu — nimic nu 
este pierdut. Orice rigiditate, orice împietrire, poate 
fi însă fatală. Deaceia, groaza pe care o mărturiseşte 
Nae Ionescu față de orice fenomen de « moarte în via- 
tă », de oprire pe loc ; fie el fenomen individual, trădat 
prin sterilitate fizică și spirituală, fie fenomen social, 
trădat prin descompunerea formelor de viață civilă care 
i se subsumează. Nimeni, în afară de Mihai Eminescu 
n'a scris cu atâta emoție și atâta severitate despre 
« moartea în viață », despre blestemul nerodirii, ca 
Nae Ionescu. În lecțiile sale universitare, în articolele 
sale dela « Cuvântul », fenomenul de sterilizare, de îm- 
pietrire, apare întotdeauna ca un destin tragic, care nu 
loveşte întotdeauna la nemereală. Cel care stă de par- 
tea vieţii împotriva morții, de partea istoriei împotriva 
visului, își are rădăcinile ființei sale adânc înfipte în 
realitate, și trăiește sub semnul rodirei. « Organicul » 
înseamnă, pentru Nae Ionescu, nu numai a fi viu şi 
creiator — ci a fi integrat istoriei, comunităţii de dra- 
soste din care faci parte, şi prin aceasta, de a putea 
nădăjdui în mântuire. Problema mântuirii este o între- 
bare gravă, la care creştinul poate răspunde după multă 
gândire şi experiență. Dar un lucru este sigur : că pro- 
blema mântuirii începe dela viață, şi se pune numai 
oamenilor. vii... 


Vorbind de mântuire după ce am vorbit de « isto- 
rie », am rămas tot în cadrul problematicei profesoru- 
lui Nae Ionescu. Două sunt chemările între care se 
zbate sufletul omului: symparbia şi soteria ; « sim- 
patia », apropierea, contopirea cu oamenii — și « mân- 
tuirea », distanța de oameni, căutarea lui Dumnezeu, 
contopirea în Fiinţa divină. Pe deoparte, dragostea, 
istoria, drama ; căci omul zadarnic se apropie de alt 
om, singur : zadarnic nădăjdueşte că se va putea pierde 
pe sine și va putea trece în celalt, prin actul dragostei. 
O dragoste între oameni, în numele lor, opreşte viața 
pe loc — și în cele din urmă, viaţa se răzbună. (Deaici, 
taina căsătoriei — care unește sufletele în absolut, căci 
în viaţă faptele se consumă, oamenii se prefac necon- 
tenit). Pe de altă parte soteria, adică ieșirea din istorie, 
umilirea vieţii (valorile ei trec pe un plan secundar), 
încercarea omului de a deveni centrul preocupărilor 
sale, neglijând orice alt instinct în afară de instinctul 
perfectei supraviețuiri, în viața mântuită de după moar- 

te, (Au fost oameni care au osândit soteria, ca o preo- 
cupare « egoistă »: în India buddhistă, așa numiții 
boddhisattva, nu voiau să fie « mântuiți », ca să nu 
părăsească lumea aceasta de durere și ignoranță, ca să 
poată ajuta mai departe pe oameni). 


Sar putea reduce toate eforturile de viață şi de 
gândire ale profesorului Nae Ionescu, la aceste două 
fundamentale chemări : sympatbia şi soteria. Proble- 
matica aceasta, care e veche de când lumea, dar care 
a fost dramatic pusă pentru creștinătatea răsăriteană 
de către Origenes, și pentru lumea laică occidentală 
de către Goethe, în Faust — profesorul Nae Ionescu 
a tăcut-o vie în conștiința generației al cărei învățător 
spiritual este. În anii când domina problema ființei, în 
aceiași ani Nae Ionescu desbătea în fața studenţilor 
drama mântuirii. Ontologie-soreria — primat al spiri- 
tualului. Era momentul căutării cu orice preț al ființei, 
al realului, al vieții spirituale autentice. Problema mân- 
tuirei, adică autonomia și plinătatea ființei umane — 
trebuia să urmeze cu necesitate problemei ontologice. 
Ca să ajungi la ființă, Nae Ionescu te învăța să te în- 
torci la marile tale sincerități organice, să accepți aven- 
tura, să nu fugi de deznădejde și neliniște. Ce început 
arzător și dramatic pentru o inteligență tânără, pentru 
un suflet nedesfăcut ! Şi cu toate acestea, adevăratele 
paradoxe și neliniști, nu se iveau în calea tânărului decât 
când îşi punea și cealaltă problemă, a mântuirii. Aici 
se vedea și mai bine profunda creștinătate a gândirii 
profesorului Nae Ionescu. 


Să vorbeşti despre creştinism şi filozofie creștină 
în Universitate, era, prin 1921, o adevărată revoluţie. 


Să vorbeşti despre « mântuire », sfințenie », « orto- 
doxism », « erezie » — în cursuri de metafizică şi logi- 
că, însemna să te abați dela o tradiţie bine stabilită de 
idealism și pozitivism. Problemele de metafizică şi filo- 
zofie religioasă fuseseră de mult excluse din preocupă- 
rile universitare. Profesorul Nae Ionescu a pus cel din- 
tâi — cu competență și originalitate — aceste probleme 
în centrul lecţiilor sale. Religia mai fusese menționată 
de pe catedra de Filozofie, fără îndoială. Dar fusese 
menționată ca o etapă de mult trecută a cunoaşterii 
omeneşti, ca o « falsă sau imperfectă filozofie ». Vasile 
Pârvan, singur, a vorbit despre istoria religiilor cu sim- 
patie, căldură și înțelegere. Ca un adevărat precursor, 
profesorul Nae Ionescu nu s'a sfiit, însă, să-și deschidă 
cel dintâi curs universitar cu o lecție asupra dragostei. 
Au urmat, apoi, cursurile de Filozofia Catolicismului, 
de Filozofia Protestantismului, despre « Faust şi pro- 
blema mântuirii », ete. Mult mai târziu au aflat pro- 
fesorii și gânditorii noștri că problemele religioase se 
puneau din nou omului, că pozitivismul şi idealismul 
sunt poziții de mult depășite, că nu e deloc compromi- 
țător să crezi în Dumnezeu, că filozofia creştină domină 
din nou veacul al XX-lea. Când se va scrie istoria pro- 
blemelor filozofiei româneşti, se va vedea că vreme 
de 15 ani de zile, noi am fost contemporani Europei 
numai prin cursurile profesorului Nae Ionescu. 


Este drept, numai profesorul Nae Ionescu își putea 

permite libertatea de a vorbi despre religie, creştinism, 
mistică și dogmatică de pe catedra de metafizică. Pen. 
trucă, era în acelaș timp un temut logician, şi făcea 
cursuri de filozofia ştiinţei, şi îşi trecuse teza de docto- 
rat cu o problemă matematică. Solida sa pregătire știin- 
țifică nu i-o putea contesta nimeni. Nu putea fi bănuit 
de patetism, de « misticism », de diletantism, Aşa că 
lecţiile sale de filozofie a religiilor au fost privite cu 
neîncredere — dar în acelaş timp cu timiditate. 


Apărut în Universitate ca un revoluționar, Nae 
Ionescu nu și-a trădat misiunea, obligația pe care o 
avea faţă de elevii săi de a nu măslui realitatea, de a 
nu evita dificultăţile, de a nu șovăi în fața adevărului, 
Revoluționar a fost, şi a rămas profesorul Nae Ionescu, 
chiar prin turburătoarea lui sinceritate. Rareori un pro- 
fesor îşi mărturisește în fața studenților săi limita în. 
țelegerii şi a cunoștințelor sale. Când e atât de ușor să 
trişezi, când e atât de încântător să improvizezi — 
Nae lonescu își mărturisește cu tristeţe tot ceiace încă 
nu înțelege. Zarea acestei cunoașteri nelămurite încă 
— obsedează și farmecă pe studenți. Gândul care se 
rotunjește în faţa lor, omul care se zbate în luptă cu un 
adevăr — invită mai mult la gândire decât orice filo- 
zofie complectă și perfectă. Deşi permanent nemulțu- 
mit de sine — profesorul Nae Ionescu a izbutit totuși 
să clădească cea dintâi filozofie originală românească. 


Nu un sistem de filozofie — ci o filozofie ; adică 
o metodă de a cunoaște realitatea și o tehnică de a formu- 
la această cunoaştere. 


Preocupat zece ani mai ales de soferia — Nae Io- 
nescu simte din nou încotro se îndreaptă istoria, și în 
ultimii ani acordă o mai mare importanță sypzpatbiei, 
omului în lume. De fapt, niciodată nu uitase această 
chemare a sufletului către comuniune, către « pierde- 
rea în altul ». În cursurile sale de metafizică, a vorbit 
adesea despre dragoste ca instrument de cunoaştere. Ori, 
ce este altceva dragostea decât cea mai perfectă formă 
a sympathiei ? 


lar în activitatea depusă la A.S.C.R., a dovedit 
că ortodoxia încearcă să unească aceste două mari dru- 
muri spirituale — căci mântuirea, în concepția creş- 
tinătății răsăritene, se cucerește înlăuntrul comunității 
de dragoste, laolaltă cu ceilalți oameni. Atât de mult a 
fost pătruns profesorul Nae Ionescu de acest adevăr, în- 
cât uneori a vorbit de apokazhastasis, de acea înfiorată 
nădejde a lui Origen, că oamenii nu se pot mântui decâ/ 
toți odată... 


Prin ortodoxie, prin viața creștină — cu marile și 
ascunsele ei îndoeli — a ajuns din nou Nae Ionescu 
la istorie, la această mare comuniune de dragoste și 
destin care este neamul. Când spun « a ajuns din nou », 
înțeleg : a stăruit, i-a acordat întâietatea preocupărilor 
sale. Pentrucă, întotdeauna a fost viu în conștiința 
profesorului Nae Ionescu sentimentul tragic al existen- 
ţii istorice, al participării la o anumită structură etnică 
şi spirituală. În ultimii ani, însă, a fost preocupat mai 
ales de problemele istorice, adică de destinul neamului 
românesc, de marile sale linii de desfășurare și rodire. 


A fi viu, şi a rodi — aceleași criterii care orientau pro- 
blematica omului, domină și istoria unui neam. Omul 
se verifică prin viața și capacitatea sa de rodire — şi 
poate nădăjdui mântuirea prin sinceritatea sa faţă de 
sine. Tot așa, un neam supraviețuiește prin sinceritatea 
față de sine, prin curajul său de a se cunoaște așa cum 
este ; prin autenticitate. Dominantele gândirii lui Nae 
Ionescu sunt uşor de regăsit, în orice problemă pe care 
o dezbate. El rămâne, întotdeauna, realist, organicist, 
« fatalist ». (Ceiace se numeşte « fatalismul » său este 
numai un excepțional instinct ontologic. Nae Ionescu 
ştie că ceace este nu poate fi contestat prin dialectică, 
nici suprimat prin decrete.) Deaceia, atunci când îşi 
pune problema neamului românesc, el ştie că acest 
neam nu există prin legi și tratate, ci prin sinceritatea 
lui față de propriul său destin, şi prin capacitatea sa de 
rodire. Nu poți opri un neam din drumul firesc al isto- 
poți, cel mult, întârzia etapele de creștere, 
și această întârziere se plăteşte întotdeauna. Ceiace se 
numește « politica » profesorului Nae Ionescu este nu- 
mai un exercițiu practic al eternei probleme ontologice : 
a vedea ceiace este, a prevedea destinul formelor isto- 
rice, care se nasc, a formula legile realității în termeni 
accesibili tuturora, a da o mână de ajutor celor care nu 
văd. Omul nu creiază nimic în istorie — această deznă- 
dăjduită şi eroică lege o repetă necontenit profesorul 
Nae Ionescu. Omul nu e creiator, înafară de limitele 
ființei sale. Un om poate face copii — şi încă, în mă- 
sura în care participă la viață, adică la o realitate care 
il precede şi îl stăpâneşte. Dar un om nu poate face 
legi — legile există, în afara lui, în realitate, și el doar 
le vede şi le formulează. Un om nu poate face istorie 
— căci istoria se face, sub semnul lui Dumnezeu sau al 
destinului, dar se face laolaltă de roți oamenii, cu morții 
care i-au precedat şi cu vii care vor veni. 


riei sa 


Este o lege deznădăjduită, aceasta. Dar este, înain- 
te de toate, o lege creștină, antieuropeană (dacă ne re- 
ferim la Europa care s'a organizat după Renaștere și 
Reformă). Nicăiri nu întâlnim atâta umilință a oma- 
lui singur, a omului izolat, rupt din comunitatea de 
dragoste ; nicăiri orgoliul — care a dus pe om în pă- 
catul luciferic, al ispitirii lui Dumnezeu, al asemănării 


cu Dumnezeu, — nu e mai definitiv înfrânt ca în 
această concepție creștină. 


Drumul către ființă începe printr'o mare căutare 
de sine, dar sfârșeşte dincolo de sine, în Dumnezeu (so- 
feria) sau în istorie (sympatbia). Autenticitatea, fără 
de care nimic nu e valabil, îţi cere să fii tu însuți — 
dar realizând-o, te recunoști dincolo de tine (dragostea, 
mistica, istoria). Caută-te pe tine însuți — cu sinceri- 
tate, cu îndrăzneală — și vei vedea că /4 eşti în altă 
parte decât în tine ; te vei găsi sub umbra lui Dumne- 
zeu, sau adânc îngropat alături de morții tăi. Fii sincer 
până la urmă, fii bărbat, nu te lăsa păcălit de iluzii, 
nu te lăsa — mai ales! — dus în ispită, și vei vedea 
că în puținătatea omului stă marea lui vrednicie, că în 
umilirea orgoliului lui se află nădejdea mântuirii sale. 
Viața omului e deznădăjduită, plină de primejdii, sur- 
pată de erori și întâmplări — dar atât timp cât e viu 
și sincer, omul se poate apropia de centrul ființei sale. 
Și dacă în viața individuală libertatea omului este nu- 
mai libertatea lui de a păcătui, există încă un fel de 
libertate, spirituală : aceia de a te integra legilor, de 
a alege istoria (comuniunea de dragoste) în loc de a 
alege moartea (oprirea pe loc, împietrirea ; luxuria)... 


Postfață la « Roza Vânturilor 1926-1933 ». Culegere 
ingrijită de Mircea Eliade — București - Editura « Cul- 
tura Naţională » 450 de pagini. 

FR. ANDRE SCRIMA 


CUVINTE LARZII ȘI 


NAE 


Îndemnul de a vorbi despre Nae Ionescu când nu 
l-ai cunoscut personal, n'ai gustat înrâurirea lui di- 
rectă și nici nu ești pe cale să compui un studiu, nu e 
ușor de deslușit. S'ar putea chiar ca, pentru unii cel 
puțin, un astfel de îndemn să purceadă întrun fel 
ocolit, aproape ambiguu : cine e acest om în aşa măsură 
păzit până astăzi de venerația prietenilor şi ucenicilor 
încât, apropiindu-te de el din afara confreriei, încerci 
simțământul stingheritor al intrusului ? Mai înscrie el 
Oare, pentru atenția noastră prevenită împotriva mitu- 
rilor şi în parte liberată de vanitatea succeselor (şi chiar 
a eşecurilor) vreun semn îndestul de viu și de original 
ca să ne mai « emoționeze » iarăşi ca din nou? De 
unde s'ar putea reîncepe azi prețuirea rostului şi pre- 
zenţei lui Nae Ionescu dacă pe de o parte, repetăm, nu 
ai trăit în timpul și preajma lui, iar pe de altă parte, 
schemele passe-partout ale consacrărilor naționale și 
culturale nu te mai mulțumesc ? Aici « intrusul » se 
preschimbă în întrebător și, — tot atât de convins că 
întrebarea lui țintește înțelesul nu răspunsul, pe cât cel 
care ar putea răspunde « istoric » va recunoaște, cre- 
dem, că eventualele sale precizări nu istovesc « Între- 
barea », — îşi va alcătui grăbit din mărturii, amintiri 
indirecte, lecturi reînnoite, spațiul căutării sale. 


Nae Ionescu se numește, mai întâi, o calitate cu 
totul deosebită a amintirii stăruind în cei cărora le-a 
fost învăţător și îndrumător. Acest simplu fapt nu 
poate să nu atragă luarea aminte. El ne obligă să ne 
întrebăm ce s'a întâmplat cu acești oameni vii pentruca, 
pe lângă eul lor propriu, să perpetuieze în ei — dacă 
putem vorbi astfel — un ego transcendental, acel al 
« profesorului »... De altminteri, nu odată ni s'a în- 
tâmplat și nouă, abia ieșit din adolescență în Bucu- 
reştii anilor 1946-1947, să însoțim prieteni mult mai 
în vârstă pe o Cale a Victoriei subit devenită pentru ei, 
foşti studenți ai generaţiei ionesciene, un fel de itine- 
rariu inițiatic jalonat de trecerea istorică și intelectuală 
a profesorului: «Uite, aici» (vitrina unei cafenele) «am 
pus la cale cu profesorul Nae Ionescu un proiect de 
reabilitare a lui Origen » ... « Îmi aduc aminte cum, 
așezându-ne aici » (banchetele unui restaurant în care 
tocmai intrasem) « într'o zi profesorul ne-a spus : băeți, 
comandați ce vreți, eu astăzi postesc. Și a stat până la 
urmă neatingându-se de mâncare, vorbind și glumind 
cu noi ce ne înfruptam copios din grătarele epocei... ». 
Presimțeam parcă, atunci, dincolo de episodul vârstei 
universitare petrecută între prestigiul unui mare dascăl 
și duioșia amiciției împărtășite, un fel de lucrare amplă, 
totală, care întreținea în cei ce beneficiaseră de dânsa 

NEPOTRIVITE DESPRE 


IONESCU 


grație profesorului Nae Ionescu, unicitatea prezenţei 
sale. Atât și ar fi deajuns pentru a intriga idoloclastul 
ce, nădăjduim, va rămâne mereu treaz în fiecare din 
noi. Căci dacă pentru cei ce au primit-o nemijlocit, 
transcendența lui Nae Ionescu e oarecum evidentă, uni- 
vocă (nu mult deosebită de aceea a « Părintelui »), pen- 
tru noi ea e reală numai întrucât oblică, « transver- 
sală », ca să reluăm cuvântul lui Nietzsche. Nouă, celor 
de azi, ea ne vine deacurmezișul unui folklor, a unui 
« picaresc » ionescian, am fi ispitiți să adăugăm nu 
pentru a îngusta punctul de vedere (ditirambul și po- 
negrirea sunt deopotrivă de neinteresante pentru ade- 
văr, — sau pentru dorința de adevăr), ci pentru a 
înțelege și astăzi plinătatea reală a unui personagiu viu, 
tributar la un moment dat de timpul şi mediul său, 
restituit după aceea veşniciei în care credea. (Ceea ce 
poate alcătui totuși un alt tip de epitaf decât clasicul 
« Victor aparține literaturii și Hugo destinului »). 


Acestea fiind spuse, întrebarea se adânceşte: și 
dacă de fapt sub pretextul obiectivității, nu încercăm 
decât să înlăturăm amenințarea unei seducții ? Deoarece 
Nae Ionescu a fost un seducător și, poate, întrun anu- 
mita sens, prima victimă a propriului său farmec. Şi to- 
tuși... Personagiul « dandy-ului » sub care profesorul își 
plimba (nu fără, credem, o invincibilă intenție de pro- 
vocare lansată nenumăratelor jalnice plastronări oficiale 
din jur) desinvoltura de a fi el însuși, ne aproape obligă 
să presimțim astăzi (cu riscul acceptat de a ne înşela) 
o « pudoare » nu atât morală cât existențială : cum 
să « porți » altcum în afară (dandy-ul, se ştie, « poar- 
tă » : veştminte elegante, orchidee, cuvinte de spirit...) 
cumplita felurime de talente şi puteri ce clocotesc în- 
lăuntru ? Cum să le faci cu adevărat rodnice în sânul 
unei societăți românești ce te îmbie necontenit să le 
risipești în arivism și uşurătate ? (S'ar cuveni să citim 
în această lumină de pildă articolul din 1931: Tot 
despre prejudecata inteligenţei, reprodus în broșura 
« Convorbiri » — Freising - 1951, ca să înțelegem 
exasperarea îndreptățită, şi travestită în insolență, a 
« autorului » față de insensibilitatea opacă a epocii 
sale). În chip necesar întrepătrunse (dar niciodată con- 
fundate) pentru rațiuni metodologice dar şi dintr'un fel 
de higienă a respirației spirituale într'o atmosferă 
înăbuşitoare, paradoxul, zeflemeaua, seriozitatea con- 
semnează « dificultatea de a fi » a lui Nae Ionescu ȘI, 
totodată, nebănuita gravitate cu care el a acceptat-o. 


Dar dacă (întrebarea continuă), noi resimțim în 
acest fel, astăzi, « personagiul » Nae Ionescu, va trebui 
să recunoaştem că locul lui în cultura neamului său se 


rânduiește sub semnul singularității şi nu al exemplari- 
tății sociale. Evidenţa faptelor şi a destinului o confir- 
mă : « liber » cum aproape nu mai era îngăduit să fii 
față de cariere şi onoruri aparente, singularitatea 
« profesorului » a fost condiția fecundității sale. Până la 
urmă, Sar putea spune, Nae Ionescu a 


dute rămas mai 
degrabă admirabil decât imitabil. 


ȘI totuși... Aici, trebuie s'o spunem deschis, între- 
barea ezită între sfială (deoarece se cuvine mai presus 
de toate să înlăturăm impresia de a judeca, banal și 
moralist, pe cel cu subsistă de acum înainte sub o altă, 


nepărtinitoare Judecată) şi luciditate (dat fiind că nu 
se cuvine să abdicăm de la această gravă ascuțime a 
percepției tocmai față de cel ce o mânuise în maestru). 


igiu « istoric » și în sensul inevitabil al interde- 
ței de trăitul ambiant al vremii şi mediului său 
sc, «profesorul» n'a consimțit el oare la ispita 


at totul în clipa din urmă, restaurând unitatea de 
destin a omului şi sensul drept al trecerii lui prin 
viață ? Ci văzut din afară (şi de unde altundeva por- 
neşte privirea noastră dintâi asupra a tot ce se întâm- 
plă ?), Nae Ionescu a propus epocii sale, sub acest 
t, un model mai degrabă imitabil decât admirabil. 


aspec 


Oarecum împlinită, şi încă mereu disponibilă, amin- 
tirea face loc aici pentru noi unei alte forme de durată : 
Nae Ionescu se numeşte atunci o cu neputinţă de tăgă- 
duit calitate a înfăptuirii. 


A încerca să obiectivezi astăzi această înfăptuire 
atât de organic întrețesută cu existența omului şi cu 
învolburările vremii sale, nu e desigur ușor. Cu atât 
mai puțin ușor cu cât, în relație « constituantă » față 
de cultura timpului său românesc, el semnifică mereu 
alte înțelesuri, originare : tărâmul culturii propriuzise, 
riguros și nălucitor totodată, se vădește atunci pentru 
el drept locul unei lucrări de « temelie ». Să riscăm să 
ne-o apropriem chemându-o, aici şi acum, cu câteva nu- 
me precare. Cel care ni se oferă în primul rând ne pare 
a fi o « complicitate cu tinerețea ». Nu necesarmente 
cu tineretul. De la descumpănirea de zodii consecutivă 
primului războiu mondial, nu vârsta definea în Româ- 
nia tinerețea ci, pentru prima dată (așa cum, poate, 
la mult mai largă scară o presimțim peste tot astăzi), 
pătimirea reînceputurilor : cum e cu putință lumea ? 
Că, practic vorbind, tinerele generaţii se vor distribui 
după aceea la dreapta, la stânga, la mijloc, alături, în 
căutare împlinită sau alienantă de viață și de moarte, 
e istorie cunoscută și unanim-omenească. Demnă de a 
fi îndelung meditată ni se pare însă prezența lui Nae 
lonescu la această suire spre propriu-i destin a unei 
tinereți ce-și găseşte în el un complice exemplar. Întrun 
anumit sens, am putea spune că Nae Ionescu dăinuiește 


Pentru și prin tinereţe. Printre pontifii mânuitori ai 
culturii române de atunci, adesea savanți distinși și de 
mare valoare dar sacrificând riturilor universitare ale 
unui veac nu cronologic ci spiritual învechit, « profe- 
sorul » face contestatar loc acestei tinereți recunoscută 
astfel ca interlocutor și partener deplin în aventura 
cunoașterii reînnoitoare. Ce excepțională economie de 
timp în trezirea « pedagogică » a discipolului ! Ce in- 
teligentă și pasionantă iniţiere la libertate și la ne- 
maiştiutele ei rigori ! Dincolo de orice veleitate de pa- 
ternalism, cu o certitudine deloc banală la un « respon- 
sabil » al sistemului universitar, « profesorul » impune 
un respect grav și plin de încredere pentru aleșii tine- 
reții şi îl impune mai întâi lor înșile, Prin ei, sar 
spune, el sljește literalmente, întrun înțeles quasi- 
sacral al cuvântului, menirea veșnică a trăirii creatoare. 
(Dealtminteri, ne amintim cum nu de mult, la Chicago, 
într'o convorbire având părtășie cu noaptea și cu exilul 
conatural memoriei, prietenul Mircea Eliade cita acest 
cuvânt lăsat cândva de « profesor » tinerilor lui prie- 
teni : « băieţi, fiecare din voi va avea de dus la un mo- 
ment dat în spinare un mort, călugărul din el », cu alte 
cuvinte, dorul viu dar neîmplinit după absolut, În 
această aproape-mărturisire de sine şi în altele asemă- 
nătoare, ni se îngăduie poate să surprindem taina înti- 
mei lui conivențe cu o tinerețe în care Absolutul îşi 
descântă neostoit, şi pururi ca din nou, vraja lui echi- 
vocă şi sfântă). 

Ne apropiem astfel de Nae Ionescu gânditor actual 
nu prin adecuare la vremi, ci în virtutea actului însu- 
și de a gândi. Iată-ne, atunci, încăodată în fața difi- 
cultății clasice de a situa o gândire ce se înfăptuieşte 
dincolo de canoanele ei clasice. Moștenirea scrisă a 
« profesorului », — de la început « postumă » față de 
intensitatea spiritului său viu și destinată viitoarelor 
rodiri impersonale — nu o epuizează bineînțeles, după 
cum nu ar defini-o corect nici conceptualizările stricte 
împrumutate diferitelor curente, școli sau categorii de 
filosofie. O analiză statistică a noțiunilor focale din 
opera lui Nae Ionescu ne-ar permite poate, e adevărat, 
să distingem printr'un efect spectrografic bine cunoscut, 
structurile matriciale ale gândirii lui şi să-i atribuim 
asfel un loc oarecare în calitate de « precursor ». « Pro- 
fesorul », de fapt, a rostit multe noime ce le vom în- 
tâlni mai târziu în elaborări filosofice sistematice şi 
aproape degradate prin popularizare : structură, de pil- 
dă, sau persoană, sau încă anumite intuiții precise des- 
pre statutul filosofic al limbajului. Dar un asemenea 
studiu revendicativ ni s'ar părea până la urmă irelevant 
pentru o scrutare riguroasă a actualității « profesoru- 
lui ». Calculul diferenţial, se ştie, a fost descoperit de 
câte 2 sau 3 savanți cam în acelaș timp, submersibilul 
şi telefonul inventate de nenumărate ori, iar America 
nu a încetat să fie descoperită pentru prima dată de la 
Fenicieni la Amerigo Vespucci... În universul spiritului, 
asemenea potriviri, ritmuri şi coincidențe explică în 
chip normal anumite « invențiuni » personale ce anun- 
ță doar, pur şi simplu, constituirea în curs a unei viziu- 
ni filosofice formale sau a unui adevăr științific definit. 
Paradoxal vorbind — însă e vorba de un paradox apa- 

rent, — a fi un « precursor » în acest sens, prin cris- 
talizarea unei ambianțe treptat saturată de conver- 
gențe intelectuale, e tot ce poate fi mai puțin « origi- 
nal » în înțelesul puternic, solidar de origo, al cuvân- 
tului. Printr'un paradox de data aceasta real — deci 
revelator, — am fi ispitiți să salutăm astăzi originalita- 
tea lui Nae Ionescu sub modul « impersonal » al unui 
Pater grammaticus. Tâlcuire de « scripturi » omenești 
și divine, descifrare vivifiantă a sensului lăuntric (ar- 
cană noetică dar și teribil de concretă) a realului isto- 
tic, intuire a locurilor primordiale unde se încrustează 
semnele (grarnm4) vremii şi ale Duhului în tot ceeace 
« advine », destinal şi eschatologic, pentru un neam, 
o durată, un ciclu de existență, « profesorul » a împli- 
nit credem în timpul său rânduiala unui hermeneut : 
ceea ce reprezintă funcțiunea originară a gândirii și 
lămurește natura înrâuririi lui temeinice asupra tine- 
rilor săi elevi. Și nu mai puţin calitatea sensibilităţii sale 
« moderne », ca de la sine orientată spre întreprinde- 
rile de gândire pro-iectând reinterpretarea realității (lo- 
gica matematică, filosofiile culturii, tentativele de re- 
înnoire ale tradiției creștine) și prevenind, sumbru sau 
utopic (marxismul de pildă), viitorul omului. (Tot pe 
atunci, ne povestea un prieten martor ocular, un strălucit 
reprezentant al filosofiei academice române, întâmpina 
literalmente cu hohote de râs ultimele studii ale cerce- 
tării fenomenologice husserliene sau primele scrieri ale 
lui Heidegger...). De aceea, credem, coherența gândirii 
lui Nae Ionescu e de un alt ordin, anterior în orice caz 
« sistemului ». În ea se rostește organicitatea în virtu- 
tea căreia spiritul viu sparge efectul de oglindă al reflec- 
ției subiect-obiect ce-l închide în ţarcul unei cunoașteri 
filosofice de-finite şi se afirmă drept veghe liberă ce 
nu ne mai îngăduie să uităm locul originar al oricărei 
cunoașteri. Lui Nae Ionescu, gânditor, i-a fost dat să 
articuleze graiul Fiinţei ca noimă și să rămână în acelaș 
timp liber (datorită poate tipului său temperamental, 
poate hasardului) de ispita transpunerii lirico-rațio- 
nale într'un sistem de consumație curentă. Sub acest 
mod fundamental, stilul de gândire organic şi herme- 
neutic al lui Nae Ionescu ne evocă, fără exces de com- 
paraţii deplasate, formula isihaștilor veacului XIV bi- 
zantin, ousiotes energeia, — energie ființială în desfă- 
şurare ; formă caracteristică de afirmare în contempo- 
raneitatea culturală a celor care, întrun fel sau altul, 
dela sec. XIX slav până la sec. XX român, țin de acea- 
stă tradiție. În fapt, nu putem omite (deoarece e vorba 
de o trăsătură marcantă) de a menționa fie și numai 
în treacăt, conexiune intimă dintre elementul de or- 
ganicitate a gândirii lui Nae Ionescu și tradiția ortodoxă 
înlăuntrul căreia, în chip surprinzător, « profesorul » se 
mișcă, gândeşte, respiră. În Ortodoxie, — matcă a 
Înaltei cunoașteri, și a neantizării Dumnezeului celui 
Viu în veac, nu confesionalism etnico-politic, — « or- 
ganicul » e cel care « dă de gândit » unei gândiri al 
cărui rost nu se mărginește la voinţa de a-l reduce con- 

ceptual sau tehnic. Desigur, întrebarea despre afinită. 
ţile, poate enigmatice și inegale, dar în acelaș timp 
esenţiale și de netăgăduit, ale lui Nae Ionescu cu vală: 
rile Ortodoxiei răsăritene, rămâne încă deschisă studiu. 
lui, (Întâmplător prin anii 1950, ne-a fost dat să pet 
în primire cele peste 150 de volume ale Patrologiei 
grece Migne, al cărui posesor particular, caz prob abil 
unic în România, fusese Nae Ionescu ; 150 de volurae 
masive, somptuos legate şi cu filele aparent intacte...) 
În orice caz, și în această privință « profesorul » EL 
rămâne mereu pilduitor, o atitudine de înțelegere i 
de toleranță activă a însoţit în permanență toate mani- 
festările spiritului său, altminteri polemic întrun E. 
superior, (Replicile lui usturătoare la adresa unor « co- 
respondenţi » catolici români vizează doar anumite 
expresii mărginite şi agresive ale catolicismului timpu. 
lui său). 4 


O aceeași organică întrepătrundere între cuvânp şi 
desvăluire de sens ne isbeşte şi când ne apropiem de 
graiul « scris » al « profesorului ». La dreptul vorbin zi p 
chiar « scriind », el păstrează o curioasă fluență de 
rostire vie, genuină şi nu construită ca atare, în care 
Sar putea întrezări (fără să vrem să facem un sistem 
din efortul nostru de înțelegere), acelaș paradoxal as. — 
pect de « impersonalitate ». Ne găsim în fața cuiva 
care agrăește necontenit (să traducem astfel acest cu- 
vânt românesc : interpelează și-l face să se deslușească) 
înțelesul ce se descoperă numai în felul acesta : de unde 
impresia unei distanțări (Grigorie de Nyssa văzuse de. 
mult în diastima categoria decisivă pentru sensul cunoa- 
şterii) între el însuşi şi ceeace se rostește prin el. 
Nici meșteșug de stil, nici artificiu de intenție : dim- 
potrivă, în acest « loc » al prezenței lui, prin medita- 
ţia unei superbe inteligențe mereu în act, Nae Ionescu 
adulmecă tăcerea și ne îngăduie să presimțim ce auten- 
ticitate îl bântuia. i 


Însăilări grăbite, aceste cuvinte târzii dar şi, cum 
se întâmplă adesea, venind înainte de vreme, nu vor 
să spună mai nimic. Cel mult să « nască» din nou 
astăzi întrebarea (act prin excelență personal) despre 
un Nae Ionescu menit să numească, întrun fel sau 
altul, şi o anumită componentă viitoare a culturii de 
limbă română. Căile bătute ce duc spre o asemenea 
reîntoarcere sunt cunoscute ; studii, cercetări istorice, 
influențe, polemici, precizări, puneri la punct și amd. 
Nimic deosebit. De aceea poate, stăruie în noi aştepta- 
rea unei « întâlniri » — undeva, cândva — cu un Nae 
Ionescu altminteri semnificativ în « normalitatea » lui 
chiar : om viu trăind și murind între deșertăciune și 
creație. Și 


fr. Andre Scrima să 
Paris, 24-26 Aprilie 1970 


NAE IONESCU: SIMBOLISM MRI SITA 


TREI LECŢII 


DIN 


«METAFIZICA» 


(Cursul din 1928-1929) 


I. TIPUL PELERINULUI 


Spuneam că felul de exprimare al misticilor este 
în genere simbolic și că sub limbajul simbolic trebue 
să caute storțarea noastră logică sâmburele de adevăr, 


cate să ne dea nouă formele filosofico-metafizice ale 
rezultatelor cercetărilor mistice, 
De ce limbajul misticilor este simbolic, se înțelege 


lesne. Toată activitatea mistică este îndreptată asupra 
unui domeniu de realități deosebit de domeniul realită- 
ților sensibile, în înțelesul că aceste realități sunt oare- 
cum fundamentul, resortul intim, esența realității 
sensibile. Cu alte cuvinte, cercetarea sau practica mistică 
se diriguește înspre un domeniu de realități, care 
depășește timpul și spațiul. Numai întru atât cercetarea 
mistică poate să fie în adevăr rodnică pentru meta- 
fizică, întru cât se poate în adevăr orienta asupra esen- 
țialului, iar acest esențial evident că nu poate să fie 
căutat în lumea sensibilă. 


Vasăzică, din caracteristica aceasta fundamentală, 
lipsa de acțiune, lipsa de aplicabilitate, lipsa de valabili- 
tate a categoriilor timp şi spațiu asupra domeniului 
de cercetare a activității mistice, rezultă şi necesitatea 
întrebuințării limbajului simbolic. Filosofiei contimpo- 
rane i se poate spune orice, însă nu este mai puţin 
adevărat că un lucru rămâne ca punct câştigat de pe 
urma acestei filosofii, că anume limbajul nostru este 
întru câtva convențional, că prin urmare nu reprezintă 
realitățile, ce e esențial realității, și în al doilea rând, 
că realitatea pe care acest limbaj convențional se mu- 
lează și pe care ne-o redă, nu este realitatea metafizică, 
realitatea ontologică, ci este realitatea spațială. Prin 
urmare, faptul că limbajul nostru are fatalmente un 
caracter spaţial, este un lucru care, cu toate încercuirile 
şi cu toate corectivele cari i s'ar putea aduce, rămâne 
în liniile mari adevărat. 


De îndată ce limbajul nostru este spaţial și se 
mulează pe această lume a realității sensibile, care stă 
sub categoria timp şi spațiu, el nu poate, fără îndoială, 
să redea adevărate realități. Prin urmare, nu în limba- 
jul logic e de găsit instrumentul de exprimare al acestei 
realități, ci în limbajul care, în loc să ne pună nouă 
la îndemână realitatea printr'un semn, cum o face 
nominalismul actual al nostru, omenesc, în genere, în 
loc să ne pună, prin urmate, la îndemână realitatea 
prin mediațiunea unui semn, care este cunoașterea, ne 
înlesnește un fel de trăire directă a acestei realități. 
Cu alte cuvinte, limbajul pe care-l întrebuințează fun- 
ciarmente misticul este de natură simbolică. Aceasta 


însemnează a fi de natură simbolică : cuvântul simboli- 
zează obiectul. Simbolul însă nu însemnează semn 
pur și simplu, cum s'ar părea etimologic ; sim- 
bol însemnează mai mult decât semn, însemnează 
esență a realităţii. Un obiect oarecare este simbolul 
unei realități, atunci când din el putem să deducem 
întreagă acea realitate ; nu numai să o deducem cu 
ajutorul simbolului, ci să trăim acea realitate prin sim- 
bol. Numai că simbolul nu este însăşi realitatea, ci un 
fel de analogie a realității. Limbajul simbolic este un 
limbaj esențialmente analog, sau o realitate esențială, 
analoagă realității pe care o exprimă. Prin această ana- 
logie se înlesnește comunicarea noastră directă cu rea- 
litatea. De unde, în limbajul obișnuit, nominalist, 
cuvântul este semn și el îmi ajută mie să mă orientez 
în realitate, indiferent dacă ştiu ce reprezintă acel semn 
în lumea simboalelor, simbolul nu este semn ci pricină 
de creiare a unei stări sufleteşti în mine, analoagă cu 
obiectul pe care-l reprezintă, 

Vedeţi dar care este deosebirea între un limbaj și 
celălalt : mediațiune și întrun caz și într'altul, numai 
că în cazul întâi mediațiunea poate să fie oarbă, iar în 
cazul al doilea mediațiunea provoacă un fel de stare 
analoagă, zic eu, identică ar zice alții, cu starea obiec- 
tului pe care-l reprezintă simbolic ; vasăzică identita- 
tea, cu un cuvânt impropriu pentru mine, nu însă pen- 
tru toată lumea, identitatea între subiect şi obiect. 
Noi lămuream dela început că cunoştinţa adevărată 
aceasta este : un fel de identificare, a consţiinței care 
cunoaște, cu obiectul care trebue să fie cunoscut. Ei 
bine, această identificare tinde să o producă simbolul, 
identificare care nu este de loc necesară în limbajul no- 
minalist. 

Din aceste considerații, urmează că limbajul mistic 
este, într'o oarecare măsură, de aceeași natură cu lim- 
bajul poetic, nu pentrucă așa vor misticii, printr'o con- 
venție, printr'o hotărîre a lor comună; ci pentrucă 
starea în care un mistic trăieşte această realitate este 
o stare de exaltație, analoagă stării de inspirație poetică. 

Prin urmare, dacă așa stau lucrurile, dacă misticii 
întrebuințează un limbaj simbolic, dacă acest limbaj 
simbolic ne face pe noi să trăim direct realitatea, sau 
prin mijlocul acestui limbaj trăim realitatea, însem- 
nează că formularea filosofică, la care putem să ajun- 
gem noi, cunoscătorii activității mistice, este o formu- 
lare a noastră înșine. Noi înșine, conţinutul conştiinţei 
noastre şi ființa noastră devine un fel de realitate, care 
trebue să fie studiată, așa că formularea filosofică a 
adevărurilor mistice rezultă din cercetarea noastră, 
după ce am trăit prin intermediul limbajului simbolic 

starea misticului, a cărui operă o cercetăm sau ale cărui 
adevăruri voim să ni le apropiem. 


Această formulare filosofică este prin urmate o a 
doua operaţie pe care noi nu o facem asupra realității, 
ci o facem asupra noastră înșine. De unde urmează 
că toate adevărurile mistice, exprimate în formule filo- 
sofice, pornesc dela un fel de identificare a noastră 
cu realitatea pe care am studiat-o, iar formula la care 
ajungem este în aceeaşi măsură o formulă a realității 
cercetate cât și a noastră personal, Orice adevăr filo- 
sofic de origină mistică este o formulă a noastră pro- 
prie, adică formula noastră de viață, pentrucă noi, 
trăind această realitate, noi suntem această realitate. 
Numai în măsura în care noi putem să ne identificăm 
cu această realitate, putem să trăim şi să înțelegem, 
prin urmare. 


Iată care este caracterul specific al cunoștinței 
mistice. Orice formulă de natură mistică este o pto- 
fesie de credință. Limbajul acesta prin analogie, limba- 
jul simbolic pe care l-a întrebuințat întotdeauna misti- 
ca, vă dați seama că este întotdeauna în funcție de 
temperamente. Dacă există tipuri metafizice de valo- 
rificare, de trăire mistică a existenței, însemnează că 
aceste tipuri trebue să se resfrângă, într'un oarecare fel, 
şi în limbaj. Noi însă am stabilit, în convorbirile noa- 
stre trecute, că sunt două mari grupe de soluții meta- 
fizice : grupa transcendentalistă și grupa imanentistă, 
grupe de soluții metafizice care corespund la tipuri 
de valorificare metafizică a existenţei, prin urmare 
care corespund la tipuri de personalități umane. Vedeţi 
dar că aci suntem în domeniul realului, nu mai suntem 
în domeniul ştiinţei şi, pe măsură ce părăsim domeniul 
ştiinţei şi trecem în domeniul realului, trebue să fim 
în contact cu realitățile concrete. Ei bine, realitatea 
concretă trădează, indică cu stăruință existența acestor 
tipuri. De altfel teoria aceasta a tipurilor este ceva mai 
veche. Eu am căutat să o aplic în tot domeniul filo- 
sofiei și cred că în bună parte mi-a dat, mie cel puţin, 
rezultate satisfăcătoare, Tipurile acestea de valorifica- 
re există în mistică în genere și există, prin urmare, 
şi în limbajul simbolic. Definisem două tipuri şi gă- 
sisem că există şi al treilea tip, dat prin soluția creştină, 
şi arătasem că cele două poziţii opuse, adică transcen- 
dentalistă şi imanentistă, găsesc un punct de legătură, 
şi adăogam trinitatea, întruparea, care în creștinism rezul- 
tă din necesitatea de a se arunca o punte dela o soluție 
la cealaltă, necesitate care realmente este explicabilă 
prin necesitatea omului de a se împărtăşi din aceste 
două soluții ; stabileam, tot cu acest prilej, că, deşi 
cele două soluţii sunt logic opuse, coexistă în fiecare 
om și deși în fiecare om există necesitatea de a lega 
aceşti doi poli opuși, cu toate acestea, în fiecare om, 
nu în același grad, nu în aceeași intensitate coexistă 
cele două forme de valorificare : în unii accentul fun- 
damental cade pe un fel de soluție, în alții pe alt fel 
de soluție, prin urmare nu toți oamenii sunt la fel 
din acest punct de vedere şi tocmai pe aceasta se bazea- 
ză diferențierea tipică a oamenilor. 


Dacă cele trei tipuri pe care le-am indicat cores- 

pund unor realităţi, atunci este natural ca ele să 
fi identificate și în expresia simbolică a Rieni 
mistice. Este natural să fie aşa, pentrucă de elăţu 
ce tipurile sunt reale, însemnează că ele trăiese dată 
tatea după structura lor specială, care poate fi i reali. 
în întreaga lor activitate spirituală. Cred că „ai 
înșel dacă afirm că, în adevăr, aceste trei tipuri i mă 
bite există și se pot identifica şi în expresia Pa 
a activității mistice. olică 
Există în adevăr, în literatura mistică 
esență transcendentalistă în exprimare, de esență A 
nentistă, pe de altă parte, și autori al căror pe 
intim este iubirea, dar nu iubirea în înțelesul ccogaliă 
ci în înţelesul lui agape, care este altceva decât i 


Prin ce se deosebesc, în limbajul simbolic 
tipuri 2 Autorii aparținători primului tip vor înpaeă 4 
ința un limbaj de imagini și vor creia o lume care să E 
fie alta decât lumea noastră. Acesta ar fi tipul peleri E: 
nului, al călătorului, călătorul la locul sfânt agil 
nostru, hagialâcul. Tipul al doilea, al iubirii, Pr tipul | 
tainei nunţii sau tipul mirelui mistic. Iar tipul al rc 
lea, imanentist, tinde înspre o perfecționare a vieţii, 

Vedeţi cum se verifică totul : dacă Dumnezeu cata x 
transcendent și din el emană toată realitatea, însem. 
nează că există o ierarhizare de lumi, după valoare ş 
și că există o lume, undeva, la capătul acestei ierarhi. 
zări, în care totul este perfect şi în care viața — ce fe] 
de viață o fi ea — se desfășoară în condiții optime, — 
În cazul acesta preocuparea credinciosului este să eva. 
deze din această viață. Dacă ajungerea la Dumnezeu 
se face prin iubire, atunci este evident că forma cea N: 
mai pură a iubirii, pe care o ia mistica religioasă, este 
exprimată tocmai în taina nunții. lar dacă Dumnezeu Ei 
este oarecum în om, atunci ajungerea la Dumnezeu 
nu se poate decât printr'o continuă purificare și per 
fecționare a noastră, adică tipul imanentist este repre. 
zentat, în practica mistică și în literatura mistică, prin 
ascet, prin asceză, care este tocmai simplificare, per- 
fecționare, pentru descoperirea lui Dumnezeu cate 
este în om. — Să vedem tipul întâiu. j 


autori de 


Este adevărat că aceste lecţii pe care vi le fac ar 
putea fi mult mai frumoase dacă v'aș aduce citate și 
dacă am face puțină literatură mistică. Dar în definitiv 
noi nu suntem aci ca să auzim lucruri frumoase, d 
ca să auzim lucruri precise și dacă ar fi să spunem 
lucruri frumoase, n'am mai isprăvi ani de zile, pe când 
noi suntem grăbiţi să ne orientăm și nu facem decât E 
să ne orientăm în lucrurile acestea. 3 

Ceea ce dă evaziunea din lumea aceasta și trecerea 
în altă lume mai bună — este ceea ce încearcă tipul. 
întâi. De altfel încercarea de evaziune nu se face numai. 
în viața spirituală, se face şi în viața materială. Ce cre: 
deți că este, de pildă, neliniştea care mână pe Om Să 
se ducă la Sf. Mormânt, la Ierusalim ? Ce este neli- 
niştea care apasă atâți pelerini să se ducă la Lourdes j 
sau la cine ştie ce altă localitate, unde prezența divini- 
tăţii este identificată > Ce făcea și face și acum PE 
Ruși să ia kilometri în picioare, ca să Vie Pe jos La i 
lavra dela Kiev ? Pur și simplu convingerea câ ez 


chiar pe pământ, aceste locuri de elecțiune pentru 
Dumnezeu, că Dumnezeu este mai prezent întrun loc 
decât într'altul, credință care teologicește nu poate să 
fie susținută, dat fiind că teologiceşte Dumnezeu este 
prezent în orice moment, în orice loc, în același fel, cu 
același grad de intensitate. Totuşi există — sub și mai 
puternică decât această credință teologică — convin: 
gerea, credința în sufletul credincioșilor, că totuși 
există asemenea ținuturi de elecțiune, şi pelerinajele 
cari se fac sunt rezultate ale necesității omului de a 

la din viața lui obișnuită, pentru a 


evada 
iv la 


trăi o viață 
cali leosebită, — material vorbind. 

Spiritual există două feluri de ținuturi alese ; sunt 
literaturi care vorbesc oarecum geograficeşte de aseme- 
24 uturi, sunt alte literaturi care vorbesc numai 
un asemenea lucru. În cazul întâi cade de 
pildă toată literatura Graalului, — care ştiţi ce este, ca 
şi ce a fost cu Parsifal și ce a obținut Parsifal, — 
iar în tipul al doilea, cu ținuturi spirituale de elecțiune, 
literatura care reprezintă, dacă nu un fel de 
Parnassum, cel puțin un fel de scară la cer, 
itual. Este Divina Comedie a lui Dante 
care de evaziune : Virgiliu cu Dante, cari 
trec 1 argatotriu și ajung în empireu. În călătoriile 
lui Dante este cuprinsă migrațiunea sufletului omenesc 
e diferite trepte de perfecționare, până la ajungerea 
a Dumnezeu. Numai că, evident, Divina Comedie este 
mai mult un fel de indicație metodică, alături de expre- 
sia simbolică a unei realități ; nu este în același fel 
indicație metodică, cum ar fi de pildă tratatul sfântului 
Ioan Climax, care este un tratat de inițiere mistică, 
prin urmare nu este numai indicație formală, ci e și 
conștiință a realității. După impresia mea, trecerea lui 
Dante în infern prin purgatoriu și până la ajungerea 
în paradis reprezintă, în afară de drumul pe care tre- 
bueşte să-l urmeze sufletul ca să ajungă la Dumnezeu, 
şi realitatea stărilor noastre sufleteşti. Nu realitatea 
ontologică, ci realitatea stărilor noastre sufleteşti în 
succesiunea lor, așa cum trebue să se ierarhizeze ele 
în mersul către Dumnezeu, pentrucă, peste tot, țelul 
tot Dumnezeu este, adică ființa supremă. 


Toată literatura pelerinajului, fie de natură mate- 
rială, fie de natură geografică sau metodică, reprezintă 
necesitatea omului de a se evada. Toată literatura 
aceasta are la bază o călătorie a trupului sau a sufle- 
tului ; este imaginea fundamentală, analogia funda- 
mentală, a acestei simbolice călătorii, care pleacă întot- 
deauna dela om, dela starea lui reală, actuală, și trece 
dincolo de limitele acestei realități sensibile. 


Tipul acesta de literatură de călătorii mistice are 
foarte multe forme, el nu este specific creştin, ci se 
găsește, în genere, în toate literaturile. O literatură 
mistică foarte bogată în asemenea călătorii este cea 
persană, care de altfel nare nimic de aface cu creşti- 
nismul, și prin urmare nu se poate spune că atitudinea 
aceasta este locală, că ţine de esența creștinismului, 
ci este o atitudine generală omenească și tocmai prin 
aceasta interesează și se impune pentru metafizică. Pe 
de altă parte ea nu este, logic, cea mai valabilă, pen- 


trucă aceasta ar fi iarăși foarte puţin interesant din 
punctul de vedere metafizic, Este pur și simplu reală, 
fără niciun fel de justificare, Este foarte adevărat că 
foarte multe din analogii, cercetate logicește, transfor- 
mate în limbaj filosofic curent și supuse unei critici, 
se dovedesc, până la sfârșit, că n'au consistență. 
Aceasta nu însemnează că ele reprezintă mai puţin o 
stare reală de simţire şi de trăire a realității, cum o 
trăieşte omenirea. Soluţiile metafizice sunt soluții 
metafizice, nu pentrucă sunt adevărate, ci pentrucă 
sunt pur și simplu trăite de oameni. Aceasta este 
justificarea metafizicei, că este trăită de oameni și că 
duce la un fel de echilibrare. Este evident că toate 
soluţiile metafizice sunt pasibile de ierarhizare, după 
gradul de absolut pe care această echilibrare îl închide, 
şi este evident că între toate este una care este cea 
mai bună ; dar nu aceasta ne interesează pe noi propriu 
zis. Ne interesează deocamdată cercetarea instrumente- 
lor de lucru ale metafizicei și între aceste instrumente 
am stabilit că există unul, care se chiamă activitatea 
mistică. Aceasta vreau eu să stabilesc, că activitatea mis- 
tică este o activitate general omenească, nu specific 
creştină, și din această cauză poate să fie în genere 
considerată ca un instrument, pretutindeni existent și 
pretutindeni valabil, al metafizicei. Spun lucrul acesta, 
pentrucă adeseori am impresia că vă gândiţi că eu 
aci fac creștinism. Pe mine aci mă preocupă problemele 
metafizice în genere. 


Prin urmare literatura mistică întrebuințează un 
limbaj simbolic, pentrucă ne pune la îndemână un 
domeniu de realități care depășește realitatea spațială, 
pe care se mulează limbajul nostru logic. Acest limbaj 
procedează prin analogie și înlăuntrul lui se pot deosebi 
mai multe tipuri ; după analogiile fundamentale pe 
care le întrebuințează, tipurile acestea evident că tre- 
bue să verifice cu orice preț tipurile de valorificare 
metafizică, despre care am vorbit altădată. Am stabilit 
că există aceste trei feluri de tipuri în limbajul mistic 
şi deocamdată am stăruit asupra primului tip, care este 
tipul evaziunii. 

Rămâne să vorbim în prelegerea viitoare de tipul 
mirelui (iubirea) şi apoi despre tipul sfântului (ascetul). 


II. TIPUL MIRELUI 


Am arătat că un alt simbol, pe care mistica îl în- 
trebuințează cu predilecție, este simbolul nunţii, care 
este mai ales caracteristic religiilor transcendentaliste 
şi în specie creștinismului. 


Evident că acest simbol al nunţii este, înlăuntrul 
experienţei misticei și al metafizicei, corespunzător mai 
mult decât unui simbol: se poate vorbi de simbolul 

nunții atâta timp cât nu se identifică actul acesta cu 
actul de iubire; dacă însă se presupune că la baza 
actului nunții stă un act de iubire, atunci evident că 
simbolul este mai mult decât un simbol, este de-a- 
dreptul o realitate. În orice caz necesitatea, foarte 
frecventă la toți misticii cari au ajuns la exprimarea 
conținutului lor de cunoștință mistică, necesitatea 
simbolului este evidentă din toată literatura mistică ; 
numai că este o confuzie care trebue înlăturată. 


Simbolul nunții este un simbol, atunci când — 
ca să iau un exemplu — Cântării Cântărilor i se dau 
două interpretări: una trupească și una spirituală 
Dacă lași să cadă interpretarea trupească, atunci sim- 
bolul nunții nu mai are decât o singură interpretare, 
cea spirituală, şi în momentul acela se confundă pro- 
priu zis cu actul de iubire și încetează să fie simbol. 
Întrebarea este dacă este îngăduit realităţii să dea o 
singură interpretare Cântării Cântărilor, adică dacă 
este îngăduit să privească actul de iubire ca un act 
care nu se întâmplă în concret, care nu este condiționat 
de existența noastră trupească şi de funcțiunile noastre 
trupești. Dacă această disociare este posibilă, atunci 
evident că intrăm de-a dreptul în realitate. Tocmai 
aceasta este întrebarea : este posibilă sau nu ? 


Impresia mea este că, spre deosebire de toți meta- 
fizicienii acri, în frunte cu Schopenhauer, şi spre deo- 
sebire chiar de marele nostru poet Eminescu, care n'a 
fost de loc filosof, trebue să mărturisesc, spre deosebire 
de oamenii aceștia cari cred că actul de iubire por- 
neşte dela trup și se continuă înspre spirit, sau pornește 
dela spirit numai întru atât întru cât spiritul este un 
fel de undiță pentru trup, — că punctul acesta de 
vedere este fundamental fals și anume, eu îmi permit 
să cred aci, cu d-voastră împreună, că actul de iubire 
este un act de iubire pur spiritual, căruia iubirea tru- 
pului nu-i este decât o continuare imperfectă, pentrucă 
ceea ce este caracteristic şi specific actului de iubire 
ca atare este fuziunea și trupul este tocmai ceea ce 
se opune fuziunii, tocmai pentru faptul că trupul este 
individualizare în timp și spațiu. Trupul este realitate 
trăind sub principiul individuaţiei și prin urmare in- 
capabil de a se depăși pe el însuşi, și în acest caz 
este în același timp incapabil de a servi drept instru- 
ment în actul de iubire, pentrucă, esența iubirii fiind 
contopirea, trupul tocmai se opune la această conto- 
pire. Așa că, propriu zis, iubirea trupului este un fel 
de aberaţie față de actul de iubire în el însuși, și o 
aberaţie explicabilă, tocmai prin aspectul de totalitate 
pe care îl ia actul de iubire. În momentul în care 
suntem trup și suflet, sufletul care iubește târăște după 
sine trupul, într'un act care însă nu îi este caracteris- 
tic, întrun act căruia trupul nu-i poate face față. Faci 
să cadă accentul fundamental în acest act pe momentul 
spiritual, atunci evident că actul de iubire poate să 
se desfășure după toate caracterele lui, dintre care cel 
mai însemnat este trecerea în eternitate, depășirea 
timpului şi spaţiului ; faci să cadă accentul fundamen- 
tal pe elementul material, contingent, concret, trupul, 
atunci este natural că actul de iubire nu se poate 

desfăşura după legile lui logice, el caută să se destă. 
şoare sub categoria timpului și spaţiului și cade prin 
urmare sub categoria a ceea ce piere. 


Deci, dacă admitem că actul de iubire este up 
act de contopire a două ființe, atunci fără îndoială 
că iubirea nu poate să aibe decât un singur sens, și 
anume cel spiritual. În sensul acesta spiritual este Ju. 
ată pretutindeni iubirea, în toată literatura mistică, și 
acolo unde există o mistică a trupului, această mistică 
nu este posibilă decât printr'un efort de sublimare a 
materiei, efort care poate să fie explicabil, teoretic, 
prin necesitatea noastră de a ne evada din noi înșine, 
dar care în chip pratic nu este de loc logic şi în chip 
pratic nici nu poate să existe. O mistică a trupului 
este însăşi o aberaţie, pentrucă trupul este ceva esen. 
ţialmente material, mărginit, hotărnicit. Mistica este 
o evaziune din hotare și trupul este tocmai negaţie a 
misticei, tocmai pentrucă stă sub steaua individuației, 


Prin urmare trebue să se dea poemului Cântarea 
Cântărilor, sau actului de iubire, o interpretare strict spi- 
rituală și trebue să se dea, ca urmare, și actului nunții o. 
interpretare. strict intelectuală, pentrucă nu de geaba 
în creștinism nunta este considerată ca o taină. Dacă 
nunta ar fi ceea ce vă închipuiți că este ea, n'ar avea 
nevoie să fie taină, ea ar fi pur și simplu istorie, proces 
istoric. De ce credeți că nunta este în aceeaşi măsură 
taină cum este împărtăşirea sau botezul? Pentrucă — 
actul nunţii închide în el elemente care depășesc con- 
cretul, depășesc prin urmare categoria istoricului. 
Care sunt elementele care depășesc categoria istori- 
cului ? În speță sunt două. Primul este conținut în 
afirmaţia că femeia trebue să urmeze pe bărbat, adică 
odată ce taina nunții a fost împlinită, acești doi nu 
se mai pot despărți niciodată ; al doilea element este. 
cuprins în prescripția creației. Ce însemnează unul, 
ce însemnează celălalt ? , 


Imposibilitatea despărțirii unui bărbat de femeia 
lui, atunci când ei stau în adevăr sub taina nunții și 
când în adevăr ei au realizat această taină, provine 
din faptul că doi oameni, legaţi prin taina nunții, nu 
mai sunt două ființe omeneşti ci una singură, alta 
decât fiecare dintre ele. Cu alte cuvinte s'a operat un 
fel de sinteză spirituală și s'a creiat un fel de ființă 
spirituală nouă. De aceea nici nu există, propriu zis, 
posibilitate de divorț. Ştiţi că Biserica nu admite di- 
vorțul nicăeri. Lumea zice că divorțul nu este interzis 
decât la catolici ; aceasta nu este exact, el nu este ad- 
mis nici la ortodocşi : numai printr'o decădere a ierar- 
hiilor bisericeşti s'a ajuns la aberația aceasta a divor- 
țului, deoarece legătura aceasta în fața lui Dumnezeu 
nu se poate desface, întrucât ceea ce se leagă sub 
egida divinității nu se mai poate deslega. Adică, dacă 
în adevăr sa săvârşit taina nunții, trebue să presu- 
punem că există acea ființă nouă, că s'a operat acea 
sinteză spirituală. Dacă presupunem că acea sinteză 
spirituală nu s'a operat, aceasta însemnează că taina 
nunții nu este eficace ; Biserica însă nu poate Să ad- 
mită că o taină a ei n'ar fi eficace, prin urmare nu 


poate să admită că nu s'a operat acea sinteză de cate 


vorbeam și prin urmare Biserica nu poate să admită 
divorțul. Biserica ar putea să spună cel mult că con- 
dițiile în care s'a operat, într'o anumită dată, taina 
nunții, n'au fost cele prescrise și deci actul nunții este 
nul, dar numai pentru cazul acela. 

Și este logic și natural să fie aşa. Biserica este o 
lume de realități aparte, care pleacă fără îndoială dela 
anumite premise, care nu sunt premisele realității 
concrete ; în momentul însă în care ai intrat în pre- 
misele ei, este imposibil să mai ieși din ele. Este o 
logică de o stringență absolută, pentrucă, de îndată 
ce ai admis că taina nunții există ca o realitate şi are 
o eficacitate, trebue să admiţi că este indisolubilă. 


Vasăzică prima semnificare a tainei 


Du nunții însem- 
nează legătură indisolubilă. 


Al doilea moment spuneam că este indicația crea- 
ției. Aceasta Însemnează pur și simplu necesitatea in- 
dividului de a se depăși pe el însuși în timp. Cei cari 
aţi citit romanele lui Proust, ştiţi cum rezolvă el pro- 
blema aceasta ; el nu vede propriu zis oamenii în timp, 
ci ar vrea să creieze, din succesiunea imaginilor în 
timp ale unui individ, o imagine spațială enormă a 
omului, ceea ce însemnează că ceea ce se numește 
istoria unui individ nu este propriu zis decât prelun- 
girea lui sub categoria timpului. Această prelungire 
a lui sub categoria timpului se face însă, peste anumite 
limite, numai cu ajutorul nunţii. Cu alte cuvinte omul 
se poate prelungi în timp, după legile lui naturale, 
aşa cum l-a făcut Dumnezeu, o anumită bucată de 
vreme ; dela un moment dat însă el singur nu mai 
poate să existe prin el însuși. Vedeţi că în taina nunții 
revine încă odată, în religia noastră, ideea transcen- 
denţei, ideea a ceva care transcende individul : indivi- 
dul se poate continua în timp, dar nu ca individ, ci 
cu ajutorul unei sinteze oarecare, adică el face apel 
la ceva în afară de el, pentru ca să se poată continua 
într'o oarecare formă în timp. 


Vasăzică în taina nunții sunt două elemente carac- 
teristice : întâi crearea unei ființe noui printr'o legă- 
tură indisolubilă, printro contopire a doi indivizi deo- 
sebiți și al doilea, continuarea acestei ființe noui prin 
actul de creație. Dar actul de creație este un act de 
durere : Dumnezeu, când a izgonit pe cei dintâi oameni 
din raiu, le-a pus blestemul nașterii în durere, care 
propriu zis nu era blestem, ci însăşi legea omului. 
Lucifer a căzut, pentrucă a vrut să-și depăşească legea 
lui : el a crezut că poate să creieze în acelaşi fel în 
care creiază Dumnezeu. Dar el nu putea să creieze în 
același fel în care creiază Dumnezeu, el nici nu avea 
vocaţia unei ființe creatoare, îngerii nu sunt existențe 
creatoare, în angelologie, ci sunt existențe contempla- 
tive. Iar când Lucifer a căzut, legea lui a fost munca, 
acțiunea incontinuă, pentrucă chiar în această acțiune 
era închisă pedeapsa lui. Orice acțiune trebue să 
ajungă la un act de creație, şi numai Dumnezeu creiază 
fără consumare de substanţă, ceilalţi creiază toți cu con- 
sumare de substanță, deci creiază în dureri, pentrucă 
orice consumare este o durere. Deci, atunci când 
Dumnezeu a spus că va naşte în dureri, nu a aruncat 


propriu zis Evei un blestem, ci a marcat-o cu legea ei : 
ai vrut să mănânci din pomul cunoștinței, ai căzut 
deci din atitudinea contemplativă, în care erai până 
acum față de mine, Dumnezeu, ai intrat într'o oarecare 
măsură sub legea lui Lucifer, care și el s'a împotrivit 
legii omului, și atunci împărtășește cu el pedeapsa, 
care este creaţia în durere. Omului, spre deosebire de 
Lucifer, i s'a dat însă o posibilitate, aceea a răcumpă- 


rării, pe care Lucifer nu o are ; dar atâta este deo- 
sebirea între om şi diavol, 


Vasăzică al doilea moment este continuarea fiinţei 
noui dincolo de limitele posibile ale unui individ izolat, 
prin urmare un fel de continuitate în timp a indivi- 
dului, evident că nu a individului în forma lui specifi- 
că, dar a ceva din el care trece în celălalt, Natural 
că în fiecare din noi sunt atâți strămoși de ai noștri 
şi e natural că noi, cei de astăzi, ne vom continua până 
la sfârşitul veacului ; nu în aceeași unitate de echilibru, 
dar ceva din noi trăeşte până la sfârșitul veacului. 
Prin urmare noi, împlinind toate tainele şi fiind pasi- 
bili de redempțiune, de răscumpărare, continuăm să 
rămânem aci, întrun fel, în viață: prin posibilitatea 
mântuirii, recădem întruna în viața de aci, care tinde 
spre mântuire, 


Momentele acestea ale tainei nunții sunt foarte 
caracteristice și ne fac să înțelegem de ce este între- 
buințat simbolul nunții în redarea experienței mistice. 
În toată literatura mistică există două tipuri de ana- 
logare a vieţii mistice cu nunta : tipul cu trei trepte 
şi tipul cu patru trepte. Tipul cu patru trepte nu 
este reprezentat de fapt în literatura scrisă decât, după 
ştiinţa mea, de doi autori de scrieri mistice : Richard 
de Saint Victor și Johanes Climax, Sf. Ioan Scărarul. 
Cealaltă literatură mistică reprezintă în genere tipul 
cu trei trepte, și anume : prima treaptă este logodna, 
a doua taina nunții și a treia treaptă fuziunea. Acei 
cari reprezintă tipul cu patru trepte mai adaogă încă 
una la aceasta și anume rodnicia, rodul. 


În viața mistică, logodnei îi corespunde dorința 
sufletului de a căuta pe Dumnezeu. În literatura mi- 
stică, sufletul care caută pe Dumnezeu, în alegoria 
nunții, are numele respectiv de mireasă. Al doilea 
moment al tainei nunții, în literatura mistică, repre- 
zintă clipa în care sufletul cunoaşte pe Dumnezeu sau 
sufletul și Dumnezeu sunt oarecum față în față : do- 
tința de a-l cunoaşte pe Dumnezeu a pus sufletul în 
fața lui Dumnezeu. Al treilea moment este difuzarea 
sufletelor în Dumnezeu, contopirea, pierderea suflete- 
lor în Dumnezeu, adică momentul extatic în experiența 
mistică, în care individualitatea dispare, se împrăștie 
în realitatea științei supreme. Acum urmează, pentru 
tipul al doilea, al patrulea moment, al rodului, care 
reprezintă, în experiența mistică, recăderea în lume, 
adică momentul care începe să fie iarăși punct de ple- 
care pentru un alt proces mistic. Recăderea în lume 
echivalează în experiența mistică cu lepădarea de 
bucuria contemplativă şi cu preluarea suferinței : 
sufletul, care se îndumnezeise prin difuzarea în Dum- 
nezeu, recade în omenesc, act de durere care corespun- 

de tocmai actului de durere al creației în taina nunții. 


Vedeţi prin urmare că aceste patru momente, 
așteptarea, luarea de contact, fuziunea și ieșirea din 
acest proces, sunt caracteristice actului de uniune mi- 
stică a sufletului omului cu Dumnezeu și toate aceste 
patru momente sunt expuse în limbaj simbolic, bazân- 
du-se pe patru momente ale tainei nunţii. 


De ce s'a ales tocmai taina nunții, ca să fie simbo- 
lul acestei operaţii ? Simbolul acesta este general, şi 
este general, nu pentrucă l-au luat oamenii unul dela 
altul, ci pentrucă a crescut, în fiecare din cei cu ex- 
periență mistică, necesitatea de a se apropia de el. 
Prin urmare trebue să fie în el însuși ceva, care să-l 
hotărască pentru această întrebuințare. Ce ? Cred că nu 
este prea greu de ghicit că elementul hotăritor, în ale- 
gerea acestui simbol și nu a altuia pentru exprimarea 
acestei fuziuni, vine din faptul că la baza tainei nunții 
stă actul de iubire, iar la baza fuziunii credinciosului 
cu Dumnezeu stă tot actul de iubire. Iubirea însem- 
nează, întrun oarecare fel, trecerea mea, difuzarea, 


topirea mea în ceva care este în afară de mine, atât și 
nimic mai mult. 


Prin urmare, actul mistic, care este depășirea mea, 
scoaterea mea de sub operaţia individuaţiei, are aceeaşi 
structură ca și actul de iubire, iar taina nunții, spriji- 
nindu-se pe acelaşi act de iubire, este foarte aproape 
de mintea oricui că actul mistic poate găsi simbolul 
cel mai apropiat în această taină a nunții. 


Pentru ca însă lucrurile acestea să fie în adevăr 
înțelese, trebue să plecăm dela premisa, pe care eu 
vam desfășurat-o pe scurt la începutul acestei prele- 
geri, că actul de iubire se opune întrebuințări trupului, 
adică a limitatului, ca instrument pentru iubire, să 
înțelegem prin urmare iubirea ca un proces pur spiri- 
tual, şi atunci tot ceea ce se desfăşoară în planul mistic 
şi se exprimă sub simbolul nunții va deveni foarte clar. 

Pentru ca să plasați cele ce v'am spus astăzi în 
cadrul general al consideraţiilor noastre, țin să vă adaog 
că simbolul nunţii îl întrebuințează întotdeauna misticii 
de tipul al doilea, dintre cele trei tipuri pe care le 
stabileam noi, nu tipul evaziunii, nu tipul sfințeniei, ci 
tipul legăturii cu nuntă ; iar în cele trei hipostaze ale 
lui Dumnezeu, tipul de mistic care întrebuințează mai 
ales acest simbol este acela care se apropie de funcțiu- 
nea lui Dumnezeu Fiul. De aceea veți găsi în creştinism 
că întotdeauna Dumnezeu, pentru acest tip de experien- 
ță mistică, poartă numele de mire, iar mirele nu este 
altul decât lisus Christos. 


În prelegerea viitoare vom vedea al treilea tip, tipul 
sfântului, şi simbolul care se leagă de el. 

III. TIPUL SFÂNTULUI 


Dintre cele trei simboale fundamentale, pe. care 
le descopeream în felul de exprimare mistică şi care 
corespundeau celor ttei tipuri fundamentale de orien- 
tare în experiența mistică, ne-a mai rămas de cercetat 
simbolul vieţei. sfinte. 

Este, fără îndoială, cel mai impresionant dintre 
toate aceste simboale și în același timp cel mai primej- 
dios, pentrucă, din toată activitatea mistică, în niciun 
punct ființa omenească nu este așa de ameninţată cu 
pierzania, decât tocmai în această viaţă sfântă. Ceea ce 
pândește mai ales așa numita mântuire, ceea ce pân- 
deşte echilibrul sufletesc al vieţii mistice, este închis 
tocmai în această viață sfântă, aşa că nu trebue să con- 
fundaţi niciodată pe un om Cu viață sfântă cu un om 
echilibrat și cu un om satisfăcut, din punctul de vedere 
al vieţii mistice. Din acest punct de vedere, s'ar putea 
afirma că tocmai în acest domeniu al sfinților sunt 
oamenii uneori cei mai departe de mântuire. Lucrul 
înfățișat așa, poate să vi se pară paradoxal ; veţi în- 
țelege însă imediat ce vreau să Vă spun prin aceasta. 


După cum v'am spus de atâtea ori, eu nu vorbesc 
de experiența mistică propriu zisă, pentrucă aceasta 
este o problemă pentru sine, care nu intră în cadrele 
metafizicei, eu vorbesc de ceea ce este rodnic pentru 
metafizică din această experiență mistică ; însă sunt 
silit adeseori — şi astăzi este cazul — să fac incursiuni 
chiar în domeniul practice misticei, pentru ca să lămu- 
resc aceste simboale. 


Simbolul vieții sfinte, sau simbolul purității, por- 
nește dela faptul trăit, pe drept sau pe nedrept, că 
Dumnezeu este în noi și că prin urmare operația cea 
mai de seamă, pe care avem să o facem, este asupra 
noastră şi ea trebue să tindă la un fel de desghiocare 
— după cum se desghioacă ştiuleții de păpuşoi, ca să 
ajungem la fondul pur, la ceea ce este Dumnezeu în 
noi. Prin urmare de acest simbol al vieții pure se leagă 
întotdeauna asceza. 


Direcţia fundamentală a preocupărilor vieţii pure 
este din afară înlăuntru : ființa supremă este în noi, 
noi trebue să ajungem fie la această ființă supremă din 


noi, fie la desghiocarea a ceea ce este divin, suprem,. 
în noi. 


Această ființă supremă poate să fie în noi în două 
feluri : întâi, întru cât noi suntem în adevăr creație a 
acestei ființe, sau întru cât noi înșine participăm din 
capul locului la această ființă supremă. Vasăzică exis- 
tența unui grăunte de divinitate în om poate să aibe 
drept origine grația, harul, dar poate să aibe drept 
origine însăşi originea noastră divină. 

Nu orice asceză este, prin urmare, un act de cre- 
dință. Actul de credință presupune întotdeauna doi 
termeni și prin urmare trebue să crezi în ceva şi nu 
se poate să crezi în tine însuți. Aceasta este o imagine 
care se întrebuința pe vremuri în ocultism, în magie : 
şarpele care își mănâncă coada singur. Un șarpe poate 
să muşte din coada lui, dar să-şi mănânce coada întreagă 


nu poate niciodată. Cam aceasta ar fi a crede în sine 
însuși : a face o operație care n'are niciun punct de 
sprijin. Prin urmare nu orice om care duce o viață de 
ascet trăieşte sub steaua credinței, 


În viața aceasta pură se întâlnesc cele două dome- 
nii opuse în fond, al misticei propriu zise şi al magiei, 
despre care vorbeam altădată, Viaţa de sfânt înfăţişea- 
ză deci întru atât o primejdie, întru cât ea poate calca, 
se poate greta pe o atitudine magică, adică pe o atitudi- 
ne, prin care noi credem că participăm noi înşine 
întrun oarecare fel, la divinitate. Pot să duc o viaţă 
foarte aspră cu mine însumi, cu trupul meu, Şi totuşi 
să fiu foarte binevoitor cu ființa mea spirituală, adică 
să-mi închipui că ființa mea spirituală este însusi Dum- 
nezeu, Aceasta o face de pildă panteismul, aceasta o 
face teozolia, aceasta o face ocultismul. 

Adevărata viață de sfânt presupune doi poli ai 
acestui proces, presupune adică un fel de disciplinare, 
de purificare a noastră, nu pentru ca să descoperim în 
noi liința supremă, cl pentru a ne pune pe noi în poziția 
de a ne bucura de această ființă supremă, de o parte ; 
iar de alta, de a degaja ceea ce a pus ființa supremă 
în noi. Aci stăm în adevăr pe o muche de cuțit : nu 
există un om mai primejduit, în echilibrul lui sufletesc, 
decât sfântul, pentrucă nu există un om mai amenințat 
de păcatul de orgoliu decât sfântul însuși. Orgoliu însem- 

ză, întrun oarecare fel, iubirea necondiționată de 
sine însuşi, peste orice, însemnează încrederea în pro- 
priile sale forțe. Cu cât vei fi mai aspru cu tine însuşi 
şi cu cât vei crede că ai mai puţin nevoie de altcineva, 
cu atât vei fi mai departe de echilibrul acela al vieţii 
mistice, pentrucă echilibrul vieții mistice este condi- 
ționat de transcendenţă. Pentru a lua un exemplu : de 
ce credeți că este condamnat foarte aspru păcatul orgo- 
liului în religia creştină ? Tocmai pentrucă un orgolios 
este pe punctul de a-și deveni, el însuși, sie-și, Dumne- 
zeu. În momentul în care nu mai ai nevoie decât de 
tine însuți, ai încetat să duci viața mistică, ai trecut în 
magie ; în momentul în care îți ești suficient ție în- 
suți, eşti orice, francmason, rosenkreuz, teozof, pan- 
teist, cabalist, protestant chiar, — viață mistică vala- 
bilă, ca soluție metafizică, nu mai poţi să ai. 

Și atunci, consecința foarte ciudată, dar pentru cine 
ştie să o înțeleagă, foarte stringentă: că este prefe- 
rabil să fii în păcat decât în sfințenie, pentrucă acela 
care comite un păcat şi are conștiința păcatului suferă 
sub acest păcat, este mai aproape de elecțiune decât 
acela care duce o viață sfântă. Ceea ce spun aci este 
pilda vameșului și a fariseului. Atitudinea fariseului 
era a sfântului, care afirma că nu cedează păcatului, 
că este tare. Ei bine, a fi prea tare este un păcat mai 
grav decât a fi prea slab, pentrucă a fi prea tare te 
poate duce pe drumul înfruntării lui Dumnezeu, pe 
câtă vreme a fi prea slab nu te poate duce pe acest 
drum. A fi prea tare te poate scoate din domeniul 
transcendenţei și te poate trece în panteism, în ima- 
nentism ; să ai cu totul alte imagini şi alt echilibru. 
Pentru mine personal, şi aceasta este, aș zice, canavaua 
pe care tot construesc eu de 10 ani și logica și teoria 
cunoștinței, pentru mine nu există, metafizic, putinţa 


de echilibrare în afară de formula transcendenţei, adi- 
că nu există putință de echilibrare decât prin ceva în 
afară de tine însuți. Orice încercare de a te echilibra 
prin tine însuţi nu duce nicăeri ; este, cum spuneam, 
ca șarpele care își mănâncă coada singur, cât va putea 
să o mănânce, 


Ei bine, nu trebue să se confunde însă punctul de 
vedere magic și ocultist — fac o paranteză — cu așa 
numita alchimie. Alchimia este o operație mistică a 
ocultismului, Ea caută calea înspre perfecțiune, caută 
drumul înspre Dumnezeu ; ocultismul caută stăpânirea 
forțelor pentru a creia în ordinea naturală, așa cum 
creiază ființa supremă, plecând dela convingerea că noi 
participăm la ființa supremă, că nu e nimic în afară 
de noi care să fie în ființa supremă. Alchimia, care caută 
piatra filosofală şi elixirul de viață, este numai un 
reflex în ordinea materială a spiritului și este conti- 
nuarea logică a spiritului. Când ați început să învățați 
chimia în liceu, ați auzit că a fost o chimie rudimentară, 
care se chema alchimia, în care îşi are originile chimia 
științifică. Aceasta nu este adevărat de loc: chimia 
n'are nicio legătură, în intenție și orientare spirituală, 
cu alchimia. Întâmplător, fără îndoială, s'au degajat 
din operaţiile materiale ale alchimiei anumite rezultate, 
care pe urmă au fost făcute valabile în chimie ; dar, 
dacă credeți că Theophrast Paracelsus a fost părintele 
chimiei, vă înșelați: el n'a avut nimic de aface cu 
chimia modernă, pentrucă orientarea lui spirituală era 
cu totul alta. Alchimia este o terapeutică, pe câtă vre- 
me magia o tehnică ; alchimia ne creiază nouă un ins- 
trument de perfecționare a noastră înşine, magia vrea 
să creieze instrumente de stăpânire și de transformare 
a realității din afară de noi. Poziţia alchimiei este prin 
urmare transcendentalistă, poziția magiei este demiur- 
gică, şi este o deosebire între una şi cealaltă. 


Dar să ne întoarcem la simbolul vieții sfinte. Spu- 
neam că viaţa pură închide în ea primejdia de a luneca 
din transcendență în imanență, pentrucă stau aproape 
realitatea unei vieți pure de realitatea unei vieți spi- 
ritualizate. În momentul în care nevoile trupului sunt 
reduse la zero aproape, sau la o limită în care nu mai 
simți aceste necesități, în momentul acesta începi să ai 
impresia că eşti numai spirit, şi atunci eşti aplecat 
foarte tare să crezi că nu mai eşti om. De aceea alune- 
carea este foarte uşoară, şi de aceea spuneam că este 
preferabil să trăieşti în păcat, dar în conștiința păca- 
tului, decât în puritate și în conștiința purității sale. 
Umilinţa, care este una din virtuțile fundamentale creş- 
tine, dar în același timp unul din momentele cele mai 
fecunde în experiența mistică, accentuează deosebirea 
dintre cele două ființe ce stau față în față în experiența 
mistică, dintre ființa supremă şi omul concret. De ce 
se pune preț pe umilință ? Tocmai pentrucă ajunge la 
separarea acestor două elemente. Aceasta este impor: 
tanța terapeutică a umilinții ; umilința trebue să o ur- 
mezi, dacă vrei să ajungi la echilibrare. Umilința se 
opune orgoliului, pentrucă orgoliul tinde la identifi- 
carea fiinţei supreme și a omului concret, adică la anu- 
larea celor doi poli, și prin urmare la anularea rapor- 

tului mistic, pe câtă vreme umilința, dimpotrivă, tinde 
la despărțirea din ce în ce mai mult a celor doi poli și 
prin urmare la potențarea procesului de legătură misti- 
că. Cu cât deosebirea dintre individul concret și ființa 
supremă va fi mai mare și mai adâncă, cu atât şi nece- 
sitatea de a ajunge la ființa supremă este mai puterni- 
că. Prin urmare momentul umilinței este hotăritor şi 
de aceea spuneam că este mai bine să ai conștiința pă- 
catului, nu pentrucă este bine să faci păcate, — pen- 
trucă păcatul făcut în plăcerea păcatului, nu mai este 
păcat fecund, este, dimpotrivă, un păcat care distruge, 
— dar păcatul care este făcut în conștiința păcatului 
este încă o modalitate de a întări în tine însuți simțul 
de umilință, adică de a întări în tine însuți conștiința 
deosebirii nete, definitive şi absolute, între ființa su- 
premă și tine. De aci imediat conștiința — și aceasta 
este foarte caracteristic pentru procesul mistic — că 
nu poate să existe pentru tine mântuire decât printrun 
act de grație sau, metafizic vorbind, decât printr'o 
activitate reciprocă a celor doi termeni puși în pre- 
zență. 


Cunoștința metafizică a faptului, a unui obiect oare- 
care, pe care îl avem în fața noastră, este un proces de 
identificare a obiectului cu mine însumi, prin activi- 
tatea mea. Toată ființa mea cuprinde acest obiect și 
şi-l face « eu », eu devenind în Oarecare fel obiectul 
acesta. Nu există proces de cunoaștere în afară de 
identificarea obiectului cu conștiința ; în afară de acest 
proces nu există cunoaștere posibilă, şi vă rog să notați 
lucrul acesta. Tot ceea ce se spune cu unitatea sinteti- 
că de apercepție, sunt lucruri pe care nu le-am înțeles 
niciodată şi nu sunt de loc nefericit că nu le-am înțeles, 
Ceea ce este fapt valabil, în toată teoria cunoștinței, 


este că orice act de cunoaștere presupune un proces de 
identificare. 


Ei bine, în actul de cunoaştere obișnuită, obiectul 
care trebue să fie cunoscut este pasiv, este mort, n'are 
niciun fel de acțiune ; în actul de cunoaștere mistică, 
ce poartă numele de revelaţie (apocalypsis), obiectul 
care trebue cunoscut se deschide oarecum conștiinței 
noastre, ne îngădue să-l cunoaștem şi ne ajută la cunoaș- 
tere. Există prin urmare o activitate a obiectului care 
trebue cunoscut. Aceasta este deosebirea dintre actul 
de cunoştinţă mistică şi actul de cunoștință obișnuită, 
În al doilea rând, cunoașterea obişnuită în planul expe- 
rienței mistice nu se face direct în obiectul însuși ci 
se face în ființa supremă. Dacă vă fixaţi bine acest 
punct, vi se vor lămuri lucruri pe care, poate, nu le-aţi 
înțeles niciodată, 


În actul de cunoștință obișnuită, se presupune un 
proces dela A la B, B este pasiv și A face toată operația 
necesară, pentru ca să se întâmple identificarea obiec- 
tului cu subiectul, care ne dă cunoștința ; în actul de 
cunoștință mistică există A și B în care și unul şi altul 
sunt activi, dar acțiunea lui A nu este posibilă decât 
printrun act de grație, de har, cum se zice în limbaj 
bisericesc, al lui B. Iar dacă A vrea să cunoască un alt 
obiect C, în acest plan al realității mistice, nu-l poate 
cunoaște după legea cunoștinței obişnuite, ci prin B, 

Ce însemnează transfigurarea realității Ptintr'o fii 
ță alta decât noi ? Să vă dau un exemplu, care 0 
la îndemâna vârstei d-voastră. Acei care ați iubit NE 
dat seama că există o transfigurare a realității în i. 
rioada aceasta de iubire. Aceasta este un fe] ii casă 
riență mistică : transfigurarea realității, din pricină 
toate puterile noastre sufleteşti sunt Oarecum concern. 
trate pe un obiect afară din noi, care este oarecum 
legea întregei realități, esența, esența mistică 


1 , a întregej 
realități şi prin urmare. realitatea Însăși, 


Ei bine, actul de umilință, care este fundamenta] şi 
esențial sfințeniei în toată literatura mistică, înlesnește 
separația subiectului de obiect și îngădue subiectului 
să se pună în condiţiile de a primi revelația, de a lăsa 
să i se deschidă ființa supremă. 


D-voastră o să spuneți : există aceasta ? Eu nu fac 
aci nici religie nici mistică, prin urmare nu vă spun 
dacă aceasta există sau nu, aceasta este o treabă care 
mă privește pe mine personal. Eu aci vă înfățișez anu- 
mite rezultate obținute din experiența mistică, proto- 
colate de experiența mistică în literatura mistică. Prin 
urmate eu nu fac nici propagandă pentru misticism, 
nici contra misticismului, ci spun că există în metafizi. 
că anumite rezultate obţinute pe calea experienței mi- 
stice și această experiență mistică se servește, pentru 
exprimarea rezultatelor obținute, și de simbolul acesta 
al vieţii pure, iar semnificarea acestui simbol este 
aceasta pe care v'o înfățişez eu. Prin urmare nu trebue 
să considerați că eu spun că lucrurile acestea există în 
adevăr, că ființa supremă există ; ci vă arăt ce rezul- 
tate ar putea eventual să întrebuințeze metafizica, din 
această experiență mistică. 


Cu aceste lămuriri asupra celui de al treilea simbol 
fundamental. al experienței mistice, al vieţii pure sau 
Sfinte, am terminat cu considerațiile asupra acestui ca- 
pitol de metafizică. Este adevărat că, în tratatele de 
metafizică pe care le aveți la îndemână, nu veți. găsi 
acest capitol, adică este foarte greu să convingeți pe un 
om dela 1929, care vrea să facă metafizică ştiinţifică, că 
ar exista și un mijloc de cunoaştere care se numește ex- 
periența mistică ; eu însă, care sunt mai respectuos pen- 
tru realități decât sunt oamenii de ştiinţă, n'am putut 
să trec peste acest capitol, pentrucă el reprezintă în 


adevăr o parte integrantă din toată strădania metafizică 
a omenirii. 


Dacă vă aduceți aminte de liniile mari, pe care le-au 
urmat convorbirile noastre de anul acesta, ştiţi că a 
fost vorba să lămurim problema instrumentelor de lu- 
cru ale metafizice, adică problema posibilității de cu- 
Noaștere metafizică, în primul rând. Am văzut că nu 
am fost întotdeauna de acord cu d-voastră. Aşa de 
pildă, vați supărat foarte tare că eu nu sunt bergso- 
nian. Îmi pare foarte rău că vați supărat, însă n'am 
ce să vă fac: eu am mai multă grijă de mine însumi, 
decât de părerea pe care o aveți d-voastră despre mine. 


Așa că, dacă eu trăiesc mai bine nefiind bergsonian, nu 
vreau să fiu. 


În al doilea rând Vaţi supărat că am cam lipsit 


dela curs. Nu este din vina mea, n'am avut ce să vă 
spun. Am început să fac două cursuri anul acesta şi 
vicisitudinile noastre m'au silit să întrerup unul. Eu 
nu beau vin în niciun fel, dar vă asigur că, dacă aș bea 
vin, nu aş pune apă în el. Prin urmate nici nu mi-am 
permis să viu în faţa d-voastră și să spui în trei lecţii 
ceea ce puteam spune în una singură. Dacă am lipsit 
uneori, este pentrucă ştiam că nu pot să întind la in- 
finit un curs, care are anumite puncte de reper şi care 
nu se putea întinde fără lipsă de respect pentru d-voas- 
tră. Însă dacă anul acesta ar fi durat încă odată pe cât 
a durat, am fi putut atinge o altă problemă. Problema 
pe care am atacat-o anul acesta a fost problema rezul. 
tatelor pe care metafizica le poate căpăta pe calea expe- 


rienţei mistice ; cea de a doua problemă a instrumente- 
telor metafizice constă în rezultatele pe care metafizica 
le poate căpăta pe calea cunoștinței discursive. Aceasta 
este problema care va servi de bază convorbirilor de 
anul viitor ; este însă cu mult prea vastă : ea închide 
dintr'odată toată teoria cunoștinței de o parte, iar de 
alta închide însăși posibilitatea unei metafizici ; nu 
ştiinţifice, dar care întrebuințează logica noastră de 
toate zilele, și nu numai în mijloacele de exprimare, 
pentrucă aceasta o întrebuițează orice metafizică, dar 
şi în mijloacele de investigare. 


Textele de mai sus sunt luate din « METAFIZICA », Co- 
mitetul pentru tipărirea operei lui Nae Ionescu. București 1942. 

Fâvruarie— Martie 1965 


PRIMUL EXAMEN 
CU NAE IONESCU 


1320. în primăvară am îuceput să mă pregătesc 
Mă hotărâsem să mă prezint 


Istoria Filozofiei și Enci- 
Le-am luat pe toate, dar 
i amintesc decât de examenele cu Nae 
lonzscu şi D. Gusti. Mi-am ales ca subiect 
pentru lucrarea scrisă Estetica lui Croce. 
I. Gusti m'a felicitat, dar pentru motive care 
u derutat. Îi plăcuse, spunea el, că citisem 
original, că dădeam toate indicaţiile 
ice necesare (anul, ediţia, numărul de 
pagini), că scrisesem clar şi concis, numai pe o 
parte a foii, lăsând destul loc pe margini 
pentru observaţiile profesorului. Mi-a dat nota 
cea mai mare, şi ne-am despărţit buni prienteni. 
La examenul de Logică m'am prezentat cu 
oarecare emotie. Nae Ionescu nu dădea lucrări 
scrise, ci se inalțumea cu un examen oral. Mi- 
era puţin teamă pentrucă nu mai fusesem la 
cursuri în oltimele luni şi nu citisem Tratatul 
de Logică al lui Goblot, cu care se luptaseră 
toţi colegii mei. Nae Ionescu avea obiceiul să 
întrebe la început ce carte ai citit. Când mi-a 
venit rândul, i-am răspuns: Logica lui Croce 
şi Sistema di Logica come teoria del conoscere 
a lui Giovanni Gentile. 
Profesorul m'a privit cu interes. 
— Dar nu pot spune că am înţeles tot ce-am 
citit, am adăogat, prudent. 
— Nici eu nu pot spune asta, mia consolat Nae 
lonescu. Și după ce m'a lăsat să spun ce-am 
înţales din sistemul de Logică al lui Gentile, 
asigurându-mă că, pentru vârsta mea, “nici nu 
e aşa de rău“, mi-a pus această întrebare: 
— Dta cunoşti povestea cu Newton stând în 
grădină și descoperind legea gravităţii uni- 
versale după ce-a văzut cum cade un măr. Ce 
operaţie logică s'a întâmplat în mintea lui, 
care i-a permis să înţeleagă că mărul acela, 
adică un obiect particular, ilustrează o lege uni- 
versală? 
După câteva secunde i-am spus că nu pot răs- 
punde pe loc, dar dacă îmi dă răgaz poate că 
am să mă apropii de soluţie. 
— Nu e nicio grabă, m'a încurajat el. 
— Am citit de curând o carte a lui Lucian 
Blaga, Fenomenul originar, am început eu. 
Profesorul a clătinat mulţumit din cap: 
— Eşti pe drumul ăl bun, mi-a spus. Mergi în- 
ainte! 
l-am spus ce m'a impresionat în faptele citate 
şi interpretate de Blaga. Anumite minţi văd 
elementele de unitate în Natură sau în cultură, 
văd ceeace e esenţial, fundamental şi asta le 
îngăduie să descopere structurile ... 
— Ăsta e răspunsul, m'a întrerupt Nae Ionescu. 
E vorba de o structură. Operația logică efec- 
tuată în mintea lui Newton asta a făcut: a sur- 
prins structura fenomenului gravităţii univer- 
sale. 
S'a uitat apoi lung la mine. Nedormit, cu ochii 
împăienjeniţi sub lentilele groase ale ochela- 
rilor, netuns, neglijent îmbrăcat, nu arătam 
prea atrăgător. 
— Acum vine vacanța, a adăogat el, uită-te 
şi la cer. Ce-ai de gând să faci vara asta? 
— Urc pe Bucegi, şi deacolo pe Piatra Craiului. 
Nae lonescu păru oarecum surprins de răs- 
punsul meu. Probabil că îi cra grei să mă vadă 
cățărându-mă pe Piatra Craiului, 
— Bună idee, vorbi în cele din urmă. Dar 
urcă-te fără cărţi. Mircea ELIADE 


nu-mi m 


CUVANTUL 
S 


METAFIZICIANUL 


de George RACOVEANU 


Până la vârsta de 49 de ani, când a trecut pra- 
gul veşniciei, Nae Ionescu nu-și tipărise ME- 
TAFIZICA lui. În 1934 îmi spunea că pentru 
Metafizică „Îi mai trebue șapte-opt ani“; că 
mai sunt probleme pe care încă nu le-a solu- 
ţionat. După moartea lui, elevii și prietenii au 
tipărit, din cele 4 cursuri de Metafizică — unele 
litografiate, altele numai stenografiate — cursul 
din 1928-1929 (Teoria cunoștinței metafizice; 
|. Cunoaşterea imediată), Războiul şi ocuparea 
țării au curmat activitatea de tipărire, Acum, 
la împlinirea unui sfert de secol de la moartea 
acestui, „slujitor al istoriei și al metafizicei“, 
noi, cei care i-am fost aproape, ne socotim da- 
tori a înfățișa — pe cât se poate = și celor care 
n'au avut norocul să-l asculte, sau să-l citească, 
rodnica lui gândire. Evident că lucrul nu poate 
fi făcut alefel decât din parte, În scurta expu- 
nere ce urmează mă voiu conduce după stator- 
nica lui procupare la catedră: aceea de a înlă- 
tura confuzia; de a spune lucruri precise. 


. 
Meralizica (meri tă fysikă) — spune Nae 
Ionescu — este o Încercare a conştiinţei noastre 
de a depăși categoria timpului şi spațiului şi de 
a surprinde momentul în care realitatea sensi- 
bilă ia naștere; este, așadară, o încercare de a 
surprinde resortul Însuși în virtutea căruia 
această realitate sensibilă ia naștere şi se des- 
făşoară în timp şi spaţiu. Prin depăşirea cate- 
goriei timpului şi spațiului, metafizica tinde să 
stabilească anumute adevăruri care nu sunt va- 
labile în cadrul concretului, al istoricului, al 
psihologicului. Metafizica este o încercare de a 
cunoaşte absolutul pur și simplu. 

Preocuparea metafizică apare atunci când uni- 
tatea noastră spirituală s'a închegat; apare 
atunci când intervine indiferența pentru punc- 
tele de vedere ale altora, Sunt epoci în desfă- 
șurarea noastră spirituală — spune el — în care 
cetutul este pur şi simplu înmagazinare de cw- 
noştințe. Sunt, apoi, momente în care cetitul 
însemnează răfuială cu tine însuţi şi cu punctele 
de vedere deosebite. Intervine însă în activita- 
tea noastră spirituală un moment În care căr- 
ile pe care le cetim nu mai prezintă niciun in- 
teres: le cetim ca să aflăm ce se mai petrece prin 
lume; le cetim din Îndatorire profesională; le 
cetim ca să nu se spună că nu suntem la curent. 
Dar atât. Ce descoperă acum acest cetit nu 
poate să mai joace pentru echilibrul nostru spi- 
ritual rolul de răsturnător al acestui echilibru. 
În momentul în care se ivește această indife- 
renţă spirituală pentru produsele culturii poți 
ataca problemele de metafizică, pentrucă dove- 
deşti că unitatea ta spirituală s'a închegat, are o 
formulare organică. Până atunci, nu. Până 
atunci poţi să. faci cel mult dialectică; poţi să 
faci construcţii de interes estetic, sau de interes 
logic; dar nu construcţii cu semnificare meta- 
fizică, 


Două sunt poziţiile de echilibrare metafizică: 
a. poziția activă, corelată cu panteismul; 
b. poziția contemplativă, corelată cu 
dualismul. 
Deosebirea dintre cele două poziţii decurge din 
deosebirea de structură spirituală. În fond ea 
se reduce la o atitudine deosebită a subiectului 
în faţa existenţei. Atitudinea activă est ana- 
loagă atitudinii divinității, atitudinii creatoare. 
Nae lonescu înlătură poziţia activă ca putință 
de echilibrare metafizică, fiindcă nu e potrivită 
structurii noastre spirituale. Pentru el nu există, 
metafizic, putință de echilibrare în afară de 
formula transcendenţei; adecă nu există putinţă 
de echilibrare decât prin ceva în afară de tine 
însuţi. Orice încercare de echilibrare prin tine 
însuţi nu duce nicăiri. 


In cadrul poziţiei contemplative, care, în afla- 
rea unei formule de echilibru, urmăreşte depă- 
şirea individului, Nae Ionescu deosebeşte două 
metode diferite: 

a. metoda logică - 

b. metoda mistică 
Mistica și logica nu reprezintă două tipuri de 
existență reală; ci două elemente constitutive 
ale conştiinţei. Aceste elemente se amestecă, în 
proporţii deosebite, în fiecare individ şi după 
dozarea lor rezultă tipurile: logic sau mistic. 


Problema crucială în toată metafizica este, în 
scurt, aceasta: 

sau nu există altă cale de contact cu ceca ce este 
în afară de noi decât calea cunoaşterii logice, 
conceptuale, ş 
sau există posibilitatea de trăire a existenţei, 
care depăşeşte individualul. 

Prinurmare, problema cunoaşterii metafizice 
se desface în două: depășirea noastră prin în- 


globarea realităţii externe întrun anumit sistem 
de concepte; sau depăşirea noastră pe linia 
trăirii realității din afară, 


Dacă singura cale de contact cu realitatea este 
cunoațterea logică, atunci înlăuntrul ci se 
deschid două perspective: 

1, Dacă cunoaşterea logică este calea adecvată 
realităţii (căci sar putea să fie singura, dar nu 
şi cea adecvată), atunci prin cunoaşterea logică 
noi luăm contact cu realitatea cea adevărată, 

2. Dacă cunoaşterea logică nu este adecvată 
realității, atunci prin ea noi luăm contact cu o 
altă realitate decât cea adevărată, 


Înainte de a cunoaște realitatea, noi trăim 
această realitate, Întrebarea este; această trăire 
a realităţii este posibilă numai pentru fiecare 
existenţă în parte (adecă, tot ce trăim și ştim 
constitue un univers închis, în afară de care nu 
mai există nimic), sau procesul acesta de trăire 
se poate extinde, prin depășirea noastră? La 
această întrebare Nae Ionescu răspunde afir- 
mativ: depăşirea este posibilă în experiența 
mistică; în trăirea realităţii. 

Misticismul este identificare a subiectului cu 
obiectul, prin disolvarea conjtientă a subiectu- 
Imi în obiect. Individul pasibil de activitate 
mistică urmărește o identificare cu absolutul, 
În care individul se pierde; conştiinţa se disolvă 
în acest absolut. Dacă misticismul este unirea 
subiectului cu obiectul, însemnează că în activi- 
tatea mistică există o acţiune de cunoaștere; nu 
o cunoaştere rece, ci o trăire a realităţii în care 
te-ai disolvat. Din contopirea subiectului cu 
obiectul, întâmplată în activitatea mistică, 
subiectul se întoarce cu anumite experienţe — cu 
anumite cunoştinţe — care sunt traductibile în 
limbaj conceptual. 

Trebue spus că în actul de cunoaştere obișnuită 
obiectul care trebue cunoscut este pasiv. În 
actul de cunoaştere mistică — în experiența 
mistică — obiectul care trebue cunoscut se 
deschide, se descoperă, oarecum, conțtiinței 
noastre; ne îngădue să-l cunoaştem și ne ajută 
la cunoaştere. Este, prinurmare vorba de o 
activitate a obiectului care trebue cunoscut. 


Axa întregii probleme de cunoaștere metafizică 
este afirmaţia că nu ştim ceeace vedem, ci ve- 
dem ceeace ştim; că nu putem, nu suntem capa- 
bili a înregistra o impresie decât numai dacă 
avem în noi posibilitatea de a o înregistra; că, 
prinurmare, conştiinţa care cunoaşte este într'o 
continuă prefacere: se preface, pe rând, În toate 
obiectele care îi sunt date spre cunoaştere. 
Această depăşire a individualului, această ieșire 
din noi Înşine și această identificare cu obiec- 
tele care ne sunt date spre cunoâștere are pentru 
noi funcţiune gnoseologică. 

Dacă cunoaşterea nu este un act de inregistrare, 
ci un act de identificare a subiectului cu obiec- 
tul, atunci funcțiunea gnoseologică a iubirii în- 
cepe să capete sens. Prin actul de iubire se face 
identificarea celor două obiecte puse în pre- 
zenţă: al celui care cunoaşte şi al celui care 
trebue cunoscut. Identificarea cu obiectul în 
actul iubirii este în acelaşi timp trăirea obiectu- 
lui iubirii tale. Tot tu eşti absorbit de obiectul 
iubirii tale. Nimic din ceea ce se mişcă În tine 
nu cade alături de acest obiect. Ţinta Întregii 
tale activităţi, Încordarea ta de fiecare moment 
se îndreaptă spre acest obiect, — centru de orien- 
tare a tuturor puterilor tale. Tot ceea ce există 
este subsumat obiectului iubirii tale şi tot ceea 
ce mai cunoşti de-acum prin acest obiect cu- 
noşti, în acest obiect cunoşti. Pe acesta îl trăeşti, 
în aşa fel, încât, întors din această călătorie de 
identificare, tu, care ai trăit, ai posibilitatea ca 
ceea ce ai trăit atunci să dai în formule concep- 
tuale; și orice trăire traductibilă în formule 
conceptuale este cunoațtere. Nu cunoaştere con- 
ceptuală; dar pasibilă de a fi tradusă în limbaj 
conceptual, 


Experienţa mistică este un fapt căruia nu i te 
poţi sustrage, atunci când trăsătura mistică face 
parte din structura ta spirituală, Experienţa 
mistică nu este o activitate teoretică; ci prac- 
tică. Ea Îşi are originea Într'o necesitate mai 
adâncă decât necesitatea circulaţiei cunoştințe- 
lor. Activitatea mistică poate fi rodnică pentru 
metafizică numai Întru atât Întrucât este în- 
dreptară asupra unui domeniu de realităţi deo- 
sebit de domeniul realităţii sensibile, Poate fi 
rodnică deoarece se poate orienta asupra esen- 
ţialului; asupra unor realităţi care sunt rezortul 
intim, esența realității sensibile. 


Un mistic nu va fi niciodată satisfăcut cu ex- 
primarea experienţii făcute de el. Există întot- 
deauna o discrepanţă Între expresia experienții 

mistice şi trăirea propriu zisă, Experiența mis- 
tică, depăşind domeniul sensibilului, este depă- 
şită şi putinţa exprimării ei În limbaj articulat. 
Foarte probabil că pentru mistică limbajul nu 
este singura formulă de expresiune, 

Literatura mistică, reprezentând rezultate ale 
unui proces special de cunoaştere, întrebuin- 
țează formule simbolice, Limbajul simbolic este 
un limbaj esențialmente analog. Simbolul este 
pricină de creare în noi a unei stări de spirit 
analoagă cu obiectul pe care el îl reprezintă, 
Limbajul mistic este, Într'o oarecare măsură, de 
aceeaşi natură cu limbajul poetic, pentrucă 
starea În care un mistic trăește realitatea este 
analoagă stării de inspiraţie poetică. 


Având drept punct de plecare realitatea isto- 
rică (sensibilul, concretul), valorificarea meta- 
fizică a existenței se face Întotdeauna În funcție 
de personalitatea celui care face valorificarea. 


Soluția metalizică este Prinurmare o soluţie 
personală, 


. 
Confuzia Între metafizică și religie străbate ca 
un fir roşu aproape Întreagă istorie a gândirii 
omeneşti. Nae Ionescu arată atât falsitatea 
punctului de vedere gnostic (care vrea să în- 
făţişeze religia ca un limbaj simbolie pentru 
metafizică), cât şi falsitatea punctului de ve- 
dere tradiționalist (care, Împotriva filosofiei 
iluminismului — Aufklărungsphilosophie — în- 
fățişează metafizica drept un fel de reflex al 
religiei), 


1. Punctul de plecare al actului religios e deo- 
sebit de punctul de plecare al actului metafizic; 
a. În religie pleci de la o durere; 

b. In metafizică pleci de la o nedumerire, 

Pe când în metafizică vrei să înţelegi anurmite 
raporturi, — în religie cauţi să înlături anumite 
dureri. Aceasta e deosebirea fundamentală, pe 
care o constatăm plecând — nu de la obiectele 
de cunoaştere ci plecând de la atitudinea per- 
sonalităţii umane faţă de realitatea ultimă. 

2. Obiectul de cunoajtere: realitatea ultimă. 

a. Pentru metafizică realitatea ultimă este pro- 
blema de ajungere; problematica metafizică este 
diferită de cea religioasă. Pentru metafizică 
este absolut indiferent dacă realitatea ultimă 
are caracterul divinitășii sau nu; este absolut 
indiferent pentru problematica metafizică dacă 
fiinţa supremă este activă faţa de noi; este ab- 
solut indiferent dacă ea procedează prin ema- 
nație, sau dacă este Închisă în ea Însăși; dacă 
este complet statică; dacă exercită vreo acţiune 
asupra noastră, sau dacă lucrează asupra noas- 
tră prin simpla ei prezenţă. 

b. În actul religios realitatea ultimă e ceva 
concret (concret nu În înţelesul de contingent, 
ci în acela de existent), ceva personal, viu, trăit. 
Actul religios se sprijină pe credință. Credinţa 
este afirmarea unei existențe independent de 
înțelegerea acestei existențe, Credinţa duce la 
anumite adevăruri fixe, dogmatice; la adevă- 
ruri care nu se mai pot, în niciun fel, schimba. 
A crede însemnează a afirma iar împotriva 
evidenţei. 
Principiile fundamentale ale metafizicei, care 
se impun cu necesitate și care sunt evidente prin 
ele înşile sunt două: 

1. există o realitate ultimă; 
2, această realitate ultimă este cauza a tot ce 
există. 
De aci încolo, metafizica nu mai posedă nico 
afirmație evidentă prin ea însăși. De îndată 
însă ce în metafizică numai două sunt proble- 
mele a cărcr soluţie este evidentă — celelalte 
probleme stând sub categorii şi căzând în do- 
meniul ipoteticului şi probabilului - însemnează 
că ea se deosebeşte fundamental de religie, unde 
nimic nu poate fi ipotetic şi nimic nu poate fi 
probabil. Ci totul necesar şi evident. 
——————————————— 
Şi poate că o parte din liniştea, pe care de 
atâtea ori a avut-o în mijlocul furtunilor, se 
datorează acestui ultim fond al lui, acestei 
Viziuni de cea mai pură metafizică și de acolo 
unde metafizica se uneşte cu religia ... Nae 
Ionescu era un metafizician şi un credincios. 
Vedea vieaţa desvoltându-se cu sete în timp. 
Ştia că timpul, și anume timpul organic, e con- 
diţia realizării vieţii şi că tot în timp e dată 
ecuaţia şi drama luptei de mântuire a omului. 
Dar mai ştia că dincolo de aceasta e o per- 
fecţiune atemporală, care are esenţele şi voin- 
țele ci, care fiind pe deasupra condiţiilor tim- 
pului, e într'un fel statică şi veşnică, În aceeași 
măsură în care e şi vie. Ceva din Platon, ceva 
din Parmenide, cu multă coloare creştină şi cu 
multă precizare creştin-ortodoxă, ne-ar. ajuta 
ca să înţelegem această intuiţie de ultim te- 
meiu a lui Nae Ionescu, ce era la el idee dar şi 
substanţă vocaţională de cel mai mare reazem 
şi de cea mai mare discreţie. 
VASILE BĂNCILĂ 


